Majilis "hamain nettifaivaa" massala IPU ah | Mihaaru\nޖުމްހޫރީ ޕާޓީ އޮފީހުގައި މިއަދު ބޭއްވި ޕްރެސް ކޮންފަރެންސްގައި އަދާލަތު ޕާޓީގެ ނައިބު ރައީސް އަލީ ޒާހިރު (ކ-ދ) އާއި ޖުމްހޫރީ ޕާޓީގެ އިސް ބޭފުޅުން ވާހަކަ ދައްކަވަނީ. --ފޮޓޯ: ނިޝާން އަލީ\nމަޖިލިސް "ހަމައިން ނެއްޓިފައިވާ" މައްސަލަ އައިޕީޔޫ އަށް\n05 އެޕްރީލް 2017 - 15:28 14 comments\nޖުމްހޫރީ ޕާޓީން ބޭއްވި ޕްރެސް ކޮންފަރެންސެއްގައި އެ ޕާޓީގެ ކައުންސިލް މެމްބަރު އަދި ކުރީގެ އެޑިއުކޭޝަން މިނިސްޓަރު ޑރ. އަހްމަދު އާސިމް ވިދާޅުވީ ރައްޔިތުންގެ މަޖިލީހުގެ ރައީސް އަބްދުﷲ މަސީހްގެ އިތުބާރު ނެތްކަމުގެ މައްސަލާގައި، ގަވާއިދާ ހިލާފަށް ވޯޓު ނެގުމާއި އެ ވޯޓާ ގުޅިގެން ރައްޔިތުންގެ މަޖިލީހުގެ މެމްބަރުންނަށް ބިރުދައްކާ މައްސަލަ ހުށަހަޅާފައިވާ ކަމަށެވެ. އެ ވޯޓު ކުރިއަށް ގެންގޮސްފައި ވަނީ ޑިމޮކްރަސީގެ ހަމަތަކާއި ގާނޫނީ ހުދޫދުތަކުން ބޭރުން ކަމަށް ވެސް އާސިމް ވިދާޅުވި އެވެ.\n"އެކަމަކު ވެސް އެއީ ސައްހަ ވޯޓެއް ކަމަށް ސަރުކާރާއި ރައްޔިތުންގެ މަޖިލީހުން އެ ވަނީ ނިންމާފައި. އެއީ އިދިކޮޅު ފަރާތްތަކަށް ލިބޭ ކާމިޔާބީއެއް،" އާސިމް ވިދާޅުވި އެވެ.\nއަދާލަތު ޕާޓީގެ ރައީސް އަލީ ޒާހިރު ވިދާޅުވީ ޑިމޮކްރަސީ އާއި ގާނޫނުތަކުން ބޭރުވެ ސަރާކާރުން ހިންގަމުންދާ ހުރިހާ ކަންކަމެއް އިދިކޮޅު ފަރާތްތަކުން އަންނަނީ ރާއްޖެއާ އެކު ގުޅުން ގާއިމްކޮށްފައިވާ ބައިނަލްއަގުވާމީ ފަރާތްތަކާ ހިއްސާ ކުރަމުން ކަމަށެވެ. އެންމެ ފަހުން މަޖިލީހުގައި ވޯޓު ނެގި ގޮތާއި ކުރިއަށް އޮތް ވޯޓުތަކާ ގުޅިގެން މެމްބަރުންނަށް ބިރުދެއްކައި އިންޒާރު ދީ، ފުލުސް އޮފީހަށް ހާޒިރުކުރަމުންދާ ކަން ވެސް ބައިނަލްއަގުވާމީ މުޖުތަމައުގެ ސަމާލުކަމަށް ގެންނަމުންދާ ކަމަށް އޭނާ ވިދާޅުވި އެވެ.\nއަލީ ޒާހިރު ވިދާޅުވި ގޮތުގައި މި މައްސަލަތައް ރާއްޖޭގެ މިނިވަން މުއައްސަސާއަކަށް ހުށަހެޅިޔަސް މިނިވަންކަމާ އެކު ބަލައި ފިޔަވަޅު އަޅާނެ ކަމުގެ އެއްވެސް ޔަގީން ކަމެއް ނެތެވެ. މިނިވަން މުއައްސަސާތަކަކީ ވަކި ފަރާތެއްގެ ނުފޫޒުގެ ދަށުގައި ފިތިފައި ތިބި ބަޔަކަށް ވެފައިވާ ކަމަށް ވެސް އޭނާ ވިދާޅުވި އެވެ.\n"ވަކި ފަރާތެއް ދެކެ ބިރުން އަޅުންގެ ގޮތުގައި މަސައްކަތް ކުރާ ތަން މި ފެންނަނީ. އެހެންވީމަ، ބައިނަލްއަގުވާމީ އެހީ ހޯދަން ޖެހެނީ އެ ނޫން ގޮތެއް ނެތިގެން،" އަލީ ޒާހިރު ވިދާޅުވި އެވެ.\nދިވެހިންގެ މައްސަލަތައް ހައްލު ކުރާނީ ދިވެހިން ކަމަށާއި ބޭރުގެ ފަރާތްތަކާ އެ ވާހަކަ ހިއްސާ ކުރުމަކީ ހުތުރު ކަމެއް ކަމަށް ސަރުކާރުން ބުނަނީ، ރައީސުލްޖުމްހޫރިއްޔާގެ "ދިގު އަތް" ހުރިހާ މުއައްސަސާތަކަށް ފޯރުއްވާފައިވާ ކަން ކަށަވަރުކުރުމަށް ފަހު ކަމަށް ވެސް އޭނާ ވިދާޅުވި އެވެ.\nއަލީ ޒާހިރު ވިދާޅުވީ ގާނޫނުތަކާ ހިލާފުވެ، ބާރު ދައްކައިގެން ސަރުކާރުން ކުރާ ކަންކަން ފޮރުވަން ރައީސް އޮފީހުން ބަޔާނެއް ނެރުނަސް ބައިނަލްއަގުވާމީ މުޖުތަމައުން އެކަން ބަލައެއް ނުގަނެވޭ ކަމަށެވެ. އެއަށް ވުރެ، ބޮޑަށް ރާއްޖޭގައި ކަންކަން ހިނގާ ގޮތް ބަލައި މޮނިޓާކުރާ ކަމަށާއި އެކަމާ ހެދި ސަރުކާރު ހަމަމަގަށް ރުޖޫއަވާން މަޖުބޫރުވާ މަންޒަރު ފެނިގެންދާ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން އައިޕީޔޫ ޖުމްހޫރީ ޕާޓީ އިދިކޮޅު ފަރާތްތައް އަބްދުﷲ މަސީހް މުހައްމަދު


Ensis factory ge dhalhu mas anna mahu baazaarah\nއެންސިސް ކުންފުނިން ހުޅުމާލޭގައި ހަދާފައިވާ ދަޅު މަސް ފެކްޓްރީގެ ބައެއް މެޝިންތައް- އަހުމަދު ޝުރާއު | އަވަސް\nހުޅުމާލޭގައި އެންސިސް ކުންފުނިން ހަދާފައިވާ ދަޅު މަސް ފެކްޓްރީ އަންނަ މަހު ހުޅުވައި، މަސް ދަޅު ބާޒާރަށް ނެރޭނެ ކަމަށް އެ ކުންފުނިން ބުނެފި އެވެ.\nއެންސިސް ކުންފުނީގެ މެނޭޖިން ޑިރެކްޓަރު މުހައްމަދު ވަސީމް އަވަސް އަށް ވިދާޅުވީ އަންނަ މަހުގެ ތިން ވަނަ ހަފުތާގައި ދަޅު މަސް މާކެޓަށް ނެރެވޭނެ ކަމަށެވެ. އަދި ދަޅު މަހުގެ އަގު ބާޒާރާ އެއް އަގެއްގައި ލިބެން ހުންނާނެ ކަމަށް އޭނާ ވިދާޅުވި އެވެ.\n"އިރާދުކުރެއްވިއްޔާ އޮކްޓޫބަރު މަހު އެކްސްޕޯޓް ކުރަން ވެސް ފަށާނެ. މިއާއެކު ރާއްޖޭގެ ބާޒާރަށް ވެސް ނެރޭނެ. މިހާރު ޓެސްޓިންތައް ވެސް ޖައްސާ ނިމިފައި ވަނީ،" ވަސީމް ވިދާޅުވި އެވެ.\nޔޫރަޕާއި ދުނިޔޭގެ އެކި ބާޒާރު ތަކަށް މަސް ބޭރު ކުރާ ގޮތަށް ހަދާ މި ފެކްޓްރީ ތަރައްގީ ކުރަމުން ގެންދަނީ މަސް ފިނި ކުރަން ހާއްސަ 1،500 މެޓްރިކް ޓަނުގެ ކޯލްޑް ސްޓޯރޭޖްއަކާއެކުގަ އެވެ. މިތަން ފަރުމާ ކޮށްފައިވަނީ ފިނި ކޮށާރުގެ ފަސް ކޮށާރު ހުންނަ ގޮތަށެވެ. އަދި މި ފެކްޓްރީއަށް މަސް ކިރުވަން އަންނަ ދޯނި ފަހަރަށް އެއް ފަހަރާ 20 ދޯނި ފަހަރަށް މަސް ކިރުވޭނެ އެވެ.\nވަސީމް ކުރިން ވިދާޅުވި ގޮތުގައި މި ފެކްޓްރީގެ ކޯލްޓް ސްޓޯރޭޖް، ފަސް ބަޔަކަށް ހެދުމުގެ މައިގަނޑު ބޭނުމަކީ މުޅިތަން އެއް ފަހަރާ ޖެއްސުމުގެ ބަދަލުގައި މަސް ލިބޭ ވަރަކަށް ބައިތައް ވަކިން އޮޕަރޭޝަންގައި ބާއްވާށެވެ.\nގާތްގަނޑަކަށް 15 މިލިއަން ޑޮލަރު އިންވެސްޓްކޮށްގެން އެންސިސް ފިޝަރީޒުން ހުޅުމާލޭގައި ހަދާ މަސް ފެކްޓްރީ ހުޅުވާއިރު، އެތަން ވެގެންދާނީ ރާއްޖޭގައި ދަޅު މަސް ބަންދު ކުރަން ހުޅުވާ ތިންވަނަ ފެކްޓްރީ އަށެވެ. މިހާރު ފެކްޓްރީ ހިންގަނީ ސަރުކާރު ކުންފުނި މިފްކޯގެ ފެލިވަރާއި ހޮރައިޒަންގެ މާންދޫ ގަ އެވެ.


Muslimaku nethas5vaguthu bangi govaa miskitheh India gai\nމުސްލިމަކު ނެތަސް ފަސް ވަގުތު ބަންގި ގޮވާ މިސްކިތެއް އިންޑިއާގައި\nބިހާރުގައި ހުންނަ މިސްކިތް\nއިންޑިޔާގެ ބިހާރުގެ މާޑީ ނަމަކަށް ކިޔާ އަވަށުގައި މިހާރު އެންމެ މުސްލިމަކު ވެސް ދިރިއެއް ނޫޅެ އެވެ. މާ ކުރީ ޒަމާނެއްގައި އެ އަވަށުގައި މުސްލިމުން އުޅުނަސް މަޑުމަޑުން އެހެން ހިސާބުތަކަށް ހިޖުރަ ކުރަމުން ގޮސް އެ އަވަށުން މުސްލިމުން ވަނީ މުޅިން ހުސްވެފަ އެވެ.\nމުޅިން ވެސް ހިންދޫން ދިރިއުޅޭ މި އަވަށުގެ މެދުގައި މިހާރު ވެސް މިސްކިތެއް އެބަހުއްޓެވެ. މި މިސްކިތަށް އެ އަވަށުގައި ދިރިއުޅޭ ހިންދޫން ޚާއްސަ ސަމާލުކަމެއް ދެއެވެ.\nއެމީހުން ކޮންމެ ދުވަހަކު އެތަން ފޮޅާ ސާފުކުރެ އެވެ. އަދި މި މިސްކިތުން ފަސް ވަގުތު ބަންގި ވެސް ގޮވަ އެވެ. މުސްލިމުން ނޫޅޭ އަވަށެއްގައި ހުރި މިސްކިތަކަށް އެ އަވަށުގެ ހިންދޫން އެހާ ބޮޑު ސަމާލުކަމެއް ދީގެން ބަލަހައްޓާ ކުލަލާ ޒީނަތްތެރިކޮށް، ބަންގި ގޮވާ ހަދާތީ ގިނަ ބަޔަކު ހައިރާންވެ އެވެ.\nއަވަށުގެ މީހުން ބުނާ ގޮތުގައި އެ އަވަށުގައި ކުރިން މުސްލިމް އާއިލާތައް ދިރިއުޅުނެވެ. ނަމަވެސް އެންމެ އެހެން ހިސާބުތަކަށް ހިޖުރަކޮށް އަވަށުން މުސްލިމުން ހުސްވީ އެވެ. އެ މިސްކިތަކީ އެމީހުން ދިރިއުޅުނު އަޅާފައި ހުރި މިސްކިތެކެވެ. ނަމަވެސް އެ އަވަށުގެ ހިންދޫން ވެސް އެ މިސްކިތް ދެކެ ވަރަށް ލޯބިވެ އެވެ. އެ މިސްކިތަކީ ބަރަކާތްތެރި ތަނެއްގެ ގޮތުގައި އަދި އަވަށުގެ މީހުންނަށް ހެޔޮ ގޮތްގޮތް މެދުވެރިވާ ތަނެއްގެ ގޮތުގައި އެ އަވަށުގެ މީހުން ގަބޫލު ކުރެ އެވެ. މިސްކިތް ބަލަހައްޓާ އެތަނުން ފަސް ވަގުތު ބަންގި ގޮވާ ގޮތަށް ހަދާފައިވަނީ އެހެންވެ އެވެ.\nއެމީހުން ގަބޫލުކުރާ ގޮތުގައި ބަންގި ގޮވުން ހުއްޓާލައިފިނަމަ އަވަށަށް ކޮންމެވެސް ދެރަ ކަމެއް މެދުވެރިވެދާނެ އެވެ.\n"އަހަރެމެންނަކަށް ނޭނގޭ އާޒާން (ބަންގި) ގޮވާކަށް. އެހެންވެ އަހަރެމެން އެކަން ކުރަނީ ޕެން ޑްރައިވް އަކަށް ބަންގި ރެކޯޑް ކޮށްގެން. މި މިސްކިތަކީ އަހަރެމެންގެ ހިތުގެ އީމާންކަމާ ވެސް ގުޅިފައިވާ ތަނެއް. ހެނދުނާއި ހަވީރު އަހަރެމެން އެތަން ސާފުކުރަން،" އަވަށުގެ މީހަކު ބުންޏެވެ.\nއަވަށުގެ އާއިލާއަކަށް ހިތާމައެއް ކުރިމަތިވިޔަސް އެމީހުން މިސްކިތަށް އައިސް ތިބެ އެކަމުން ސަލާމަތް ވެތޯ ދުއާކޮށް ހަދަ އެވެ. އަދި ކައިވެނި ކުރުމުގެ ކުރިން ވެސް އެންމެން މިސްކިތް ކައިރިއަށް އައިސް ބޯ ތިރިކޮށްގެން ތިބި ދުއާ ކުރެ އެވެ. މިސްކިތް ބަލަހައްޓަން ކުރާ ޚަރަދުތައް ވެސް ކުރަނީ އަވަށުގެ އެންމެން އަތުން ޗަންދާ ނަގައިގެންނެވެ.


Olhun bolhun: baanaa mahah, nulibey faisaa in agu dhinun | Mihaaru\nމިފްކޯގެ މަސް ފެކްޓަރީ ހުންނަ ފެލިވަރަށް މަސް ދޯންޏަކުން މަސް އަރުވަނީ: މިފްކޯއަށް އަބަދުވެސް ވަނީ ގެއްލުން .---ފޮޓޯ: ހުސައިން ވަހީދު/މިހާރު\nއޮޅުން ބޮޅުން: ބާނާ މަހަށް، ނުލިބޭ ފައިސާ އިން އަގު ދިނުން\n31 އޮކްޓޯބަރ 2019 - 11:085comments\nފެލިވަރަކީ ރާއްޖޭގައި އެންމެ ފުރަތަމަ ގާއިމްކުރި ދަޅުގައި ކަނޑު މަސް ބަންދު ކުރާ ކާރުޚާނާ އެވެ. ކާރުޚާނަ ވުޖޫދަށް އައީއްސުރެ ބައެއް މޫސުމުގައި ކާރުޚާނާ އަށް ބޭނުންވާ ވަރަށް މަސް ނުލިބޭ ވާހަކައިގެ ޝަކުވާގެ އަޑު އިވުނެވެ. ކާރުޚާނާއަށް ބައެއް ފަަހަރު ލިބޭ މަސް ކުޑަކަމުން މަސް ނުގަންނަ ކަމުގެ ޝަކުވާގެ އަޑު އިވުނެވެ. ކާރުޚާނާ އަށް މަސް ކިރުވަން ދާ ދޯނިފަހަރުން ވިއްކަން ގެންދާ ހުރިހާ މަސް، ބައެއް ފަހަރު ނުގަންނަ ވާހަކައިގެ ޝަކުވާގެ އަޑު އިވުނެވެ. ކާރުޚާނާއަށް ގަންނަން ބޭނުންވާ މަހުގައި ހުންނަންވާ ފެންވަރު ނެތިގެން ކަމަށް ބުނެ މަސް ނުގަތުމުގެ ޝަކުވާގެ އަޑު ވެސް، ބައެއް ފަހަރު، އިވުނެވެ. ރާއްޖެ އަށް ކާރުޚާނާ މާ ކުޑަކަމުގެ ޝަކުވާގެ އަޑު ވެސް އިވުނެވެ. ބިދޭސީ އަންހެނުން ކާރުޚާނާގައި މަސައްކަތް ކުރަމުން ދިއުމުގެ ޝަކުވާގެ އަޑު ވެސް އިވުނެވެ.\nފަހުން އިވެން ފެށީ ކާރުޚާނާގެ މެޝިނަރީތައް ބާވުމުގެ ސަބަބުން ބޭނުންވާ ފެންވަރަށް ނުވަތަ ބޭނުންވާ ވަރަށް އުފެއްދުންތެރިކަން ނުބެހެއްޓޭ ކަމުގެ ޝަކުވާގެ އަޑެވެ. ކާރުޚާނާގެ އުފެއްދުންތައް ވިލާތުގައި ވަރަށް މަޝްހޫރުކަމުގެ ޚަބަރު ވެސް ލިބެ އެވެ. ދިވެހި އުފެއްދުމުގެ ނަމުގައި ތައިލެންޑުން ރާއްޖޭގެ އުފެއްދުމެއްގެ ލޭބަލް ޖަހާފައި ދަޅުގައި ބަންދުކުރެވޭ މަސް އެހެން ގައުމުތަކަށް ފޮނުވޭ ޚަބަރު ވެސް ލިބުނެވެ. އެހެންނަމަވެސް ދަޅުގެ ކޮންމެވެސް ހިސާބެއްގައި ތައިލެންޑްގެ އުފެއްދުމެއް ކަމަށް ލިޔެފައި އޮވެ އެވެ. ދަޅުގެ އެތެރޭގައި ހުންނަނީ ރާއްޖޭގެ ކަނޑުން ބާނާފައި ހުންނަ މަސް ކަމުގައި ވެދާނެ އެވެ. ރާއްޖެ އިން ދަޅުގައި ބަންދުކޮށްފައި ބޭރުކުރާ ކަނޑު މަހުގެ ގަދަރު، ދަޅުގައި ބަންދު ކުރެވޭ ކަނޑު މަސް ވިއްކުމުގެ ބައިނަލްއަގުވާމީ މާރުކޭޓުގައި އުފުލިފައި އޮންނަ ކަމުގައި ވެ އެވެ. ރާއްޖޭގައި ދޮށީގެ މަސްވެރިކަން ކުރާތީ ވެއެވެ. އެއީ ތިމާވެއްޓާ ރައްޓެހި މަސްވެރިކަމަކަށް ވާތީ ވެ އެވެ.\nމިހާރު ފެލިވަރުގެ ކާރުޚާނާ ވުޖޫދަށް އައިތާ 40 އަހަރަށް ވުރެ ގިނަ ދުވަސް ވެއްޖެ އެވެ. އަދިވެސް ޝަކުވާގެ އަޑެއް ނުކުޑެ އެވެ. މިހާރު ވެސް އިވެނީ ދާދި އެއް ޝަކުވާއެއްގެ އަޑެވެ. ފެލިވަރުގެ ކާރުޚާނާގެ ފެންވަރު ރަނގަޅުކޮށް އުފެއްދުންތެރިކަން ފުޅާކުރުމަށް ބައިނަލްއަޤްވާމީ ބޭންކްތަކުގެ އެހީ ލިބޭ ވާހަކަ ވެސް އެކި ފަހަރު އެކި ޚަބަރުން އިވިފައި ވެއެވެ. އަދި ފެލިވަރު ވުޖޫދަށް ގެނައުމަށް އެހީވެ ދިން ޖަޕާނު ސަރުކާރުން ވެސް ފެލިވަރު ކާރުޚާނާގެ ފެންވަރު ރަނގަޅު ކުރުމަށް ދޭތެރެދޭތެރެ އިން އެހީވާ ޚަބަރު ލިބެ އެެެވެ. ވެރިކަމުގައި އެއިރަކު އޮންނަ ސަރުކާރެއްގެ ޚަބަރު ފަތުރާ އިދާރާތަކުންނެވެ. އެހެންނަމަވެސް ފެލިވަރާ ކުރިމަތިވެފައި އޮތް ދަތިތަކުގެ ޝަކުވާގެ އަޑަށް ނިމުމެއް ނާދެ އެވެ.\nރޯ މަސް ގަނެ ވިއްކާ ސަރުކާރުގެ ކާރުޚާނާތަކުން ފައިދާ ނުވާތީވެ ކާރުޚާނާތަކުގެ ބެލެނިވެރިކަން ދޭތެރެ ދޭތެރެއިން ތަފާތު ފަރާތްތަކާ ހަވާލު ކުރެވެ އެވެ. ބައެއް ފަހަރު ސަރުކާރުގެ ހިއްސާ އޮންނަ ފައިދާވާ ކުންފުންޏަކާ އެވެ. އަނެއް ބައި ފަހަރު މަސްވެރިކަމުގެ ވިޔަފާރިއަށް އާ ކުންފުންޏެއް އުފައްދައިގެންނެވެ. މަސްވެރިކަމުގެ މަސައްކަތުން ސަރުކާރަށް ބޮޑު ނަފައެއް ނުވާ ކަމުގައި ވެއެވެ. އެހެންނަމަވެސް ރާއްޖޭގައި ދަޅުގައި ބަންދުކުރެވޭ ކަނޑު މަހަށް ބޭރުގެ މާރުކޭޓް ވަރަށް ދަހިކަމަށް ބުނެވެ އެވެ.\nމި ލިއުން ލިއުމަށް، މަސް ގަންނަ ކުންފުނިތަކުގެ އެއްވެސް ބޭފުޅަކާ އަޅުގަނޑު ނުގުޅަމެވެ. އަޅުގަނޑު މައުލޫމާތު ހޯދާފައި ވަނީ އަމިއްލަ ހޯދުންތަކުންނެވެ. މި ގޮތަށް ހެދުމުގެ މައިގަނޑު ސަބަބަކީ މި ލިއުން ލިއުމުގެ މައިގަނޑު ބޭނުމަކީ އެ ކުންފުނިތައް ހިނގާ ގޮތް ދެއްކުން ނޫން ކަމުގައި ވުމެވެ. އަޅުގަނޑުގެ ބޭނުން މި ލިއުން ނިމެން ދެން ވިދާޅު ވެއްޖެ ނަމަ އެނގިވަޑައިގަންނަވާނެ އެވެ. ކުންފުނިތަކުގެ ވެރިންނާ ނުގުޅުމުގެ އަނެއް ސަބަބަކީ ފާއިތުވި އަހަރުތަކުގައި ވަރަށް ގިނަ ފަހަރު އެ ބޭފުޅުން ކުންފުންޏާ ބެހޭ ގޮތުން އަޅުގަނޑުމެންނަށް ދައްކަވާފައި ވަނީ ފެހި މަންޒަރެކެވެ. ހަގީގީ މަންޒަރެއް ނޫނެވެ. އެސްޓީއޯގެ ދަށަށް މިފަދަ ކުންފުންޏެއް ދިޔަތާ ކުޑަ ދުވަސްކޮޅެއް ފަހުން، ކުންފުނިން އަމިއްލަ ފައިމައްޗަށް ތެދުވެވިއްޖެކަމާއި ދެން ކުންފުނިން ފެންނާނީ ފައިދާ ކަމަށް ކުންފުނީގެ އިސް ފަރާތަކުން ބުންޏެވެ. އޭގެ ކުޑަ ދުވަސްކޮޅެއް ފަހުން އެނގުނު ގޮތުގައި އެ ދެއްކެވީ މުޅިން ރަނގަޅު ވާހަކައެއް ނޫން ކަމުގައި ވެއެވެ. ކުންފުނިން ދައްކަމުން ގެންދިޔައީ ގެއްލުމެވެ. އެ ގެއްލުން ކޮންމެވެސް ވަރަކަށް ފޫބެއްދީ މައި ކުންފުނިންނެވެ. އެހެނިހެން ގޮތް ގޮތުންނެވެ. އެ ކުންފުނިން ހޯދި އާމްދަނީއަކުން ނޫނެވެ.\nމަސްވެރިކަމަކީ ރާއްޖޭގެ ގައުމީ އުފެއްދުންތެރިކަމުގެ މުހިއްމު ބައެކެވެ. ބުރަކޮށް މަސައްކަތް ކޮށްގެން ބޮޑު އާމްދަނީއެއް ހޯދޭ މަސައްކަތެކެވެ. ޓައީ އަޅައިގެން ތިބެ ގަލަން ކޮއްޕާ މީހުންނަށް ލިބޭ އާމްދަނީ އަށް ވުރެ ބޮޑު އާމްދަނީއެއް މަސްވެރިކަމުގެ މޫސުމުގައި މަހަށް ދާ މީހުން މަސް ބާނައިގެން މަހެއްގެ މައްޗަށް ހޯދަ އެވެ. މަސްވެރިކަމުގެ ސިނާއަތަށް ހަނަފަސް ކަމެއް ނުއަންނާނެ ގޮތަށް ކޮންމެ ސަރުކާރަކުން ވެސް ވަރަށް މަސައްކަތް ކުރެއެވެ. އެހެންނަމަވެސް މަސްވެރިންގެ ޝަކުވާ ހުއްޓުވޭ ވަރަކަށް އެ މަސައްކަތް ކުރެވޭ ކަމަކަށް ނުފެނެ އެވެ. މަސްވެރިކަމަށް ކުރަން ޖެހޭ ޚަރަދު ބޮޑުވުމާއި، ކުރެވޭ ޚަރަދު އަނބުރާ ލިބޭ ވަރަށް މަސްވެރިކަމުން ސަރުކާރަށް އާމްދަނީ ނުލިބޭތީ ވެއެވެ.\nއެސްޓީއޯއަކީ ރައްޔިތުންގެ ވެސް ހިއްސާ އޮންނަ ކުންފުންޏެކެވެ. މިހެން ވުމާ އެކު އިގުތިސާދީ ގޮތުން ބަލި، ސަރުކާރުގެ ހުރިހާ ކުންފުންޏެއް އެސްޓީއޯގެ ފުރާޅުގެ ދަށަށް ގެނައުމަކީ ވެސް ގަބޫލުކުރަން އުނދަގޫ ކަމެކެވެ.\nމަސް ގަންނަ އަގު ކަންޓްރޯލު ކުރެވެނީ ބޭރުގެ މާރުކޭޓުތަކުގައި އަގު އޮންނަ ގޮތަކުންނެވެ. މަސްވެރިކަން ކުރާ ހުރިހާ ގައުމެއްގައި ވެސް މަސްވެރިކަން ރަނގަޅު ނަމަ ބޭރުގެ މާރުކޭޓްތަކުގައި މަސް ގަންނަ އަގު ދަށަށް ދެ އެވެ. މިހެންވުމާ އެކު މަސް ގަންނަ އަގަކީ ބަދަލުވެ ބަދަލުވެ އޮންނަ އަގެކެވެ. އެހެން ނަމަވެސް މިއީ ރާއްޖޭގައި އަބަދުވެސް ނާޒުކު މައްސަލައެކެވެ. ރައްޔިތުން ވޯޓު ލާން ޖެހޭ އިންތިޚާބެއް ކުރިމަތި ވެފައި އޮތް ކަމުގައި ވަނީ ނަމަ ވެރިކަމަށް އަންނަން އުޅޭ ބަޔަކު އަބަދުވެސް މަސްވެރިންގެ އަތުން ގަންނަ މަހުގެ އަގު ބޮޑުކުރާނެ ކަމަށް ވާހަކަ ދައްކަ އެވެ. ވެރިކަމަށް އައުމުން އެ ކަމަކީ އެހާ ފަސޭހަ ކަމަކަށް ނޫންކަން އެނގެ އެވެ. މަސް ގަންނަ އަގު، ކަނޑައެޅުމުގައި ސަރުކާރުގެ ކަންޓްރޯލުން ބޭރު، ބައިވަރު ކަންތައްތަކާ ގުޅިފައި އޮންނާތީ ވެ އެވެ. ނަތީޖާއަކަށް ވަނީ މިހާރު ކަންތައް ކުރަމުން ދާ ގޮތަށް ކަންތައް ކުރުމެވެ. ރޯ މަސް އަގު ބޮޑުކޮށް ގަނެގެން، ބައިނަލްއަގުވާމީ މާރުކޭޓަށް އަގު ހެޔޮކޮށް ވިއްކުމެވެ. ގެއްލުންވާ ބައިގައި ހިފަނީ ކޮން ބައެއްތޯ އެވެ؟ އަޅުގަނޑުމެންނެވެ. ޓެކްސް ދައްކާ މީހުންނެވެ. މިކަން އަޅުގަނޑުމެންނަށް ސާފުވެގެން ދިޔައީ، މަސްވެރިކަމާ ބެހޭ ގޮތުން ރަނގަޅު ނޫން މައުލޫމާތު މީސް މީޑިއާގައި ޒުވާނުންތަކެއް ހާމަކުރުމުންނެވެ. ރޯމަސް ގަންނަ ކުންފުންޏެއްގެ އިސް ބޭފުޅަކު ހިތްޕުޅުހަމަޖެހިވަޑައިނުގަންނަވައިގެން ހަގީގަތް ހާމަކުރެއްވުމުންނެވެ.\nމަސްވެރިން ހިތްހަމަޖައްސަން، އަަސްލު އަގަށް ވުރެ ބޮޑު އަގެއް ދީގެން މަސް ގަންނަނީ ޓެކްސް ދައްކާ މީހުންގެ ފައިސާ އިންނެވެ. އޭގެ ތެރޭގައި ސީދާ މަސްވެރިން ވެސް ހިމެނެ އެވެ. މަސް ޓަނަކުން އެތައް ސަތޭކަ ޑޮލަރު ގެއްލުންވާ ކަމުގައި ވެއެވެ. މިސާލަކަށް 1،000 ޑޮލަރަށް ވިކޭ މަސް 1،800 ޑޮލަރު ޚަރަދު ކޮށްގެން ބޭރުކުރާ ނަމަ އެއީ މައްސަލައެކެވެ. ޓެކްސް އަށް ދައްކާ ފައިސާ ކުންފުންޏެއް ކޮޅަށް ޖެހުމަށް ޚަރަދު ކުރެވިގެން ނުވާނެ އެވެ. މަސްވެރިންނަށް ލިބޭ ގެއްލުމަށް ސަރުކާރުން ޚަރަދު ކުރަން ބޭނުން ނަމަ މަޖިލީހުން ފާސްކޮށްގެން، އެފަދަ އިޖްތިމާއީ ބޭނުންތަކަށް ޚަރަދުކުުރަން ހުއްދަ ލިބިފައި އޮންނަ މިންގަނޑަކުން ޚަރަދުކުރެވެން ވީ އެވެ. މިހާރު ޚަރަދު ކުރެވޭ ގޮތަށް ރައްޔިތުންނަށް ފޮރުވިގެން ޚަރަދު ކުރެވިގެން ނުވާނެ އެވެ.\nއެސްޓީއޯއަކީ ރައްޔިތުންގެ ވެސް ހިއްސާ އޮންނަ ކުންފުންޏެކެވެ. މިހެން ވުމާ އެކު އިގުތިސާދީ ގޮތުން ބަލި، ސަރުކާރުގެ ހުރިހާ ކުންފުންޏެއް އެސްޓީއޯގެ ފުރާޅުގެ ދަށަށް ގެނައުމަކީ ވެސް ގަބޫލުކުރަން އުނދަގޫ ކަމެކެވެ. ކިތަންމެ ކުޑަ އަދަދަކަށް ވިޔަސް ރައްޔިތުންގެ ހިއްސާ، އެސްޓީއޯގައި ހިމެނޭތީ ވެއެވެ. ކުރިއަށް އޮތް އަހަރު އިތުރު ޓެކްސް ނަގަން ފެށުމުން، މި އަޑު، އުފުލުން އަދި މިއަށް ވުރެ ގަދަ ވާނެ އެވެ.\nއިތުރު ލިޔުންތައް މަސްވެރިކަން މަސްވެރިން ކޮލަމް މިފްކޯ ފިޝަރީޒް، އެގްރިކަލްޗާ މިނިސްޓްރީ އޮޅުންބޮޅުން\nމި ދެ ބޯވަދިލަމަހުގެ އަގަކީ 4،100 ރުފިޔާ!


ރަތްގެރިފުޅު –7– Esfiya\nރަތްގެރިފުޅު – 7\nރުކުގައި އޮތް ރާވެރިއަލީ ރުކުން ފޭބީ ގުޑިއެއްގެ ރުކުރަލާއި, ފެންއުނބާއި, ފިންދަނޑި ހިފައިގެންނެވެ. ބޮޑު ދެ ނާށީގައި، ރޯނު ފުރައިގެން ހަދާފައިވާ ބޮޑު ރާގުޑިއެކެވެ. އެ ރުއް ކައިރީގައި ތިން ފޫޓޫ ދިގު ދަނޑިއެއް ޖަހާފައި ހުއްޓެވެ. އަދި އެ ދަނޑީގެ ކޮޅުގައި އޮތް ހުރަސް ދަނޑިއެއްގައި ތިން ރާގުޑިއާއި، ހުދުކުލައިގެ ތުވާލިކޮޅެއް އަޅުވާލެވިފައި ހުއްޓެވެ. ރުކުން ފައިބައިގެން ގޮސް އަލީގެ އަތުގައި އޮތް ރާގުޑިއާއި, ފެންއުނބާއި, ރާގުޑި ސާފުކުރުމަށް ގެންގުޅޭ ފިންދަނޑި ވެސް އެ ދަނޑީގައި އަޅުވާލިއެވެ. އެއަށްފަހު ތުވާލިކޮޅު ނަގާ މޫނުގައިވީ ދާތަށް ފުހެލިއެވެ. އަދި އަރުވާޖަހާފައިހުރި މުންޑުގަނޑު ރަނގަޅު ކޮށްލިއެެވެ. ހަމައެއާއެކު ކަނާތު ކޮނޑުމައްޗަށް ތުވާލިކޮޅު ލުމަށްފަހު، ދަނޑީގައި އަޅުވާލާފައިހުރި ރާގުޑިތަށް ދެ އަތުން ހިފިއެވެ. ކޮންމެ އަތަކަށް ދެ ރާގުޑި ވާގޮތަށެވެ. ދެން ހިނގައިގަތީ އަތިރިމަގުން ތުނޑިއަށް ދިއުމަށެވެ. އޭނަގެ މުންޑުގެ ކަނާތްފަރާތުގައި, މުއްގަނޑުގައި ކޮވެލި ކުރެހި ކުޑަ ފިޔޮށްސެއް ޖަހާލައިފައި އިނެވެ.\nރާވެރިއަލީގެ ހިނގުމުގައިވީ މަޑުމައިތިރިކަމެވެ. ކޮނޑާއި ހަމައަށް އޮތް ވަރުގަދަ, ބާނިލާފައިހުރި އިސްތަށިގަނޑުގެ ކަޅުކުލަ ގަދައެވެ. ލިބިފައިވަނީ ހަތަރެސްކަން މޫނެކެވެ. ލޮލުގެ ކަޅި ހުރީ މަޑު ޗޮކުލެޓު ކުލައިގައެވެ. އޭނަގެ މަތިމަހާއި ތުނބުޅި ހުރީ ކުރުކޮށް ކޮށާފައެވެ. މެދު މިނެއްގެ އިސްކޮޅަކާއި ހަށިގަނޑެއް ލިބިފައިވާ މީހެކެވެ. ހަމުގެ ކުލަ ދިވެހި ނަސްލުގެ މީހުންގެ ކުލައާއި އެއްގޮތެވެ. ހަށިގަނޑުގެ އެކި ހިސާބު ގައި އެކި ގޮތްގޮތުން ލިބިފައިވާ ޒަހަމްތަކުގެ ލަކުނު ހުއްޓެވެ.\nތުނޑިއާއި ހަމައަށް ދެވުނުއިރު އޭނަގެ ދެ ދަރިން ކަމުގައިވާ ފަރީޝާ އާއި މޫސާ ދުވެ ސަކަރާތުގައި ކުޅެން އުޅުނެވެ. ދެކުދިންނަށް އަލީ ފެނުމާއިއެކު ކުޅުން ހުއްޓާލިއެވެ. އަދި ދުވެފައި އެކުދިންގެ ބައްޕަ ގާތަށް ދިޔައެވެ. އެހިނދު އަލީ ގެ މޫނުމަތިން ފެނިގެން ދިޔައީ އުފާވެރިކަމެވެ. ދެކުދިންނާ ދިމާލަށް ބަލާލުމަށްފަހު ހިނިތުންވެލިއެވެ. އަލީގެ އަތުގައި ހުރި ރާގުޑިތަކުން ދެ ރާގުޑި ފަރީޝާ ހިފިއެވެ. އެއަށްފަހު ރަށުގެ ތުނޑިއަށް ނިކުތުމަށް ކޮށާފައިވި މަގުން ރަށުގެ އެތެރެއަށް ދިޔުމަށް, ތިން މީހުން އެކުގައި ހިނގައިގަތެވެ. މި ރަށުގައި އެމީހުން ދިރިއުޅޭ ގެއާދިމާލަށް ދިޔުމަށެވެ.\n“ކޮއިފުޅާ، ބައްޕަ ބުނީމެއްނުދޯ އެގޮތަށް އަލިފާންގެރިއަށް ބަދަލު ނުވާށޭ. ދަރިފުޅަށް އެނގޭންނު ކީއްވެކަން ބައްޕަ މިހެން މިބުނަނީ؟”\nވަލުތެރޭގައި ކޮށާފައިވާ ހަނި މަގުން ދަމުން ރައިވެރި އަލީ އޭނަގެ ދަރިފުޅު މޫސާއާއި ވާހަކަދެއްކިއެވެ. މޫސާ އިސްޖަހާލައިފަ ހުރެ ބުންޏެވެ.\n“އަޅުގަނޑު ބަދަލުވީ ތުނޑީގަ ހުރެފައޭ ބައްޕާ. ގަސްތަކުގެ އެތެރޭގަ ހުރެފައެއް ނޫނެއްނު؟”\nމޫސާ ދިން ޖަވާބުގެ ސަބަބުން، ރަށުގެ ހުޅަނގު ފަރާތުން ދިޔަ ރިޔާ ދޯނި އެކުދިންނަށް ފެނިފައި ނުވާކަން އެނގުނެވެ. މިހެންވެ އިތުރަށް ތުނޑީގައި ހިނގާދިޔަ ކަންކަމުގެ ވާހަކަ ދައްކަން އަލީ ބޭނުންމެއް ނުވިއެވެ. އަލީގެ ފަހަތުން އެ ދެކުދިން ވެސް މަޑު ހިނގުމެއްގައި ގެއާދިމާލަށް ދިޔައެވެ.\nއެމީހުން ދިރިއުޅޭ ގެ ހުންނަނީ ރަށުގެ މެދުގައެވެ. ދަނޑިފަން ބޭނުން ކޮށްގެން ފުރިހަމައަށް ހަދާފައި ހުރި އެ ގޭގައި, ބޭރުގެއަކާއި, އެތެރެ ގެއަކާއި, ގިފިއްޔެއް ހުރެއެވެ. މި ގެ ހިޔާކޮށްފައިވަނީ, އިރުމައްޗަށާއި ހުޅަނގަށް ވާގޮތަށް, ދަނޑިން ބަނެފައި, ފަންގިލާފައިވާ ފުރާޅަކުންނެވެ. ގޭގެ ބިއްތައް ހުރީ ދަނޑިން ބަނދެ, ސަޓާ ޖަހާފައި, އޭގެ މަތިން ފަންގެ ހަރުކޮށްފައެވެ. އެ ގޭގެ އުތުރުފަރާތުގައި މާދުރުނޫން ހިސާބެއްގައި ކާގެއަކާއި ބަދިގެއެއް ހަދާފައި ހުރެއެވެ. އެ ދެ ގެ ވެސް ހަދާފައިވަނީ ދަނޑިފަނުންނެވެ. ބިއްތަކާއި, ފަރާޅު ހުރީ ގޭގެ ބިއްތަކާއި, ފުރާޅު ހަދާފައި ހުރި ފެންވަރުގައެވެ. އަލީމެން ދިރުއުޅޭ ގޭގެ އިރުމަތީފަރާތުގައި ގެޔާ ވަރަށް ދުރުގައި ވީރާނާވަމުންދާ އާދައިގެ ދަނޑިފަނުގެ ގެއެއް ހުއްޓެވެ.\nތިންމީހުންނަށް ގެއާއި ހިސާބަށް އާދެވުނުއިރު ގާތްގަނޑަކަށް ހަވީރު ފަހެއް ޖަހާދާނެއެވެ. ގެއަށް އައިސް އަލީ ވަނީ ބަދިގެއަށެވެ. ބަދިގޭގެ އުތުރުފަރާތުގައި މަހަށް ދިލަ އަރުވުމަށް ހަދާފައި ހުންނަ ކަހަލަގެ ދުމަށްޓެއް ހުއްޓެވެ. އެ ދުމަށީގެ ދަށުގައި އަޅިން ހަދާފައި ހުރި ދެ އުނދުން ހުއްޓެވެ. އުނދުނުގެ މަތީގައި އެއްޗެހި ކެއްކުމަށް، މުށި ދެ ތެލި ހުއްޓެވެ. ބަދިގޭގެ އެއްފަރާތުގައި މުށި ރުނބާތަކަކަށް ދިޔާހަކުރު އަޅާފައި، ހިނިފަދަ ކުދި ސުއިއްޕަށް ނުވަދެވޭނެހެން މަތީގައި ކެޔޮފަތް އޮޅާ ރޯނުން ބަނދެފައި ހުއްޓެވެ. އަލީ ގެނައި ރާގުޑިތަށް ބަދިގޭގައި، ރާގުޑި އަޅުވަން ހަދާފައިހުރި ހަރެއްގައި އެޅުވުމަށްފަހު ނިކުތެވެ. އެއިރު ފަރީޝާ އަތުގައި އޮތް ދެ ރާގުޑި ގެނެސް ކާގޭގައި އަޅުވާލުމަށްފަހު, ދެ ކުދިން ގޭގެ ކުރިމަތީގައި ހަދާފައިހުރި ޖޯލިފަތީގައި އިށީންނަނީއެވެ. ތިން ޖޯލީގެ އެ ޖޯލިފަތި ހަދާފައި ހުރީ ފަންތޮށްޓާއި ގަސްގަހުގެ ދަނޑިންނެވެ. ޖޯލިތަށް ގަތާފައިހުރީ ދިއްގާގަހުގެ ވަކައިންނެވެ.\nދެ ކުދިންނަށް ހަވީރުގަޑީގައި އެއްޗެއް ކެއުމަށް އައުމަށް ގޮވުމަށްފަހު އަލީ ވަނީ ކާގެއަށެވެ. ކާގޭގެ މެދުގައި، އޮށިން ހަދާފައި ހުރި މޭޒެއް ހުއްޓެެވެ. އެ މޭޒުގެ ދެފަރާތުގައި އޮށިން ހަދާފައިހުރި ދިގު ދެ ގޮނޑި ހުއްޓެެވެ. އަލީގޮސް މޭޒުމަތީގައި ހުރި, ކަށިކެޔޮ ފަތުން ވިޔެފައިވާ ވައްޓަކުން ހިއްކާފައިހުރި ބަނބުކެޔޮ ކޮޅެއް ނެގިއެވެ. އަދި ހަމަ އެކަހަލަގެ ވައްޓަކުން ހިއްކާފައި ހުރި ކަނޑުމަސް ވެސް ނެގި އެވެ. އެއަށްފަހު ތަށި ބެހެއްޓުމަށް ކާގޭގައި ހަދާފައިހުރި ހަރަކުން, މުށި ދެ ތަށި ނަގާފައި މޭޒުމަތީގައި ބެހެއްޓިއެވެ. އަދި ކޮންމެ ތަށްޓަކަށް ހިއްކާފައިހުރި ބަނބުކެޔޮލާއި ހިކިމަސް އެޅިއެވެ. އެއަށްފަހު މުށި ދެ ޖޯޑު ނެގުމަށްފަހު ފަރީޝާ ގެނައި ރާގުޑިއަކުން ދެ ޖޯޑަށް ރާއެޅުމަށްފަހު, މުށި ދެ ތަށި ކައިރީގައި ބެހެއްޓިއެވެ.\nފަރީޝާއާއި މޫސާ ވެސް ކާގެއަށް އައެވެ. ހުޅަނގަށް ހުރި ދިގު ގޮނޑީގައި ދެ ކުދިން އިށީނުމުން އަލީ ވެސް ދެންހުރި ގޮނޑީގައި އިށީނެވެ. ފަރީޝާއާއި އަލީ ކާން ފެށިއެވެ. މޫސާއިނީ އެމީހުން ކާތަން ބަލާށެވެ. ކެމުގެ ތެރެއިން އަލީ އެ ކުދިންނާ ވާހަކަދެއްކިއެވެ.\n”ދަރިފުޅުމެންނޭ. މިހާރު ކުދެލި ބައްތި ތަކަށް އަޅާ މިޔަރުތެޔޮ ހުރީ ހުސްވާން ގާތްވެފަ. ބައްޕަ އެބަ ވިސްނަން ކައިރި ރަށަކަށް ގޮސް ދިޔާހަކުރު ވިއްކައިގެން ތެޔޮކޮޅެއް ލިބޭތޯ. މާދަމާ ވީންނު ދެކުނުގެ ރަށަކަށް ދިޔުމަށް ދަތުރު ހަދަން. ވައި ވެސް ޖެހެނީ ދެކުނުގެ ރަށްތަކަށް ދާން ފަސޭހަގޮތަކަށްނު.“\n”އަޅުގަނޑު އެހާ ދާހިތެއްނެތް ބައްޕާ. ކޮންމެ ރަށަކަށް ދިޔަސް މީހުން އަހަރަމެންނަށް ކަންތައް ކުރަނީ އިހާނެތިކޮށެއް…“\nހިކި މަސްކޮޅެއް ކާލަމުން ފަރީޝާ ޖަވާބުދިނުވެ. ފަރީޝާގެ ވާހަކަ ނުނިމެނީސް އަލީގެ ކަނާތުއަތުން ރާ ޖޯޑު ނަގާފައި ރާ ފޮދެއް ބޯލުމަށް ފަހު ބުނެލިއެވެ.\n”ކަނބުލޯ ފަރީޝާ. އަހަރަމެންނަށް އެމީހުން އިހާނެތިކޮށް ހިތާފިނަމަ ކަންކުރަންވީ ގޮތް ބައްޕަ ކިޔައިދިނީމެއްނުދޯ. އެހެންނޫނަސް ބައްޕައަކަށް ހިޔެއްނުވޭ ދެކުނުގެ މީހުން އެހާ ގޯސްވެދާނެ ހެނެއް.“\n”ތިހެންވީއިރު އަޅުގަނޑުގެ މައްސަލައެއްނެތް. އެކަމަކު ކޮއްކޮ ވެސް ދަންޏާ އަޅުގަނޑު ދާނީ. މޫސާ ދާނަންތަ?“\nމޫސާއާދިމާއަށް ބަލާލުމަށްފަހު ފަރީޝަ އަހާލިއެވެ. އެހިނދު މަޖާ ރާގަކަށް ހިނިތުންވެލާފައި މޫސާ ޖަވާބުދިނެވެ.\n”ދޮންތަ ދަންޏާ އަޅުގަނޑު ވެސް ދާނެއްއްނު ދޯ.“\nމޫސާގެ އެ ޖަވާބުން އަލީގެ މޫނުމަތިން ވެސް އުފާވެރިކަން ފެނުނެވެ. ކައިނިމުމުން އަލީގެ އެދުމުގެ މަތިން ފަރީޝާއާއި މޫސާ ދިޔައީ އަތިރިއަށް އަކިރި ހޮވާށެވެ. އިރު އޮށްސުމުން ގެއަށް އަންނަގޮތަށް ސަރުތުކޮށްފައެވެ. އަލީ ދެން އަވަސްވެގަތީ ބަދިގެ ކައިރީގައިހުރި ވަޅުން ފެންނަގައިގެން ތަށިތަށް ދޮވެ ސާފު ކުރުމަށެވެ. އެއަށްފަހު ދިޔައީ ގިފިއްޔަށް ވަދެ ފެންވަރާށެވެ.\nގިފިލީގެ އިރުމަތީ ކަނުގައި ފެންނަގަން ވަޅެއް ހަދާފައި ހުއްޓެވެ. އެވަޅު އެހާ ފުނެއްނޫނެވެ. ވަޅުގެ ވަށައިގެން ތިން ފޫޓު އުސް ތެޅިގަލުގެ ފާރެއް ރާނާފައި ހުއްޓެވެ. ފެންވަރާ ނިމިގެން އެތެރެގެއަށް ވަނެވެ. ގިފިލިން އެތެރެގެއަށް ވަންނަން ދޮރެއް ހުރެއެވެ. އެތެރެގޭގެ ހުޅަނގުފަރާތު ބިތާވީ ފަރާތުގެ, ދެކުނު ބިތުން އުތުރު ބިތައް އަންނައުނު އެޅުވުމަށް ރޯނުތަކެއް ދަމާފައި ހުއްޓެވެ. އެ ރޯނުތަކުގައި އަލީއާއި ފަރީޝާގެ އަންނައުނުތަށް އަޅުވާފައި ހުއްޓެވެ. ނަމަވެސް މޫސާގެ އެއް ވެސް އަންނައުނެއް އެ ރޯނުތަކަކު ނެތެވެ.\nރޯނުގައި އަޅުވާފައި ހުރި ހުދާއި ނޫކުލައިގެ މުންޑެއް އަލީ އަނދުނެވެ. އަދި އަޅިފުސް ކުލައިގެ ޓީޝާޓެއް އަލީ ލިއެވެ. އެއަށްފަހު އެތެރެގެއިން ނިކުމެގެން މައިގެއަށް ދިއައެވެ. މައި ގޭގެ އިރުމަތީފަރާތުގައި އޮށިން ހަދާފައިވާ ކުޑަ އެނދެއްހުއްޓެވެ. އެއަށީގެ މަތީގައި ކަށިކެޔޮފަތުން ވިޔެފައިވާ ސާންތިއަކާއި, ހުދު ކުލައިގެ ފޮތީގެ ކަންނެޔޮއަކާއި ދެބާލިސް އޮތެވެ. އެނދުގެ ބޯލާ ކޮޅުގައި އޮށިން ހަދާފައި ހުރި ތިން ގޮނޑި ބަހައްޓާފައި ހުއްޓެވެ. އަދި މައިގޭގެ ހުޅަނގު ފަރާތުގައި އޮށިން ހަދާފައިހުރި މޭޒެއް ހުއްޓެވެ. އެ މޭޒާއި ވީ ދިމާ މަތީގައި ބޮޑު ކުދެލި, މިޔަރުތެޔޮ ބައްތިއެއް އެލުވާފައި ހުއްޓެވެ. އެ ކުދެލީގެ އެތެރޭގައި އުއި ފުއްތަކެއް ކުދެލީގެ އެކި ފަރާތްތަކަށްވާހެން އެލިފައި ހުއްޓެވެ. މައިގޭގެ އުތުރު ދޮރުން ނުކުމެގެންގޮސް ގޭބޭރުގައި ހުރި ޖޯލީގައި އަލީ އިށީނެވެ. އެއިރު އިރު އޮށްސެން ގާތްވަނީއެވެ.\nފަރީޝާއާއި މޫސާ އަތިރިމަތީގައި އަކިރި ހޮވަން އުޅުނެވެ. އެއިރު އުޑުމަތީގައި ވީ ވިލާތަކުގައި ހުރީ އޮރެންޖު ކުލަ އަރާފައެވެ. ހީވަނީ އުޑުގައި ރޯވެފައި ހުރި ހެނެވެ. ނަމެވެސް އެރީތި މަންޒަރު ބަލަން ނުތިބެ އެ ދެކުދިން ގެއަށް ދިއުމަށް ހިނގައިގަތެވެ. އެކުދިންނަށް އެ މަންޒަރު ފެނިފެނި ބާވެފަ ހުރި ކަހަލައެވެ.\nދެކުދިން ސަކަރާތުގައި ގެއާ ހިސާބަށް ދެވުނުއިރު އިރު އޮށްސި އަނދިރި ވަނީއެވެ. ގެނައި އަކިރިތަށް ބަދިގެއަށް ލުމަށްފަހު ދެކުދިން ގެއަށް ވަނެވެ. ގެއަށް ވަތްއިރު އެކުދިންގެ ބައްޕަ އިނީ މައިގޭގައެވެ. އެއިރު އަލީ އުޅުނީ މައިގޭގެ އެނދުގެ ތަންދަށުގައި ހުރި ބޮޑު ފޮއްޓެއް ނެރެގެން އެއިން އެއްޗެއް ހޯދާށެވެ. ދެކުދިން ފެނުމުން ފެންވަރަން ދާށޭ ފަރީޝާ ގާތު ބުންޏެވެ.\nފަރީޝާ ފެންވަރައިގެން ނިކުމެ ނޫ ލިބާހަކާއި ކަޅު ކަނޑިއްކެއް ލިއެވެ. އެއަށްފަހު އެތެރެގޭގައި މަޑުކުރިއެވެ. އެއިރު އަލީގެ އެހީއާއެކު މޫސާ އުޅެނީ މައިގޭގައާއި, އެތެރެގޭގައި އެލުވާފައިހުރި ބޮޑު ކުދެލި ބައްތިތަށް ދިއްލާށެވެ. މައިގޭގައި ހުރި ގޮނޑިއެއް އަލީ ގެންގޮސް ބައްތި ދަށުގައި ބެހެއްޓުމުން އެއަށް އަރާހުރެއެވެ. އެސޮރުގެ އަތުން އަލިފާން ހުޅެއް އުފެއްދުމަށްފަހު ކޮންމެ އުއި ފުކަކު ރޯކުރަމުން ދިއައެވެ. އިސާހިތަކު މައިގެއާއި އެތެރެގެ އަލިފާނުގެ އަލިން ދިއްލާލިއެވެ.\nމޫސައާއި ފަރީޝާ ނިދުމަށް ހާއްސަކުރެވިިފައިވާ, އެތެރެގޭގައި ވެސް މައިގޭގައި ހުންނަ ކަހަލަގެ ދެ އެނދު ހުރެއެވެ. އެއް އެނދު ހުންނަނީ ހުޅަނގު ފަރާތުގައެެވެ. އަނެއް އެނދު ހުންނަނީ އުތުރު ފަރާތުގައެވެ. ކާގޭގައިހުރި ބައްތި ދިއްލާ ނިމުމުން މޫސާ ދިއައީ އެތެރެގެއަށެވެ. އަލީ ދެން އަވަސްވެގަތީ ރޭގަނޑުގެ ކެއުން ތައްޔާރުކުރާށެވެ.\nއިޝާ ވަގުތަށް ފަހު ތިންބެއިން އެއްކޮށް ކެއުމަށް ކާގެއަށް ދިއައެވެ. މޭޒުމަތީގައި ކެއުމަށް ބަނބުކެޔޮ މޮޑެވަފައި ހުއްޓެވެ. އަލީއާއި ފަރީޝާ ކައި ނިމެންދެން މޫސާ ވެސް ކާގޭގައި އިނެވެ. މާދަމާގެ ދަތުރު ފަށަން ހަމަޖެހިފައި އޮތީ ވީހާވެސް ހެނދުނާއެވެ. މިހެންވެ ދެކުދިން ކައިނިމިގެން ދިޔައީ ނިދާށެވެ.\nތަށިތަށް ދޮވުމަށް ފަހު, މިއަދު ގެނައި ރާތަށް ފޮނުފޮޅުވާލުމަށް ބަދިގެއަށް އަލީ ވަނެވެ. ތެޔޮބައްތިއެއްގެ އެހީގައި އުނދުން ރޯކުރުމަށްފަހު ރާކޮޅު ކުޑަކޮށް ކެކިލަންދެން ދަރު އެޅިއެވެ. އެއަށްފަހު އުނދުން ނިއްވާލުމަށްފަހު ތެލީގެ މަތިން ލަކުޑި ފިޔަނެއް ޖެހުމަށްފަހު ގެއަށްވަނެވެ. އެތެރެގެއަށް ބޯދީ ބަލާލިއިރު އެކުދިން ތިބީ ނިދާފައެވެ. އަލީވެސް ނިދޭތޯ ބެލުމަށް މައިގޭގައި ހުރި އެނދުގައި އޮށޯވެލިއެވެ. ނަމަވެސް ނިދޭ ގޮތެއް ނުވިއެވެ. ވިސްނެނީ މިއަދު ހަވީރު ވަގުތު ފެނުނު ރިޔާ ދޯނި އެދިޔަ ރަށާއި މެދުއެވެ. އިރު ކޮޅަކު ވިސްނަން އޮވެފައި އެނދުން ތެދުވިއެވެ. އަދި އެނދު ތަންދަށުގައިހުރި ފޮށިން ކަށިކެޔޮފަތްތަކެއް އެއްފަތާއި އަނެއްފަތް ގުޅުވައިގެން ހަދާފައިއޮތް ދިގު ޗާޓެއް ނެގިއެވެ. ދިވެހި ރާއްޖޭގެ ޗާޓެކެވެ.\nއެ ޗާޓު ހިފައިގެން ގޮސް މައިގޭގައި ހުރި މޭޒުމަތީގައި އެ ޗާޓު ފަތުރާލިއެވެ. އަދި ނާއިންފަރުން ގާތްގަނޑަކަށް 27 ކިލޯމީޓަރު ދުރުގައިވާ އަލީފުށީގައި އިނގިލި ޖެއްސިއެވެ. އަދި ދިގު ދެލިގަނޑެއް ނަގައި އެރަށުގައި ބޮޅެއް އަޅާލިއެެވެ. އެޗާޓަށް ނަޒަރު ހިންގާލުމުން ފެނިގެން ދިޔައީ ށ އަތޮޅުގެ ވަރަށް ގިނަ ރަށްތަކުގައި ކަޅުދެލިން ބޮޅު އެޅުމަށްފަހު ރަސްގެ ފާހަގަ ޖަހާފައި ހުރި ތަނެވެ. އަލީ އެ ޗާޓު އޮޅާލުމަށްފަހު އަނބުރާ ފޮށީގެ ތެރެއަށް ލިއެވެ. އެއަށްފަހު ނިދޭތޯ, އެނދުގައި އޮށޯތެވެ. އިސާހިތަކު އޭނައަށްވެސް ނިދުނެވެ.\nވިންދޭ ލޯބި ތީ އެދޭ 5\nހިތާމަ އެހެނިހެން ލޯބި December 9, 2018


އޭސީސީއިން މި އަހަރުގެ ތިންވަނަ ކުއާޓަރގައި 177 މައްސަލަ ނިންމައިފި | އެންޓި-ކޮރަޕްޝަން ކޮމިޝަން\nއޭސީސީއިން މި އަހަރުގެ ތިންވަނަ ކުއާޓަރގައި 177 މައްސަލަ ނިންމައިފި\n2019ވަނަ އަހަރުގެ3ވަނަ ކުއާޓަރގެ ތެރޭގައި، އެންޓި-ކޮރަޕްޝަން ކޮމިޝަން(އޭސީސީ)އިން ވަނީ 177 މައްސަލަ ބަލާ ނިންމާފައެވެ.\nއޭސީސީގެ ތަފާސްހިސާބުތަކުން ދައްކާގޮތުގައި މިއަހަރުގެ ފުރަތަމަ ނުވަ މަސްދުވަހުގެ ތެރޭގައި 532 މައްސަލަ ވަނީ ބަލާ ނިންމާފައެވެ. މީގެތެރެއިން 177 މައްސަލައަކީ3ވަނަ ކުއާޓަރ ގައި ނިންމާފައިވާ މައްސަލައެވެ. 2018 ވަނަ އަހަރުގެ މިމުއްދަތާ އަޅާބަލާއިރު، 2018ވަނަ އަހަރުގެ ފުރަތަމަ ނުވަ މަސްދުވަހުގެ ތެރޭގައި ކޮމިޝަނުން ނިންމާފައިވާ މައްސަލަތައް 45 އިންސައްތަ އިތުރެވެ. 2018 ވަނަ އަހަރުގެ ތިންވަނަ ކުއާޓަރގެ ތެރޭގައި ކޮމިޝަނުން ނިންމާފައިވަނީ ޖުމްލަ 320 މައްސަލައެވެ.\nމި އަހަރުގެ ތިންވަނަ ކުއާޓަރގެ ތެރޭގައި ކޮމިޝަނުން ބަލައި ނިންމި މައްސަލަތަކުގެ ތެރެއިން ޝަރީޢަތަށް ހުށަހެޅުމަށްޓަކައި ޕްރޮސިކިއުޓަރޖެނެރަލްގެ އޮފީހަށް ފޮނުވަން ނިންމާފައިވަނީ 01 މައްސަލައެވެ. 2018 ވަނަ އަހަރުގެ މި މުއްދަތުގެ ތެރޭގައި ޝަރީޢަތަށް ހުށަހެޅުމަށްޓަކައި ޕްރޮސެކިއުޓަރ ޖެނެރަލްގެ އޮފީހަށް ފޮނުވުމަށް ނިންމާފައިވަނީ2މައްސަލައެކެވެ.\nމި އަހަރުގެ ތިންވަނަ ކުއާޓަރގެ ތެރޭގައި ކޮމިޝަނުން ނިންމި ޖުމްލަ 177 މައްސަލަތަކުގެ ތެރެއިން ކޮރަޕްޝަންގެ ޢަމަލެއް އެކުލެވިފައިވާކަމަށް ސާބިތު ކުރެވެން ނެތްކަމަށް ނިންމާފައިވަނީ، ޖުމްލަ 176 މައްސަލައެވެ. 2018 ވަނަ އަހަރުގެ މި މުއްދަތުގެ ތެރޭގައި 318 މައްސަލައެއް އެކަށީގެންވާ ހެއްކާއި ޤަރީނާ ނެތިގެން ކޮރަޕްޝަންގެ ޢަމަލެއް އެކުލެވިގެންވާކަމަށް ސާބިތު ކުރެވެން ނެތްކަމަށް ވަނީ ނިންމާފައެވެ.\nމީގެއިތުރުން، މިއަހަރުގެ ތިންވަނަ ކުއާޓަރގެ ތެރޭގައި ބަލައި ނިންމި މައްސަލަތަކާ ގުޅިގެން ދައުލަތުގެ 59 އިދާރާއަކަށް، އިޞްލާހުކުރުމަށް 83 އެންގުމެއް އަންގާފައިވާއިރު، 2018 ވަނަ އަހަރުގެ މި މުއްދަތުގެ ތެރޭގައި ދައުލަތުގެ އިދާރާތާކަށް އިޞްލާހުކުރުމަށް އެންގިފައިވަނީ 59 އެންގުމެކެވެ.


Thuhumathuge hiyani elhunu enmen beyrukohfi!\nތުހުމަތުގެ ހިޔަނި އެޅުނު އެންމެން ބޭރުކޮށްފި!\nހެދުނު ގޯހެއް ތަކުރާރު ނުކޮށް ހަޔާތުގައި ލިބޭ ދެވަނަ ފުރުސަތެއްގެ ބޭނުންހިފަންޖެހޭ ވާހަކަ ދުވަސްވީ މީހުން ބުނެ އުޅެ އެވެ. ދިރިއުޅުމުގެ ގިނަ ކަންކަމުގައި އެ ނަސޭހަތުގެ އަޑު އެހި ނަމަވެސް، ރާއްޖޭގެ އަބަދުވެސް ހަލަބޮލިކަމެއްގެ ތެރޭގައި އޮންނަ ސިޔާސީ ކަންކަމުގައި އެކަމަކީ ދިވެހިންނަށް ދަސްނުވި ފިލާވަޅެކޭ ބުނެވިދާނެ އެވެ.\nކިތަންމެ ފަހަރަކު "ކަށި" ޖެހިއަސް ތަދު ހަމަ ކެނޑޭއިރަށް، އަނެއްކާވެސް ހަމަ އެއް ސިޔާސީ ބޭފުޅުންތަކެއްގެ ވަސްވާހުގައި ދިވެހިން ޖެހޭ ކަމީ އެންމެން ގަބޫލުކުރާނެ ހަގީގަތެކެވެ. ތަފާތު އިންތިހާބުތަކުގައި އެއް ބަޔަކު ހަމައެކަނި ރާގު ބަދަލުކޮށްލައިގެން ކިޔަމުންދާނީ އެއް ލަވަތަކެކެވެ. ސަރުކާރުތަކުން، މަޖިލީސްތަކުން އަދި ކައުންސިލުތަކުންވެސް އެއް މަންޒަރެކެވެ.\nނަމަވެސް، މިހާތަނަށް ނިދާފައިތިބި ދިވެހި ރައްޔިތުންތަކެއް އިއްޔެ ވަނީ ރަނގަޅަށްވެސް ހޭލައިފި އެވެ. ވޯޓު ވިއްކުމާއި ޕާޓީ ބަދަލުކުރުމާއި އަމިއްލަ ޖީބު ބޮޑުކުރުމުގެ ތުހުމަތުގެ ހިޔަނި އެޅުނު ރައްޔިތުންގެ މަންދޫބުންނަށް މިފަހަރު މިވަނީ ނޫނެކޭ ބުނެފަ އެވެ. މީގެ ފަސް އަހަރު ކުރިން، ރައްޔިތުންގެ ފަރާތުން މަޖިލީހުގައި ބަސް ބުނުމުގެ ޒިންމާ ހަވާލުކުރި މެމްބަރުންނަށް އެ ޒިންމާ އަދާނުކުރެވޭކަމަށް ރައްޔިތުން ވަނީ ނިންމައިފަ އެވެ.\nރައްޔިތުންގެ ފައިސާއަށް ހިނާޔަތްތެރިވިކަމާ ގުޅޭ ކޮންމެ ރިޕޯޓެއްގެ އެންމެ ކުރީގައި އާންމުކޮށް ނަން އޮންނަ މެމްބަރުންނަށް ފުރުސަތެއް ނުދިނެވެ. ވިދިވިދިގެން އެތަކެއް ދައުރެއް އަދާކުރި ގިނަ މެމްބަރުން ބޮޑުތަނުން ނާކާމިޔާބުކޮށްލައިފި އެވެ. މުއްސަނދިންގެ ވިޔަފާރިތަކުގެ ހިމާޔަތާއި ވިޔަފާރިތައް ފެށުމަށް އޮތް އެންމެ ކުރު މަގުގެ ގޮތުގައި އޮތް މަޖިލިސް އިސްލާހު ކުރުމަށް ރައްޔިތުން އިސްނެގި މަންޒަރު ވަނީ ސާފުކޮށް ފެނިގެން ގޮސްފަ އެވެ. ދިވެހި ފަސްގަނޑުގައި ހިނގާފައިވާ ގޮތް ނޭނގޭ ބޮޑެތި މަރުތަކާއި ސިއްސައިގެންދާ ވަރުގެ ހިޔާނާތުގެ މައްސަލަތައް ބަލަން އޮތް ހުރަސްތައް ރައްޔިތުންގެ ވޯޓުން ނައްތާލައިފި އެވެ.\nރައްޔިތުންނާއި ގައުމުގެ ހައްގުގައި ކަމަށް ބުނެ އޭރަކު ވައިޖެހޭ ކޮޅަކަށް އެނބުރޭ މެމްބަރުންނަށް ދެން ދިވެހިން ތާއީދުނުކުރާނެކަން ހާމަކޮށްފި އެވެ. ގައުމުގައި ހުރި މައްސަލަތައް ހައްލުކޮށްދިނުމަށް ބޭނުންވާ ގާނޫނީ އިސްލާހުތައް ގެންނަން އެއް ބަޔަކު ދެއްކި ޕްލޭން ރައްޔިތުންނަށް ކަމުގޮސްފައިވާ މިންވަރު ވަރަށް ސާފެވެ.\nރައްޔިތުންގެ އެ ވިސްނުން އެންމެ ސާފުކޮށް ސިފަކޮށްދެއްވީ ކޮރަޕްޝަން ހުއްޓުވައި، އިންސާފު ގާއިމުކޮށް، ރައްޔިތުންނަށް ހެޔޮ ވެރިކަން ކޮށްދޭނެ ކަމުގެ އުއްމީދުގައި މިދިޔަ ނޮވެމްބަރު މަހު ރައްޔިތުން ނުކުމެ އިންތިހާބުކުރި ރައީސް އިބްރާހީމް މުހައްމަދު ސޯލިހެވެ. ކޮރަޕްޝަނާއި ވައްކަމުގެ ތެރެއަށް ރައްޔިތުން އަލުން ދާން ބޭނުން ނުވާކަން އިއްޔެ އިންތިހާބުން ވަރަށް ބޮޑަށް އެނގިގެން ގޮސްފައިވާ ކަމަށް ރައީސް ރޭ ވިދާޅުވި އެވެ.\nއެއާ ވިދިގެން ރައީސް ދެއްވި އިންޒާރުން، ދިވެހިންގެ ކެތްތެރިކަން ކޮޅުންލާފައިވާ މިންވަރު އެމަނިކުފާނަށް އެނގިވަޑައިގެންފައިވާކަން ހާމަވެގެން ދިޔަ އެވެ. "މިސަރުކާރުގައި ވައްކަމަށް ޖާގައެއް ނޯންނާނެ، އެކަންކުރަން ހިތުލައިގެން ހުރި ބޭފުޅެއްވިއްޔާ ޖެހޭނީ ސަރުކާރާ ދުރަށް ޖެހިވަޑައިގަންނަވަން،" ރައީސް ވިދާޅުވި އެވެ.\nދެންވެސް ރައީސް ސޯލިހު ވިދާޅުވީ ރަނގަޅު ވާހަކަފުޅެކެވެ. އިއްޔެ މަޖިލީހުގެ އިންތިހާބުގައި ސަރުކާރަކީ ކޮބައިކަން ނޭނގޭ ހިސާބަށް އޮޅުންއެރުމުން، ރައްޔިތުން އެވަނީ ސީދާ އެމްޑީޕީއަށް ތާރީހީ އަގުލަބިއްޔަތެއްދީ ރައްޔިތުންގެ ވާޖިބު އަދާކޮށްފަ އެވެ. އަށާރަ ވަނަ މަޖިލީހުގައި ތިބި ގިނަ މެމްބަރުންނަށް ފުރަގަސް ދިނުމަށްފަހު އެވެ. އޭގެ ތެރޭގައި ވަރަށް ހައިރާންވާންޖެހޭ ނާކާމިޔާބީތައް ވެސް ހިމެނޭކަމީ ރައްޔިތުންގެ ސްޓޭންޑް އިތުރަށް ސާފުވެގެންދާ ކަމެކެވެ. ނުހައްގު މުއްސަނދިކަމުން ގަންނަ އަގުބޮޑެތި ފްލެޓުތަކާއި، ކުއްލިއަކަށް ފަށާ ވިޔަފާރިތަކާއި، ބަންނަ ބޮޑެތި އުޅަނދު ފަހަރަށް ރައްޔިތުން ފާރަވެރިވެއްޖެ އެވެ. ތުހުމަތުގެ އިނގިލި ދިއްކުރެވުނު ގާތްގަނޑަކަށް ހުރިހާ މެމްބަރުން ނެރެ މަޖިލީސް އެވަނީ ދޮވެ ސާފުކޮށްފަ އެވެ.\nރައީސް ވިދާޅުވި ގޮތަށް ރައްޔިތުންގެ ވާޖިބު ޝައްކެއްވެސް ނެތް މިންވަރަށް އަދާކޮށްފި އެވެ. ދެން އޮތީ ސަރުކާރުގެ ޒިންމާ އަދާކުރުމެވެ. ކުއްލި މުއްސަނދިކަމަށް ނިޔަތްގަނެގެން ދައުލަތުގެ ފައިސާއަށް ހިޔާނަތްތެރިވާ މެމްބަރުންނަށް ރައީސް ފުރުސަތު ދެއްވިއަސް ނުދެއްވިއަސް، ރައްޔިތުން ހަވާލުކޮށްފައިވާ ޒިންމާތަކަށް އިހުމާލުވާ އެއްވެސް މެމްބަރަކަށް ރައްޔިތުންނެއް އިތުރު ފުރުސަތެއް ނުދޭނެ އެވެ. މީގެ ފަސް އަހަރު ފަހުން މިދުވަސް އަނެއްކާވެސް އަންނާނެ އެވެ.\nއެމްޑީޕީ މޯލްޑިވްސް ޔުނައިޓެޑް އޮޕޮޒިޝަން ޖުމްހޫރީ ޕާޓީ + މަޖިލިސް އިންތިހާބު 2019


Dhunfathuge Isthuimaalu Kurumun Dhuruvaan Naibu Raees Govaalahvaifi - Vaguthu\nމައިންނާއި ދޮށީ އުމުރުގެ ބޭފުޅުންނާއި އަދި ހާއްސަކޮށް ކުޑަކުދިން ދުންފަތުގެ އިސްތިއުމާލް ކުރުމުން ސަލާމަތްކުރަން މަސައްކަތް ކުރުމަށް ނައިބު ރައީސް ފައިސަލް ނަސީމް މިއަދު ގޮވާލައްވައިފި އެވެ.\n"މޯލްޑިވްސް ޑިމޮކްގްރެފިކް ހެލްތު ސާވޭ 2016-17" އާއްމުކުރުމަށް ހޮޓެލް ޖެން ގައި މިއަދު ބޭއްވި ރަސްމިއްޔާތުގައި، އެ ސާވޭ ނެރެދެއްވުމަށް ފަހު ވާހަކަ ދައްކަވަމުން ފައިސަލް ވިދާޅުވީ، ސިއްހީ ހާލަތު ރަނގަޅުކުރުމަކީ ހަމައެކަނި ހެލްތު މިނިސްޓްރީގެ ޒިންމާއެއް ނޫންކަމަށާއި، އެއީ ސަރުކާރުގެ ހުރިހާ ވުޒާރާއެއްގެ އިތުރުން އަމިއްލަ މުޢައްސަސާތަކާއި، ޖަމުޢިއްޔާތަކުގެ އިތުރުން އާންމުންގެ އެހީތެރިކަމާއި އެއްބާރުލުން ބޭނުންވާކަމެއްކަމެއް ކަމަށެވެ. އަދި ވިދާޅުވީ މިވަބާއިން ހުރިހާ އުމުރެއްގެ މީހުން ސަމާތް ކުރަން ޖެހޭ ކަމަށެވެ.\n"ދިވެހި އެންމެހާ ރައްޔިތުންނާއި ދިވެހިރާއްޖޭގައި ދިރިއުޅޭ އެހެން އެންމެހާ ފަރާތްތަކަށް ވެސް ގޮވައިލަން ބޭނުންވަނީ ދުންފަތުގެ އިސްތިއުމާލުން ހާއްސަކޮށް އަޅުގަނޑުމެންގެ މައިންނާއި އަޅުގަނޑުމެންގެ ދޮށީ އުމުރުގެ ބޭފުޅުންނާއި އަޅުގަނޑުމެންގެ ކުޑަކުދިން އަޅުގަނޑުމެން ސަލާމަތްކުރަން އެބަޖެހޭ،" ފައިސަލް ވިދާޅުވި އެވެ.\nފައިސަލް އިތުރަށް ވިދާޅުވީ، ސިއްހަތަށް ފައިދާހުރި އާދަތައް ހަރުލައްވަން ރައްޔިތުންނަށް ގޮވައިލެއްވި އެވެ. އެގޮތުން ދުޅަހެޔޮ ހަށި ހެޔޮ މުޖުތަމައެއް ބިނާކުރައްވަން ރައީސް އިބްރާހީމް މުހައްމަދު ސޯލިހް ކުރިއަށް ގެންދަވާ ކެމްޕޭނުގައި ބައިވެރިވުމަށް އޭނާ ގޮވައިލެއްވި އެވެ.\n"އަޅުގަނޑުމެން ކަސްރަތުކުރަން އެބަ ޖެހޭ. އަޅުގަނޑުމެން އޮފީހުގައި ގިނަ ވަގުތުތައް ހޭދަކުރާއިރު، އަޅުގަނޑުމެން އެބަ ޖެހޭ ކޮންމެވެސް ވަގުތުކޮޅެއް އަޅުގަނޑުމެންގެ ހަށިގަނޑަށް ދޭން. އަޅުގަނޑުމެންގެ ނަފުސަށް ދޭން،" ފައިސަލް ވިދާޅުވި އެވެ.\nމިއަދު އާއްމުކުރި ރިޕޯޓްގައި ބުނެފައިވާ ގޮތުން ރާއްޖޭގެ ފިރިހެނުންގެ އާބާދީގެ 42 ޕަސެންޓް މީހުން ދުންފަތުގެ ކޮންމެވެސް ބާވަތެއްގެ އިސްތިއުމާލު ކުރެ އެވެ. އަދި އަންހެނުންގެ އާބާދީގެ ތިން ޕަސެންޓް މީހުން ވެސް ދުންފަތުގެ އިސްތިއުމާލް ކުރާ ކަމަށް އެ ރިޕޯޓުގައިވެ އެވެ.\nއެކަކު އަނެކަކަށް އަޅާލާ އޯގާތެރި ބަޔަކަށް ޒުވާނުން ވާންޖެހޭ - ނައިބު ރައީސް\nފެބުރުއަރީ 14, 2019 19:37\nބުރޯ ގައުމުގެ ބޮޑެތި ކަންކަމާ ތަންކޮޅެއް ހަރުވާހަކަ ދައްކަބަލަ! ރައްޔިތުންގެ ބައިތުލްމާލުން ބޮޑުމުސާރަދީފަ މީޑިޔާއަށް ތިކަހަލަ ސިމްޕަލް މެސެޖުދޭން ބަހައްޓާފަހުރި މީހެއްތަތީ؟ އަމިއްލަޔަށް ވިސްނާލަބަލަ ތިމާ ތިކުރާ ކަންކަމާ ތިމާޔަށްދޭ ރައްޔިތުންގެ ފައިސާޔާ ބައްދަލުތޯ؟؟


#Column : islaamee mujthamaeh ufadhdhavai aaraasthu kurehvvun -2- One Online\nއިސްލާމީ މުޖްތަމައެއް އުފައްދަވައި އާރާސްތު ކުރެއްވުން - 2\nއެހެންކަމުން އިތުރުސާހިބާ ސައްލަﷲ އަލައިހި ވަސައްލަމަ ކުރިޔަށް ވަޑައިގެންނެވީ ހައިރާންވެ އަންތަރީސްވާފަދަ ދުރުވިސްނުންފުޅަކާއެކުގައެވެ. އަދި އެހައިމެ ޙިކްމަތްތެރިކަމާއި ރޭއްވެވުންތެރިކަމާއެކުގައެވެ. ނުހަނު ކެތްތެރިވެވަޑައިގެން ހުންނަވައި ކުރެއްވި ބުއްދިވެރި މަސައްކަތްޕުޅުން މަދީނާގެ އަހުލުވެރިންނާއެކު ސިޔާސީ މުއާހަދާތަކެއް ކުރެއްވުމުގައި ކާމިޔާބު ހޯއްދެވިއެވެ. ކޮންމެ މައްސަލައެއްގައިވެސް ފަހުބަސް ވިދާޅުވުމުގެ ބާރު އެމުއާހަދައިން ހޯއްދެވިއެވެ. މަދީނާގެ އިސްލާމީ މުޖުތަމައަށް ދައުލަތެއްގެ ސިފަ ގެންނެވުމުގައި ކާމިޔާބު ހޯއްދެވިއެވެ. މައްކާގެ މީހުންގެ ސިޔާސީ އުކުޅުތަކާއި ، ފިއްތުންތަކާއި އެބައިމީހުންގެ ހަމަލާތަކާ ކުރިމަތިލައްވައި އެބައިމީހުންގެ ވިޔަފާރީގެ މަގުތައް ބަންދުކުރެއްވުމުގެ އަރާއި ބާރު އެދައުލަތަށް ހޯއްދެވިއެވެ. މަދީނާގެ އިސްލާމީދައުލަތަކީ މައްކާގެ އިޤްތިސާދު ކަމީނާކޮށް އަނަރޫފަކޮށް އެބައިމީހުންގެ އަސްކަރީބާރު ލޮޑުކޮށް އިނދަޖައްސައިލެވޭފަދަ އުރައްޕުހުރި ދައުލަތަކަށް ހެއްދެވިއެވެ. އެމަތިވެރި މަސައްކަތްޕުޅުގެ ވާހަކަތަކަކީ ޝައްކެއްނެތް ގޮތުގައި ހިކުމަތްތެރިކަމާއި، ބުއްދިވެރިކަމާއި، ދުރުވިސްނުމާއި، ދުރާލައިމޮޅަށް ކަންކަންރޭވުމުގެ ތާރީޚެވެ. އިސްލާމްދީނުގެ ނަބިއްޔާގެ ޝަޚްޞިއްޔަތުގެ މޮޅުކަމާއި މަތިވެރިކަމުގެ ދުވަހަކު ފިލައިގެންނުދާނެ ހެކިތަކުގެ ވާހަކައެވެ. އެވާހަކަތަކުގައި ފޮރުވިފައިވަނީ ކޮންމެ މީހަކުވެސް ކާމިޔާބު މީހަކު ކަމުގައްޔާއި އަރައިހުރި ގާއިދަކުކަމުގައި ވެގަތުމުގައި ހިނގާންވީ މަގުތަކެވެ. ހިފަހައްޓަންވީ އުސޫލުތަކެވެ. ކީރިތި ޤުރްއާނުގެ ތައުބީރަކުން ދަންނަވާނަމަ އެއީ އިންސާނިއްޔަތަށްޓަކައި ލައްވައިފައިވާ އެންމެ ރިވެތި ނަމޫނާއެވެ.\nކައުސާހިބާ ސައްލަﷲ އަލައިހި ވަސައްލަމަގެ ބިނާކުރައްވަނިވި ވިސްނުންފުޅާއި އެމާތް ސާހިބާއަށް ބާވައިލެއްވެމުންދިޔަ ވަޙީން ހޯއްދެވި ނޫރާނީ އަލިކަމުގައި ބިނާކުރެއްވި އިސްލާމީ މުޖުތަމައު ނުވަތަ އިސްލާމީ ދައުލަތަށް އެދައުލަތުގެ ފުރިހަމަ ފަސްމަންޒަރާއެކު ވިސްނައިލައިފިނަމަ އެނގި ހާމަވާނީ އެދައުލަތުގެ އެންމެ ކުދި އެންމެ ކަވި ކަންކަމާއި އެންމެ ފުޅާ އެންމެބޮޑެތި ރޭއްވެވުންތައް ވެސް އިތުރުމާތް ސާހިބާގެ ހިތްޕުޅުގައި ދުރާލައި ކުރައްސަވައިފައިވާކަމެވެ. އެހެންކަމުން އެމާތް ސާހިބާ އެއިޖްތިމާއީ ރޭއްވެވުމާއެއްގޮތަށް ގުނައި އަދަދުނުވާހައި ގިނަ މައްސަލަތައް ހައްލުކުރެއްވިއެވެ. މަދީނާގެ އާވެއްޓަށް ވަޑައިގެންނެވުމުން ކުރިމަތިލައްވާން ޖެހިވަޑައިގެންނެވި މައްސަލަތަކެވެ. އެމައްސަލަތަކަކީ ކޮބައިކަމާއި ، ކައުސާހިބާ އެކަންކަން ހައްލުކުރެއްވީ ކިހިނަކުންކަމުގެ ބަހުޘް ފެށުމުގެ ކުރީން ބޭނުންވަނީ އިސްލާމީ މުޖްތަމައުގެ އޮނިގަނޑުރާއްވަވައިފައިވާ ގޮތް ދެނެގަތުމެވެ. އިތުރުސާހިބާގެ ބިނާކުރައްވަަނިވި ރޭއްވެވުންތަކާއި ޖިހާދީ މަސައްކަތްޕުޅު ރަނގަޅަށް ވިސްނައިގަނެވޭނީ އޭރުންނެވެ. ރަންމުތުންވެސް އަގުނުކުރެވޭފަދަ އެމަސައްކަތްޕުޅުތަކުގެ ތަސައްވުރެއް ހިތަށްގެނެވޭނީ އޭރުންނެވެ.\nއިސްލާމީ މުޖްތަމައުގެ އޮނިގަނޑު\nއަޅުގަނޑުމެން ތާއަބަދު ހަނދާންކުރާންޖެހޭ ކަމެކެވެ. އިސްލާމް ދީނުގެ ނަބިއްޔާ ސައްލަﷲ އަލައިވަސައްލަމަ އެމާތްސާހިބާގެ ނަމޫނާ އިސްލާމީ މުޖްތަމައު އާރާސްތުކުރެއްވީ ލޯބީގެ ބިންގަލުގެ މަތީގައެވެ. ކަލަކު ދެކެ ލޯބިވުމާއި ކަލާނގެ މައުރިފާކޮށްގަތުމަށް އިންސާނާގެ ހިތުގައި ލައްވައިފައިވާ ފެންބޮވައިގަތުމުގެ އަލާކެނޑޭނީ އެގޮތުން ކަމުގައި ވާތީއެވެ. އިންސާނީ ލޯބީގެ ޖޯޝާއި ފޯރި އުފެދިގެން އަންނަނީ ތިންކަމެއް އެކުވެގެންނެވެ. އޭގެތެރެއިން އެންމެ ފުރަތަމަކަމަކީ އިލާހުވަންތަ ފަރާތަށް އޭނާގެ ހިތްކިއުމެވެ. ހިތްދަމައިގަތުމެވެ. އާލަމްތަކުގެ ރަހްމަތްވަންތަ އިލާހު ދެކެ ލޯބިވުމެވެ. އަދެ، އިންސާނާ އަޅުކަންކުރާފަރާތާއި އޭނާ ލޯބިވާ އަދި އޭނާ ހޯދާންއެދޭ ފަރާތް ހޯދައިގަތުމަކީ އޭނާގެ ފިތުރަތުގައި ލައްވައިފައިވާކަމެކެވެ. އަރަހުށި މާތްﷲ ސުބުޙާނަހޫ ވަތައާލާއަކީ އެންމެ ރީތި އެންމެ ފުރިހަމަ ޒާތުފުޅެވެ. އެކަލާނގެ ކޮންމެ އެއްޗެއްމެ ހައްދަވައިފައިވަނީ އެއެއްޗެއްގެ ޒާތުގައި އެންމެ ފުރިހަމައަށެވެ. އެންމެ ރީތި ކޮށެވެ. އިންސާނާގެ ކިބައިގައިވަނީ ރީތިކަމާއި ފަށުވިކަމާއި ފުރިހަމަކަމަށް ލޯބިކުރުމުގެ ހިއްސު ވަދީޢަކުރައްވައިފައެވެ، އެހެންކަމުން އިންސާނާ ރީތިކަންދެކެ ލޯބިވެއެވެ. ހުތުރުކަމަށް ނަފްރަތުކުރެއެވެ. އިންސާނާއަކީ ކާއިނާތުގައި ލައްވައިފައިވާ އެންމެ ރިވެތި މަޚްލޫގެވެ. އެހެންކަމުން ތިމާޔާ އެއްޖިންސުގެ މަޚްލޫގުން ދެކެލޯބިވުމުގެ އެކަށޭނަކަން އެންމެ ބޮޑަށް ލައްވައިފައިވާ މަޚްލޫގަކީވެސް އިންސާނާއެވެ. ލޯބި ފުރިހަމަވަނީ އަދުލުވެރި ކަމާއި އިހްސާންތެރިކަމުންނެވެ. އެހެންކަމުން މުސްލިމުންނަކީ ހަމައެކަނި އިސްލާމީ މުޖުތަމައު ދެކެލޯބިވާ ބައެއްނޫނެވެ. އަދި ކީއްތޯއެވެ. މުސްލިމުންނަކީ އެންމެހައި މަޚްލޫގުންނަށްޓަކައިވެސް މުޅިކައިނާތަށްޓަކައިވެސް ރަހުމަތެކެވެ.\nއިސްލާމީ މުޖްތަމައެއްގެ ބިންގަލުގެ ދެވަނަ އަސާސީ ނަޒަރިއްޔާއަކީ އަމަލުތަކަށް ބަދަލުލިބޭނެކަން ކަށަވަރުކުރުމެވެ. ކުރުކޮށް ދަންނަވަނަމަ ކޮންމެ އަމަލަކީވެސް އޭގެ ރައްދު އަމަލެއް އޮންނާނެކަމެކެވެ. ނުވަތަ ނަތީޖާއެއް ފެންނާނެކަމެކެވެ. ކޮންމެ މީހަކީވެސް އެމީހަކު ކުރިކަމެއްގެ ނަތީޖާއާމެދު ޒިންމާވާން ޖެހޭނެމީހެކެވެ. ހަޔާތުގެ ދަނޑުބިމުގައި އެމީހަކު އިންދި ގޮވާމެއް ދުނިޔޭގައިވެސް އަދި އާޚިރަތުގައިވެސް ކަނޑާންޖެހޭނެއެވެ. އެހެނީ އަރަހުށި މާތްﷲ އިންސާނާ ހައްދަވައިފައިވަނީ ކަންކަމުގައި ގޮތް ނިންމުމުގެ ބާރުދެއްވައިފައެވެ. ބޭނުންގޮތަކަށް ކަންކުރުމުގެ އިޚްތިޔާރު ދެއްވައިފައެވެ.\nދުނިޔޭގައިވާ ކޮންމެ އުފެއްދެވުމެއްގައިވެސް އެއެއްޗެއް ހަލާކުވާނެ ގޮތުގެ ސިއްރުވަނީ ލައްވައިފައެވެ.އެގޮތުން އިންސާއަށްޓަކައި މަރު މިންވަރުކުރައްވައިފައިވުމާއެކުވެސް މަރަކީ އިންސާނާ ނެތުމުގެ ތެރެޔަށް މުޅިން ފޮނުވައިލާ ކަމެއްނޫނެވެ. އާދެ، މަރަކީ ފަނާވުމެއްކަމުގައި ވިޔަސް ހަޔާތަކީ ފަނާވުމެއްނެތް ކަމެކެވެ. މަރުގެ ވަޒީފާއަކީ އިންސާނާގެ ހަށިގަނޑު މަރައިލުމަށްފަހު ރޫހު މިނިވަން ކުރުމެވެ. އެއަށްފަހު ޚުދު މަރު އަބަދަށްޓަކައި ފަނާވުމެވެ. ފުރާނަ މިނިވަންވެގެން ދަތުރުކުރަނީ އެފުރާނައިގެ އަސްލު މަންޒިލަށެވެ. އެމަންޒިލަކީ އާޚިރަތުގެ ގޮވަތި ނުވަތަ އަލްހަޔަވާނުގެ ތައުބީރުން ފާހަގަކުރެވޭ މަންޒިލެވެ. ދުނިޔެއަކީ އިންސާނާގެ އިމްތިހާނުގެ މަރުކަޒެވެ. އަލްހަޔަވާނަކީ ނަތީޖާފާޅުކުރެވި ޖަޒާލިބުމުގެ މަންޒިލެކެވެ. ހެޔޮކަމުގެ އަހުލުވެރީން ހުސްނުލްމައާބުގައި ކުރިއަރައިދިޔުމުގެ ދިރިއުޅުމެއް ވޭތިކުރަމުން ދާއިރު ނުބައިކަމުގެ އަހްލުވެރީންގެ ޖާގަޔަކަށްވާނީ ޝާއްރުލް މައާބެވެ. އެނބުރިދާންޖެހޭ އެންމެ ނުބައިތަނެވެ. އެތާނގައި އެއުރެން ތިބޭނީ ނުމިއި ނުދިރިއެވެ.\nއިންސާނީ ހަޔާތަކީ އެކައެކެވެ. އިންސާނާވަނީ އޭނާގެ ގަސްދާއި އިޚްތިޔާރުގައި އޭނާގެ ފިކުރާއި އަމަލުގެ މިނިވަންކަމުގެ ބާރުގައި އޭނާގެ ޙަޔާތު އެކިބާވަތުގެ އެކިކުލައިގެ ވަކިވަކި ބައިތަކަކަށް ބަހައިފައެވެ. ނަތީޖާއެއްގެގޮތުން އިންސާނީ ދިރިއުޅުންވަނީ އޮޅުން ބޮޅުންވެފައެވެ. އުނދަގޫވެފައެވެ. އިސްލާމްދީން އިންސާނީ ހަޔާތުގެ އޭކަންކަމާއި ގިނަވަޅުކަން ޤަބޫލުކުރެއެވެ. ނަމަވެސް އިސްލާމްދީން އިންސާނީ ހަޔާތާމެދު ބަލަނީ ހުރިހައި ދާއިރާތަކެއް ގުޅިލާމެހިފައިވާ އެކައްޗެއްގެ ގޮތުގައެވެ. ހަޔާތުގެ އެކި ކަންކަން އެއްކަމެއް އަނެއްކަމަކާ މުޅީން އެކަހެރީންނެއް ނުބަލައެވެ. އެހެނީ އެގޮތަށްބަލާނަމަ ފިކުރާއި އަމަލުގައިމަގުއޮޅުން ލާޒިމުވެއެވެ.އިސްލާމްދީން ދެކޭގޮތުގައި އިންސާނާއަކީ އިޖްތިމާއީ ބަޝަރެކެވެ. އޭނާވަނީ ޠަބީޢީގޮތުންނާއި އޭނާގެ ބޭނުންތައް ލާޒިމުކުރާގޮތުން އިޖްތިމާއީ ދިރިއުޅުމެއް އުޅޭން މަޖްބޫރުވެފައެވެ. އޭނާ ދިރިއުޅޭން ޖެހޭނީ ފިތުރަތާއެއްގޮތަށެވެ. އިންސާނާ އަމިއްލަޔަށް ކަނޑައަޅާ ގޮތްގޮތަކަކަށެއްނޫނެވެ. އޭނާ އުޅޭންޖެހޭނީ އަރަހުށި މާތްﷲ އަންގަވައިފައިވާގޮތްގޮތަށެވެ. އެކަލާނގެ ކަނޑައަޅުއްވާ އުސޫލުތައް އެކަށައަޅުއްވައިފައިވަނީ އިންސާނާގެ ފިތުރަތާއެއްގޮތަށެވެ. އެގޮތްތަކުގެ އަސްލަކީ ލޯތްބެވެ.\nދެންބަލައިލާނީ އިސްލާމްދީނުގެ އިޖްތިމާއީ ގިއުގަނޑު އެއުސޫލުތަކަކުން އުފެދިގެން އަންނަ އުސޫލުތަކަށެވެ.\nހ. ރޫޙާނީ ދިރިއުޅުމުގެ އުސޫލު\nއިސްލާމީ އުސޫލުތަކުގެ އަސްލަކީ ތަޤްވާއެވެ. އެއީ ޙަޤީޤީ އިންސާނީ ފިތުރަތުގެ ޚާއްސިއްޔަތެވެ. މާތްﷲއަށް ބިރުވެތިވުމާއި ، އިންސާނިއްޔަތުދެކެ ލޯބިވުމާއި، ކާއިނާތުދެކެ ލޯބިވުމާއި ތެދުމަގު ހޯދައިލިބިގަތުމުގެ އެދުމާއި، ހެޔޮކަމާއި އިހްސާންތެރިކަމުގެ ނިރުތައް އަރައި ކުރިލައި ހެދެނީ އެއަސްލުންނެވެ. ހަމައެފަދައިން، ޢިލްމާއި ޙިކުމަތާއި ، ހިދާޔަތާއި ، މާތްކަމާއި ކާމިޔާބީއާއި މާތްﷲ އާ، ކުއްތަންވުމުގައި ތަޤްވާއަކީ ދޫކޮށްނުލެވޭނެ ޝަރުތެކެވެ. ތަޤްވާއަކީ އިންސާނާގެ މީސްވަންތަކަން އުފެދި އާލާވެ ހިތްހަމަޖެހުން ލިބުމުގެވެސް ޒަރީއާއެވެ.\nއިޖްތިމާއީ ހަޔާތެއް އާރާސްތުވެ ތަރައްޤީވުމުގެ ސިއްރަކީ އަފްރާދުން ޤައުމީ ވިސްނުމަކުން ކަންކަމާމެދު ވިސްނުމެވެ. ޤައުމީ މަސްލަހަތާއެއްގޮތަށް އަމަލުކުރުމެވެ. ރައްބާނީ ގޮތުން ކަންކަމާމެދު ވިސްނުމާއި އެގޮތަށް އަމަލުކުރުމުގެ ޝައުގުވެރިކަން އިންސާނާގެ ކިބައިގައި އުފައްދަނީ ތަޤްވާއެވެ. އަރަހުށި ހުސްތާހިރުވަންތަ މާތްﷲ އަކީ ހުރިހައި މަޚްލޫގާތު ތަކެއްގެ އިލާހެވެ. ހުރިހައި މަޚުލޫގާތުތަކެއްގެ ވެރިރަސްކަލާނގެއެވެ. އެހެންކަމުން ތަޤްވާގެ ސަބަބުން އިންސާނާގެ ވިސްނުމުގެ ދާއިރާ ތަނަވަސްވެއެވެ. އޭނާގެ ވިސްނުން ޤައުމީ ނުވަތަ މިއްލީ ދައިރާ އަށްވުރެވެސް ފުޅާވެ އިންސާނީ މުޅިހަޔާތާއި މުޅިކާއިނާތުގެ ތަނަވަސްކަމަށް ހުޅުވައިލެވެއެވެ. އިންސާނާގެ ހިތުގައި އާލަމްތަކުގެ ރަހްމަތް އުފެދި އާލާވެއެވެ. އެންމެ މާތް އަދި އެންމެ ފަހުގެ ނަބިއްޔާ އިސްލާމީ މުޖްތަމައު ތަޤްވާގެ ބިންގަލުގެ މަތީގައި ބިނާކުރެއްވީ އެހެންވެގެންނެވެ.\nޙިޖާޒުގެ ޤާފިލާ 29\nދީނާއި ސިޔާސަތުގެ ގުޅުން - 3\nޙިޖާޒުގެ ޤާފިލާ 27\nއެމްޑީއެންގެ އެކައުންޓުގައި ހުރި ފައިސާ ޑެފް އެސޯސިއޭޝަނަށް ދީފި


Naazneen Hameed – Uthuru Oivaru\nފުރަތަމަ ސަފުހާ/Naazneen Hameed\nمارس 23, 2021 ހަބަރު 0\nPSM LIVE ޚަބަރު ރ. އަތޮޅުގެ ކުރީގެ މެންބަރު އިސްމާޢީލް ޒަކަރިއްޔާ، ކޯވިޑް-19އަށް ފަރުވާދެމުންދަނިކޮށް އަވަހާރަވެއްޖެ ނިޝާން މުހައްމަދު ދީދީ 39 minutes ago ރ. އަތޮޅުގެ ކުރީގެ މެންބަރު އިސްމާޢީލް ޒަކަރިއްޔާ، — ރ. އަތޮޅުގެ ކުރީގެ މެންބަރު އިސްމާޢީލް ޒަކަރިއްޔާ، ކޯވިޑް-19އަށް ޕޮޒިޓިވްވެ ފަރުވާދެމުންދަނިކޮށް އަވަހާރަވެއްޖެއެވެ. އިސްމާޢީލް ޒަކަރިއްޔާގެ ޢާއިލާއިން މަޢުލޫމާތުދެއްވި ގޮތުގައި އޭނާ އަވަހާރަވީ ދަރުމަވަންތަ ހޮސްޕިޓަލުގައި ފަރުވާދެމުންދަނިކޮށއުމުރުފުޅުން 79 އަހަރުގައި އިސްމާޢީލް ޒަކަރިއްޔާ އަވާހަރަވެފައިވާއިރު …\nހއ އަތޮޅުން ފެށިގެން އއ އަތޮޅަށް ހުދު ސަމާލު ނެރެފި\nسبتمبر 22, 2020 ހަބަރު 0\nކަނޑުތައް ގަދަވާނެ ކަމަށް ލަފާކޮށް ހއ އަތޮޅުން ފެށިގެން އއ އަތޮޅަށް ވައިޓް އެލަރޓް ނެރެފި އެވެ. މޫސުމާއި ބެހޭ ގައުމީ އިދާރާއިން ބުނީ އަންގާރަ ދުވަހުގެ 16:30ން ފެށިގެން ރޭގަނޑު 21:00އާ ހަމައަށް އެސަރަހައްދަށް ބޯކޮށް ވާރޭވެހުމާއެކު ގުގުރާނެ ކަމަށެވެ. އަދި ގަޑިއަކު 19 މޭލާއި 24 މޭލާ ދެމެދުގެ ބާރުމިނުގައި ވައިޖެހޭނެ ކަމަށާއި ވިލާގަނޑުގައި ގަޑިއަކު 45 މޭލަށް ވައިގަދަވާނެ ކަމަށެވެ.\nރ. އަތޮޅުގެ ކުރީގެ މެންބަރު އިސްމާޢީލް ޒަކަރިއްޔާ، އަވަހާރަވެއްޖެ\nسبتمبر 14, 2020 ހަބަރު 0\nރ. އަތޮޅުގެ ކުރީގެ މެންބަރު އިސްމާޢީލް ޒަކަރިއްޔާ، ކޯވިޑް-19އަށް ޕޮޒިޓިވްވެ ފަރުވާދެމުންދަނިކޮށް އަވަހާރަވެއްޖެއެވެ. އިސްމާޢީލް ޒަކަރިއްޔާގެ ޢާއިލާއިން މަޢުލޫމާތުދެއްވި ގޮތުގައި އޭނާ އަވަހާރަވީ ދަރުމަވަންތަ ހޮސްޕިޓަލުގައި ފަރުވާދެމުންދަނިކޮށެވެ. އިސްމާއީލް ޒަކަރިއްޔާވަނީ ސަރުކާރަށް ދިގު މުއްދަތަކަށް ޚިދުމަތްކުރައްވާފައެވެ އިސްމާޢީލް ޒަކަރިއްޔާވަނީ ދެފަހަރެއްގެ މަތިން ރައްޔިތުންގެ މަޖިލީހުގެ ރ. އަތޮޅު މެމްބަރުކަން ވެސް ކުރައްވާފައެވެ.\nއޮކްޓޯބަރު މަހުގެ6ވަނަ ދުވަހާއި ހަމައަށް އާންމު ސިއްޙަތުގެ ކުއްލި ނުރައްކަލުގެ ޙާލަތުގެ މުއްދަތު އިތުރުކޮށްފި\nسبتمبر 6, 2020 ހަބަރު 0\n12 މާރިޗްވީ ދުވަހުން ފެށިގެން އިޢުލާންކޮށްފައިވާ އާންމު ސިއްޙަތުގެ ކުއްލި ނުރައްކަލުގެ ހާލަތުގެ މުއްދަތު އަނެއްކާވެސް އިތުރުކޮށްފިއެވެ. އެގޮތުން އޮކްޓޯބަރު މަހުގެ6ވަނަ ދުވަހާއި ހަމައަށް އާންމު ސިއްޙަތުގެ ކުއްލި ނުރައްކަލުގެ ޙާލަތު ވަނީ އިޢުލާންކު ރެވިފައެވެ. މިކަމުގެ އިގްރާރުގައި ސޮއިކުރެއްވީ ހެލްތު މިނިސްޓްރީ ހިންގެވުމާ ހަވާލުވެ ވަޑައިގެން ހުންނެވި ހައުސިންގ މިނިސްޓަރ މުޙައްމަދު އަސްލަމެވެ.\nމިވަގުތު އިސްކަންދޭނީ ބަލީގެ އައުޓްބްރޭކް ކޮންޓްރޯލްކުރުމަށްކަމަށް ހެލްތު އިމަރޖެންސީ އޮޕަރޭޝަން ސެންޓަރުން ވިދާޅުވެއްޖެއެވެ.\nމިވަގުތު އިސްކަންދޭނީ ބަލީގެ އައުޓްބްރޭކް ކޮންޓްރޯލްކުރުމަށްކަމަށް ހެލްތު އިމަރޖެންސީ އޮޕަރޭޝަން ސެންޓަރުން ވިދާޅުވެއްޖެއެވެ. ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި އެންޓިބޮޑީ ޓެސްޓް ހަދަން ފެށުމާގުޅޭގޮތުން ނޫސްވެރިއަކު ކުރި ސުވާލަކަށް ޖަވާބުދެއްވަމުން އެޗް ޕީ އޯ ސީގެ ތަރުޖަމާނު ޑރ ފާޠިމަަތު ނަޒްލާ ރަފީޤް ވިދާޅުވީ ކޯވިޑް-19 ގެ އެންޓިބޮޑީ ޓެސްޓް ހަދަން ފެށުމުގެ ވިސްނުމެއް މިވަގުތު އެ ސެންޓަރުގެ ނެތްކަމަށެވެ. އި ކޯވިޑް-19އަށް ޕޮޒިޓިވްވާ މީހުންގެ ޢަދަދު ދުވަހުން ދުވަހަށް …\nރައްޔިތުން މަޖުލީހުގެ އއ މަތިވެރި ދާއިރާގެ ކުރީގެ އިއްޒަތްތެރި މެމްބަރު ޙުސައިން މުޙައްމަދު އަވަހާރަވެއްޖެ\nسبتمبر 4, 2020 ހަބަރު 0\nރައްޔިތުންގެ މަޖިލީހުގެ އއ. މަތިވެރީދާއިރާގެ ކުރީގެ މެމްބަރު ހުސައިން މުހަންމަދު އަވަހާރަވެއްޖެއެވެ. ހުސައިން މުހަންމަދު އަވަހާރަވީ ހުޅުމާލޭ ޓްރީޓޮޕް ހޮސްޕިޓަލުގައި ފަރުވާދެމުން ގެންދަނިކޮށް ރޭ ދަންވަރުގެ ވަގުތެއްގައެވެ. ހުސައިން މުހަންމަދު ރައްޔިތުންގެ މަޖިލީހުގެ މެމްބަރުކަމަށްފަހު ސިޔާސީ މައިދާނުގައި މަސައްކަތް ކުރައްވަމުން ގެންދެވީ ޖުމްހޫރީ ޕާޓީގެ ކައުންސިލް މެމްބަރެއްގެގޮތުން އެ ޕާޓީގައެވެ. ޙުސައިން މުޙައްމަދަކީ ނޫސްވެރިކަމުގެ ދާއިރާއަށްވެސް ވަރަށް ގިނަގުނަ ޚިދުމަތްތަކެއް ކުރައްވާފައިވާ ބޭފުޅެކެވެ. އެގޮތުން، ޓެލެވިޜަން މޯލްޑިވްސްއާއި، ދިވެހިރާއްޖޭގެ …\nމާލޭ ސްކޫލްތަކުގެ ބަންދުގެ މުއްދަތު އަނެއްކާވެސް ދެހަފްތާއަށް އިތުރުކޮށްފި\nسبتمبر 3, 2020 ހަބަރު 0\nމާލޭގެ ސްކޫލްތައް ބަންދުކޮށްފައިވާ މުއްދަތު އަނެއްކާވެސް ދެހަފްތާއަށް އިތުރުކޮށްފިއެވެ.އެޑިއުކޭޝަން މިނިސްޓްރީން ވިދާޅުވީ ކޮވިޑް-19 ގެ ހާލަތަށް ރިޢާޔަތްކޮށް، އެޗްޕީއޭ އާއި ކަމާބެހޭ ފަރާތްތަކުގެ ލަފާގެ މަތިން، މާލޭގެ ސްކޫލްތަކުގައި ކުރިއަށްއޮތް ދެ ހަފްތާގައިވެސް (6 ސެޕްޓެމްބަރ 2020 އިން 17 ސެޕްޓެމްބަރު 2020 އަށް) ކިޔަވައިދިނުން އޮންލައިންކޮށް ކުރިއަށް ގެންދިއުމަށް ނިންމާފައިވާ ކަމަށެވެ.


Gavaaidhaa eggothah Bodufinolhugai thibee 48 bidheyseen: Immigration | Mihaaru\nގަވާއިދާ އެއްގޮތަށް ބޮޑުފިނޮޅުގައި ތިބީ 48 ބިދޭސީން: އިމިގްރޭޝަން\nގައުމީ ސަލާމަތާއި ޚާރިޖީ ގުޅުންތަކާ ބެހޭ ކޮމިޓީގައި އިމިގްރޭޝަނާއި ފުލުހުންނާއި ހޯމް މިނިސްޓްރީގެ އިސް ބޭފުޅުން ބައިވެރިވެވަޑައިގަންނަވަނީ. --ފޮޓޯ/މަޖިލިސް\n13 ޖުލައި 2020 - 11:48\nބ. އަތޮޅުގައި ރިސޯޓެއްގެ ގޮތުގައި ތަރައްގީކުރާ ބޮޑުފިނޮޅަކީ ސީލް މޯލްޑިވްސް އަށް ދޫކުރި ރަށެކެވެ. އެ ރަށުގެ މަސައްކަތް ރައްޔިތުންގެ މަޖިލީހުގެ މިލަންދޫ ދާއިރާގެ އެމްޑީޕީގެ މެމްބަރު އަލީ ރިޒާގެ ރިޒް ކުންފުންޏާ ހަވާލުކޮށްފައިވާ އިރު، އެކަމުގައި އުޅުނު ބިދޭސީންނާ މެދު ހިއުމަން ޓްރެފިކިންގެ އަމަލުތައް ހިންގި ކަމުގެ ތުހުމަތު ފުލުހުން ވަނީ ކޮށްފަ އެވެ. ބިދޭސީން ބޮޑުފިނޮޅުގައި ހިންގި ހަމަނުޖެހުމާ ގުޅިގެން މުއައްސަސާތަކުން އެ މައްސަލައިގެ ތެރެއަށް ވަދެފައިވާ އިރު، އެ ރަށުގައި މިހާރު ތިބީ 179 ބިދޭސީއެކެވެ.\nރައްޔިތުންގެ މަޖިލީހުގެ ގައުމީ ސަލާމަތާއި ޚާރިޖީ ކޮމިޓީ އަށް، ބިދޭސީންނާ ގުޅޭ މައްސަލަތަކުގައި ފިޔަވަޅު އަޅާ މުއައްސަސާތައް މިއަދު ހާޒިރު ކުރުމުން އިމިގްރޭޝަނުން ބުނީ ބޮޑުފިނޮޅުގައި ތިބި 48 ބިދޭސީން ފިޔަވައި އެންމެންނަކީ ވެސް ސައްހަ ލިޔެކިޔުން ނެތި އުޅޭ މީހުން ކަމަށެވެ. އޭގެ ތެރޭގައި ބްލެކްލިސްޓް ކޮށްފައިވާ ކުންފުނިތަކުން ގެނެސްފައިވާ ބިދޭސީން ވެސް ހިމެނޭ ކަމަށް އިމިގްރޭޝަނުން ބުންޏެވެ.\n"އެތަނުގައި [ބޮޑުފިނޮޅުގައި] ތިބި ގިނަ ބިދޭސީންނަކީ އެހެން ކުންފުނިތަކުން ގެނެސްފައި ތިބި، ސައްހަ ވިސާ އެއް ނެތް މީހުން،" އިމިގްރޭޝަންގެ އޮފިޝަލް ވިދާޅުވި އެވެ.\nއެ އިދާރާ އިން ބުނިގޮތުގައި، 58 ޕްރޮޖެކްޓަކަށް ރާއްޖެ ގެނައި 16،000 ބިދޭސީންގެ ތެރޭގައި ހިމެނޭ މީހުން ވެސް ބޮޑުފިނޮޅުގައި އެބަތިއްބެވެ. މި ބިދޭސީން ގެނައި 29 ކުންފުންޏަކީ ބްލެކް ލިސްޓްކޮށްފައިވާ ކުންފުނިތަކެވެ.\nމި މައްސަލަ ފުލުހުންނާއި އޭސީސީން ވެސް އަންނަނީ ތަހުގީގު ކުރަމުންނެވެ.\nބޮޑުފިނޮޅުގައި ތިބި ބިދޭސީންނާ ދޭތެރޭގައި އަމަލުކުރި ގޮތް ހިއުމަން ޓްރެފިކިންގެ މައްސަލައެއްގެ ގޮތުގައި ތަހުގީގު ކުރަމުން އަންނައިރު ހޯމް މިނިސްޓްރިީގެ ސްޓޭޓް މިނިސްޓަރު އަލީ ނަޒީރު ވިދާޅުވީ، މުސާރަ ނުދިނުމުގެ މައްސަލަ ހިއުމަން ޓްރެފިކިންގެ ތެރޭގައި ހިމަނައިގެން ކުރިއަށް ގެންދަން ގާނޫނީ ގޮތުން ގޮންޖެހުންތަކެއް އެބަހުރި ކަމަށެވެ. އެއާއެކު އެ ބިދޭސީން ވެސް ހިއުމަން ޓްރެފިކިންގެ ވިކްޓިމްސްގެ ގޮތުގައި ރަޖިސްޓަރީވާން ބޭނުން ނުވާ ކަމަށް ނަޒީރު ވިދާޅުވި އެވެ.\n"އެތަނުގައި [ބޮޑުފިނޮޅުގައި] ތިބި ގިނަ ބިދޭސީންނަކީ އެހެން ކުންފުނިތަކުން ގެނެސްފައި ތިބި، ސައްހަ ވިސާ އެއް ނެތް މީހުން،"--- އިމިގްރޭޝަންގެ އޮފިޝަލް\nއޭނާ ވިދާޅުވި ގޮތުގައި މުސާރަ ނުދޭ އެންމެންނަކީ ހިއުމަން ޓްރެފިކިންގެ ޝިކާރައަކަށް ވެފައިވާ ބައެއްގެ ގޮތުގައި ދެކި ދައުލަތުގެ ބެލުމުގެ ދަށުގައި ގެންގުޅުމަކީ ވެސް ގޮންޖެހުން އޮތް ކަމެކެވެ. ބިދޭސީން ބައިތިއްބާ ޑިޓެންޝަން ސެންޓަރުގެ މިހާރު ވެސް ޖާގައަކީ ގާތްގަނޑަކަށް 50 ކަން އޭނާ ފާހަގަކުރެއްވި އެވެ.\nމުސާރަ ނުދިނުމާއި އެކި މައްސަލަތަކުގައި ބިދޭސީން މުޒާހަރާ ކުރާ މައްސަލަ އަކީ، ނަޒީރު ވިދާޅުވި ގޮތުގައި، ކަންބޮޑުވުން އޮތް މައްސަލަ އެކެވެ.\n"ބިދޭސީން މިގޮތަށް މުޒާހަރާ ކުރަމުން ދިއުމުން ގައުމީ ސަލާމަތަށް ނުރައްކާވޭ، އަދި ފުރުސަތު ވެސް އެބައޮތް. އެކަމަކު ދިވެހި ރައްޔިތުންނަށް އަޅުގަނޑުމެން ދޭ ޔަގީންކަމަކީ ރާއްޖޭގެ ގައުމީ ސަލާމަތަށް ނުރައްކާވެ، ފާލުން ނެއްޓިގެންދާ މިންވަރަށް މިކަން ދާން ފުރުސަތެއް ނުދޭނަން،" ނަޒީރު ވިދާޅުވި އެވެ.\nބޮޑުފިނޮޅުގެ ބިދޭސީން ހިތްހަމަނުޖެހި ދިވެހިންތަކެއް ރަހީނުކޮށް ތަކެއްޗަށް ގެއްލުންދިނީ މުސާރަ ނުދީ އެތައް މަހެއްވީ ފަހުންނެވެ. މި ހަމަނުޖެހުމުގައި ފުލުހުންނާ ކުރިމަތިލައި ޖިނާއީ ކުށްތަކަށް އަރައިގަތުމުގެ ތުހުމަތުގައި 19 ބިދޭސީއަކު ވަނީ ހައްޔަރުކޮށްފަ އެވެ. އެތަނުގައި މިހާރު ތިބި 179 ބިދޭސީންނާ ހަވާލުވާނެ ބަޔަކު ނެތެވެ. ރިޒް ކުންފުނިން ބުނާ ގޮތުގައި އެތަނުގައި ތިބީ އެ ކުންފުނީގެ 14 މީހުންނެވެ. ބާކީ ތިބި ބިދޭސީން ސީލް މޯލްޑިވްސްގެ ބޮލުގައި އަޅުވާއިރު، އެ މީހުންނާ ހަވާލުނުވެ، އެ ބިދޭސީން ބޭލުމުގެ އަމުރަކަށް ސީލް މޯލްޑިވްސް އިން ވަނީ ބ. ތުޅާދޫ ކޯޓުގައި އެދިފަ އެވެ.\nފުލުހުން ބިދޭސީން ރައްޔިތުންގެ މަޖިލިސް އިމިގްރޭޝަން ހިއުމަން ޓްރެފިކިން މޯލްޑިވްސް އިމިގްރޭޝަން ބ. ބޮޑުފިނޮޅު މެމްބަރު އަލީ ރިޒާ (މިލަންދޫ) ހޯމް މިނިސްޓްރީ ދިވެހި ސަރުކާރު\n17 ކޮމެންޓް, 21 ރިއެކްޝަންސް\nނުގަވައިދުން ރާއްޖޭގައި އުޅެވެންއޮއްވާ ވިސާފީ ދައްކައިގެން ގަވައިދާ އެއްގޮތަށް އުޅެންވީ ކީއްކުރަންހެވެ. ރާނަން އަންނަމީހާ ފިހާރަ ހުޅުވައިގެން ފިހާރާގަ ވިޔަފާރި ކުރަން އިންނަނީ އެކަން ބަލަން ކަނޑައެޅިފަ ހުރި މުއައްސަސާ ތަކުގެ އިހުމާލުންނެވެ ވަގަށް ވަދެ 60 ހާހުން މަތީގަ ސާފު ޢަދަދު ނޭގޭ ވަރަށް މީހުން މިކުޑަކުޑަ ރޢަްޖޭގައި އުޅޭވޭ އިރު އެއީކީވެސް މާ ބޮޑުކަމަކަށް ނުވެއެވެ ވަގަށް އުޅޭ މީހުން އުޅެނީ ބަލަން ތިބި މީހުން އެކަމަށް ފުރުޞަތުދޭތީ އެވެ ބޭކާރު\nއިމްގްރޭޝަނުން މަސްއޫލިއްޔަތު އަދާނުކުރާތީ މިކަހަލަ ކަންތައްތައް ދިމާވަނީ. ގަވާއިދާ ހިލާފަށް މިހާ ފަސޭހައިން އުޅެވޭ ގައުމެއް ނެތް. އިމްގްރޭޝަންގެ މުވައްޒަފުން މިކަންތައްތައް ބަލާފަ މި ބިދޭސީން މިގައުމުން ފޮނުވާލަދީ. އެމީހުންގެ ޑިޕޮސިޓް ފައިސާ ހުންނާނެ. ހުރިހާ ވިޔަފާރިއެއް މި ބަންގުލަދޭޝް މީހުން ހިސާރު ކޮށްގެން މިއުޅެނީ . މަގެއްގެ މަތިން ހިގަންވެސް އުނދަގޫ މިބައިގަނޑާ ހެދި. ސްލޯސަރުކާރު އައިފަހުން މިމީހުން އުޅެނީ މާބޮޑަށް ހިތްމައްޗަށް އަރައިގެން.\nމާރުކޭޓުގަ30އަކަފޫޓް ގޮޅީގަ ދިވެއްސަކަށް ފިޔަވާ ނުއިނދެވޭކަމަށް އަވަށު ކައުން ސިލުން އިއުލާނުކިރާއިރު ބޮޑު ފިހާރާގަ ކޭޝިޔަރަށް ބަންގާޅީން އިންނައިރު އެކޮނޮމިކް މިނިސްޓރަީން ބަހަކުން ބަހެއް ނުކިޔާ ހަނު ހުރެވެއެވެ. އެމިނިސްޓރީން އަދާކިރާ ޒިންމާއަކީ ކޮބައިތޯއެވެ ފިހާރަތަކުގަ މުއްދަތު ހަމަވެފަ ހުރިތަކެތި ހިރޭތޯ ނުބަލައެވެ އަގުހެޔޮކުރި ކާޑު އެއަގަށް ވިއްކާތޯ ނުބަލައެވެ ނަންބޯޑު ހުރޭތޯ ހުއްދައޮވޭތޯ ނުބަލައެވެ އެމީހަކާއެމީހެކެވެ ޤައުމެއްއޮޔާ ދަނީ އެވެ\nގަވާއިދާ ހިލާފަށް ތިބި އެއްވެސް ބިދޭސީންނަކަށް މުސާރަ ދޭނެކަމެއް ނެތް.. ބިދޭސީންނަކީ މިގައުމުގެ ގާނޫނު ނުހިނގާ ބައެއްކަމަށް ހެދިގެން އުޅެނީ.. އެކަން އެހެން ވެގެން ނުވާނެ.. އެމީހުން އަމިއްލައަށް އެބަ އިނގެން ޖެހޭ ގަވާއިދާ ހިލާފަށް ހުރީޔާ މުސާރަ ނުލިބޭނެކަން\nކުންފުނިން މަކަރާއި ހީލަތް ހެދީމަ ބޮޑުވަރަކަށް ކޮށްލެވޭ ކަމަކީ ކުންފުނި ބްލެކްލިސްޓު ކޮށްލުން. ދުވަހަކުވެސް ކުންފުނީގެ ވެރިންގެ މައްޗައް ތަހުގީގެއް ކުރެވި އަދަބެއް ދެވިފައެއް ނެތް. މީ އަޅެ ދައުލަތެއްތަ؟ އާރެއް ބާރެއް ނެތް.\nދައްކާ ވާހަކައެއް ގުބޫލެއް ނުކުރެވޭ . ގަވާއިދާ ހިލާފަށް ރާއްޖެއަށް ބިދޭސީން އެތެރެ ކުރުމުގެ އެންމެ އިސްދައުރެއް އަދި އެންމެ ބޮޑު މާލީ މަންފާއެއް ނެގި މުއައްޒަފުން އަދިވެސް ތިބީ އިމިގްރޭސަނުގައި\nގަރުނެއް ވެގެންދަނީ އިމިގުރޭޝަންގެ އެއްވެސް މުއައްޒަފެއް، ވެރިއަކަށް ހިއުމަން ޓުރެފިކިން އާއި ކޮރަޕްޝަން ތަހުގީގެއް ހިންގާ އަދަބެއްނުލިބޭތާ.ކޮންމެ ވެރިކަމެއްގަވެސް މިމީހުން ހިމާޔަތް ކުރެވިފަ.\nމިއަދުވެސް ފުލުހުންނަށް ޙަމަލާދިނީ. އަދި ވެސް (އަސްރާ )ކިހިނެއް ކަމެއް ރަނގަޅުވާނީ\nއިންސާނީ އަޅުވިޔަފާރިކުރީމަ ކުންފުނި ބްލެކްލިސްޓް ކޮށްލަނީ، ދެން ހަމަ އަޅުމަސައްކަތްކުރުވާމީހާ އެކަމާއިގެން އުޅެނީ، ބްލެކްލިސްޓު އޮންނަނީ ތާކުހުރި ކޮމްޕިއުޓަރެއްގަ.\nފައްޔާޒުގެ ބާރުގަދަކަމުން ތިކަންހައްލެއް ނުކުރެވޭނެ ފިލައިގެންއުޅޭ މީހުންނާއި ގަވާއިދާޚިލާފަށް އުޅޭބިދޭސިން ނުފޮނުވާނެ ވާހަކަ ސަރީހައިބާރާތުން އޭނާއެބުނަނީ ބޭރުމީހުން ގެމައްސަލަ ހައްލުކުރުމުގެ ހުރިހާއާރަކާބާރެއް ރައީސްވަނީ އޭނައަށްދީފަ އެކަމަކު ހައްލެއްނުވޭ މިއީއަޖައިބެއްނުންތަ؟ ފައްޔާޒުގެބާރު ކެންޑުނުދުވަހަކުންނޫނީ މިކަންހައްލެއްނުވާނެ އިމިގްރޭޟަންއުވާލާ\nބަލަ ރައީސަށް އޮތް ކަމެއްނު އޭނާމަޤާމުން ވަކިކުރުން. ވީމާ މިކަމުގަ ރައީސްކުއްވެރި\nޑިޓެންޝަން ސެންޓަރުގެ މިހާރު ވެސް ޖާގައަކީ ގާތްގަނޑަކަށް 50 ކަން އޭނާ ފާހަގަކުރެއްވި އެވެ.3ހާސް މީހުން ނިކުތީމަ ހަދާނެ ގޮތެއް ވައްދާނެ ތަނެއް ބުނެ ބަލާށެވެ. އަނިޔާ އެއްވެސް ނުކުރެވޭނެ އެވެ. ހައްލަކީ ގައުމަށް ފޮނުވާލުމެވެ.


އަންހެނުންގެ ހައްގުތަކަށް އާ ފަތިހެއްގެ ފެށުމެއްބާ! | Sandhaanu\nއަންހެނުންގެ ހައްގުތަކަށް އާ ފަތިހެއްގެ ފެށުމެއްބާ!\nޠާލިބާނުން އަފްޣާނިސްތާނު ފަތަހަ ކުރުމަށްފަހު މި ވޭތުވެދިޔަ ދެ ހަފްތާއެއްހާ ދުވަހު ބައިނަލްއަގުވާމީ ނޫސްތަކުގެ ފަލަ ސުރުޚީ ތަކަށް ބަލާލުމުން ސުރުޚީގައި މިބުނިފަދަ ސުވާލުތަކެއް އަޅުގަނޑުގެ ހިތުގައި އުފެދެން ފަށައިފިއެވެ.\nއިސްލާމް ދީނުގައި ކަނޑައަޅުއްވާފައިވާ އިންތަކާ މިންތަކާބެހޭ ގިނަ ލިއުންތަކެއް މިހާރު އެބަފެނެއެވެ. ބައެއް ލިއުންތަކުގައި ޖަވާބު އެނގިހުރެމެ ސުވާލު ކޮށްފައިވެސް އެބަހުރެއެވެ. އިންސާނީ މުޖުތަމާތަކުގެ އެއްބައިވަންތަކަން ދެމެހެއްޓުމާއި އެއްބައިވަންތަކަން ނަގާލުމުގައި ނޫސްތަކުން އަދާކުރަމުންގެދާ ދައުރަކީ ވަރަށް ހާމަކަމާއެކު ފާޅުވަމުންދާ ހަގީގަތެކެވެ. ހަގީގަތާ އެއްގޮތަށް ޚަބަރުތަކާއި މައުލޫމާތު ގެނެސްދޭ ފަދައިން ދޮގު މައުލޫމާތު ގެނެސްދެނީކީވެސް މަދުންނެއް ނޫނެވެ. މަޝްހޫރު ޑިމޮކްރެސީގެ ބާރެއްކަމުގައިވެސް ނޫސްވެރިކަން ސިފަކޮށްފައި އެބަހުރެއެވެ. އެހެންވެދާނެތާއެވެ! ޑިމޮކްރެސީއަކީވެސް ތެދާއި އިންސާފުގެ މައްޗަށް ދޮގާއި ނާއިންސާފު މަސްހުނި ކޮށްގެން އުފައްދާފައިއޮތް ސިޔާސަތެއް ވިއްޔާއެވެ!\nއަންހެނުންގެ ހަށިގަނޑުގެ ވަނާތަކާއި ބައްޓަމަށް ހިތްކިއުމާއި ހިތްހަމަޖެއްސުމަށްޓަކައި ބޭނުންކުރާހިތްވުމަކީ ހަމައެކަނި އަފްޣާނިސްތާނަކަށް ނުވަތަ އިސްލާމީ ގައުމުއަކަށްވީތީ އިނގިލި ދިއްކުރެވޭނެ ކަމެއް ނޫނެވެ. މުޅި ދުނިޔޭގެ ހުރިހާ ފިރިހެނުންގެވެސް ވިސްނުން އެކަމުގައި ތަފާތެކޭ ނުބުނެވޭނެއެވެ. ފިރިހެނުންގެ ޠަބީޢަތާ ގުޅިފައިހުރި ކަމެކޭ ބުނިއްޔާ މާރަނގަޅުވާނެއެވެ.\nހަގީގަތަށް ބުރަވެ ތިބެ ވާހަކަދައްކާނަމަ މިއަދުގެ އެންމެ ކުރިއަރާފައިވާ މުޖުތަމިއުތަކުގައި އަންހެނުންގެ ހައްގުތަކާމެދު ވާހަކަ ދައްކަން ފެށުނީވެސް 19 ވަނަ ގަރުނުގައެވެ. މިހާރު ބޭނުން ކުރެވޭ ކަލަންޑަރުގެ 600 އަހަރުކުރިން މުސްލިމް އަންހެނުންނަށް އެމީހުންގެ ހައްގުތައް ކަށަވަރުކޮށްދީފައިވާއިރު އަހަރެމެން މި ތިބީ އިބްރާހިމިއްޔަ ދީނުގައޭ ބުނެ ވަކާލާތުކުރާ އެއްވެސް ބަޔަކަށް އެހައްގުތައް ލިބިދީފާނެކަން ހުވަފެނަކުންވެސް ފެނިފައެއް ނުވެޔޭ ބުނުމަކީ ދޮގަކަށް ނުވާނެއެވެ.\nއެމީހުން އެބުނާ އިބްރާހިމިއްޔަ ދީނުގައިވެސް އޮތީ އަޅުގަނޑުމެން މި ގަބޫލުކުރާ އިބްރާހިމިއްޔަ ދީނުގައި އޮތް ގޮތެވެ. އިއްފަތްތެރިކަން ހުރިހާގޮތަކުން ރައްކާތެރިކުރުމާއި ހައްދު ޖެހުމާއި ގަޒްފު ކުރުމަކީ އެމީހުން އެބުނާ އިބްރާހިމިއްޔަ ދީނުގައިވެސް އޮތް ކަންތަކެކެވެ. އަދި އެކަންތައްތައް އެގޮތުގައި ތަންފީޒުކުރެވެމުން ދިޔަކަން ތާރީޚުން އެނގެން އޮވެއެވެ. ތަފާތަކީ މިހާރު އެގޮތް ގަބޫލު ކުރުމާއި ނުކުރުމެވެ.\nއަފުޣާނިސްތާނުގެ މަދުރަސާއެއްގައި އަންހެނަކު އަންހެން ދަރިވަރަކަށް ކިޔަވައިދެނީ\nއެންމެބޮޑަށް އަންހެނުންގެ ހައްގުތަކަށް ވަކާލާތުކުރާ އެމެރިކާގައި އަންހެނަކަށް ވަރިވުމުގެ އިޚްތިޔާރާއި އަމިއްލަ ނަމުގައި މިލްކިއްޔާތެއް ލިބިގަތުން ހުއްދަ ކުރެވުނީވެސް 1839 ވަނައަހަރުގައެވެ. އޭގެ ކުރިން 1800 ގެ ކުރީކޮޅު އަހަރުތަކުގައިވެސް އަންހެނުންނާމެދު ބަލަމުން އަދި އަމަލުކުރަމުން ގެންގޮސްފައި ވަނީ ދެވަނަ ދަރަޖައިގެ ރައްޔިތުންގެ ގޮތުގައެވެ.\nވަޒީފާއަދާކޮށްގެން ލިބޭ މުސާރަވެސް މިލްކުކޮށްގަތުމުގެ އިޚްތިޔާރެއް ނޯވެއެވެ. އިންތިޚާބުތަކުގައި ވޯޓުލުމުގެ ހައްގު ލިބުނީވެސް 1920 ވަނައަހަރުގައެވެ. ކަން މިހެން އޮތްއިރު ދެން މި ކިޔަނީ ކީކޭހެއްޔެވެ؟ އިބްރާހިމިއްޔަ ދީނަށް ތަބާވެގެންތިބިބައެކޭ އަންހެނުންގެ ޙައްގުތަކަށް ވަކާލާތުކުރާ ބައެކޭ ބުނެ އިޝްތިހާރު ކުރާއިރު މިހާތަނަށް އެއިން އެއްވެސް ގައުމެއްގެ ވެރިޔަކަށް އަންހެނަކު އިންތިޚާބު ކޮށްފާ އެބަހުރި ހެއްޔެވެ؟ ދެން އެހެންވީއިރު މިއަށް ކިޔާނީ ހަތްގުދު އޮތްމީހާ އެއްގުދު އޮތްމީހާއަށް ގުދޯގުދޯ ގޮވުން ނޫނީ ދެންކީކޭ ހެއްޔެވެ؟\nއާބާދީގެ ބޮޑުބަޔަކީ މުސްލިމުންކަމުގައި ހިމެނޭ 45 ވަރަކަށް ގައުމުގައި އަންހެނުންގެ ހައްގުތައް ދީނުގައި ކަނޑައަޅުއްވާފައިވާ މިންވަރަށް ބަރާބަރަށް ލިބިދެވެއެކޭ ވެސް ނުބުނެވޭނެއެވެ. އަދި ބައެއް އިސްލާމީ މުޖުތަމާގައި އަންހެނުންނާމެދު އަމަލު ކުރެވެނީ މުޅިން ރަނގަޅަށް ކަމަކަށްވެސް ނުބުނެވޭނެއެވެ. އެހެނަސް އެއީ އިސްލާމްދީނުގައި އެކަން އޮތް ގޮތްކަމަށް ވިސްނައިދޭން ކުރަމުން އަންނަ މަސައްކަތްތަކަކީވެސް އިސްލާމްދީނާ އިދިކޮޅު ވިސްނުން އަށަގެންނެވުމަށްޓަކައި ކުރަމުންގެންދާ މަސައްކަތުގެ ބައެކެވެ.\nހުޅުވާލެވިފައިވާ ނަޒަރަކުން ބަލާނަމަ މުސްލިމް ގައުމުތަކުގައި އަންހެނުންނަށް ލިބިދޭންޖެހޭ ހައްގުތަކާއި އެ ހައްގުތައް ދެމެހެއްޓުމަށްޓަކައި ދީނީ ގޮތުން ބާރުއަޅާފައިވާ މިންވަރަށް މިއަދުވެސް އެކަމެއް ނުހިނގައެވެ. ކީރިތި ގުރުއާނާއި މާތް ނަބިއްޔާގެ ސުންނަތަކީ އިސްލާމްދީނުގައި ކަންކުރަންވީގޮތުގެ ގައިޑްލައިނެވެ. އަމިއްލަ ވިސްނުމަށް ފައިދާހުރިގޮތްގޮތަށް ތަރުޖަމާ ކުރުމުގެ އިޚްތިޔާރު އެކަކަށްވެސް ލިބިގެންނުވެއެވެ.\nމުޅިދުނިޔެއަށް އިންސާނީ ހައްގުތައް ކަށަވަރުކޮށް ޚާއްޞަކޮށް އަންހެނުންނަށް ކުރެވެމުންދާ ގެވެށި އަނިޔާތައް ހުއްޓުވުމަށް ހުރިހާ ފޯރަމެއްގައި ވަކާލާތުކުރަމުން ގެންދާ އެމެރިކާގެ ހާލަތު އޮތްގޮތް ދެނެގަތުން ހުއްޓެވެ.\nރަސްމީ އިދާރާތުގެ މައުލޫމާތުތަކަށް ބަލާއިރު އެމެރިކާގައި އެވްރެޖް ގޮތެއްގައި ކޮންމެ މިނިޓަކު ވިހި މީހުންނަށް ރޭޕްކުރުމާއި ޖިންސީ އަނިޔާއާއި ކުރިމަތި ލާންޖެހެއެވެ. އޭގެތެރޭން މަދުވެގެން ކޮންމެ ތިންމީހުންގެ ތެރޭން އެކަކީ އަންހެނެކެވެ. އަދި ކޮންމެ ހަތަރުމީހުންގެ ތެރޭން އެކަކީ ފިރިހެނެކެވެ. އަދި މަތީ މަދަރްސާތަކުން ކިޔަވާ ކުދިންގެތެރޭން ކޮންމެ ދިހަ ކުދިންގެ ތެރޭން އެއްކުއްޖަކާއެކު ބައިވެރިޔާގެ ފަރާތުން ގަދަބާރުން ޖިންސީ ގުޅުން ހިންގާކަމަށް ވެއެވެ. މިއީ ރަސްމީ ލިއެކިއުންތަކުން ހާމަވާ މިންވަރެވެ. ޔޫރަޕްގެ ޙާލަތުވެސް އޮތީ މިކަހަލަ ފެންވަރެއްގައެވެ. މިއަދު ދުނިޔޭގެ ބޮޑެތި ނޫސްތަކަށް ލިޔާ މީހުންނަށް ވެސް އޮތީ މި ހަގީގަތްތަކާ ކުރިމަތިލާން ޖެހިފައެވެ.\nއަފުޣާނިސްތާނުގެ އަންހެނުން: ގައުމުގައި މުހިއްމު ދައުރެއް އަދާކުރަމުން އެބަދޭ\nއަފްޣާނިސްތާނާއި ޠާލިބާނުންގެ ނަންގެނެވޭ ކޮންމެ ފަހަރަކު ތަސްބީހައެއްފަދައިން ހުޅަނގުގެ ގައުމުތަކުން ޚާއްޞަކޮށް އިސްލާމީގައުމުތަކުގެ އަންހެނުންގެ ހައްގުތައް ރައްކާތެރިކުރުމަށް ގޮވަމުންދާ ގޮވެލިފަތީގެ ބަތާނަފަރާތުގައި ފޮރުވާފައިއޮތީ މި އިޝާރާތް ކުރި މިންވަރަށް އެމީހުންގެ އަންހެނުންގެ ހައްގުތަކާއި ޢިއްޒަތާއި ކަރާމާތް ވެއްޔާ މޮޑެފައިކަން ފާޅުވެ އެނގިއްޖެއެވެ. އަޅުގަނޑުމެންގެ އަވަށްޓެރި ބައެއް ގައުމުތަކުގައިވެސް ގެވެށި އަނިޔާއާއި ގަދަކަމުންޖިންސީ ގުޅުން ހިންގުމުގެ ޝިކާރައަކަށް ވެފައިވާ މީހުންގެ ނިސްބަތަކީ ބިރުން ފިތްކަނޑައިގެންހިނގައިދާހާ ގިނަ އަދަދެކެވެ. އަޅުގަނޑުމެންގެ އަމިއްލަވަޒަން ވެސް އޮތީ އަލުން ސަލާމަތުގެ އައްސޭރިކަށް ދެވިދާނެބާވައޭ ސުވާލުއުފެދޭ ހިސާބަށް ގެނބުރަށް ދަމައިގެންފައެވެ.\nއަންހެނުންގެ ހައްގުތަކާއި އެބައިމީހުންގެ އިއްޒަތާއި ކަރާމާތް ރައްކާތެރިކުރުމަށްޓަކައި އިސްލާމްދީނުގައި ހަރުދަނާ ޝަރުޢީ ހުކުމްތަކެއް އެބަހުއްޓެވެ. ޝަރީޢަތުން އެހުކުމްތައް މުގުރާ ފަރާތްތަކަށް އެ ކުރި ކުށެއްގެ ފެންވަރުގައި އަދަބުތައް ކަނޑައަޅާނެއެވެ. އަންހެނަކު ވިޔަސް ފިރިހެނަކުވިޔަސް އޭނާގެ މައްޗަށް ދީނުގެ ޝަރުޢު ގާއިމް ކުރެވޭނެއެވެ. މިއީ އެބައިމީހުންގެ ހައްގުތަކަށް އަރައިގަންނަނީ ކަމަށް ބުނާބަޔެއްގެ ބޮލަށް ބޭސްކުރުން ރަނގަޅުވާނެއެވެ.\nއިސްލާމްދީނުގެ ޝަރުޢުތަކަށް މަލާމާތްކޮށް އިނގިލި ދިއްކުރާ މީހުންނަށް އިސްލާމްދީނުގައި އަންހެނުންގެ އިއްޒަތާއި ކަރާމާތް ރައްކާތެރި ކޮށްފައިވާ މިންވަރު އެއްވެސް ވަރަކަށް އަންދާޒާކޮށްލަންވެސް އެނގޭ ބާވައެވެ! އަންހެނަކަށް ޒިނޭގެ ތުހުމަތު އަޅުވައިފިމީހާ އެކަން ސާބިތުކޮށްދިނުމުގެ އުނދަގޫކަން ވިސްނާލުމުންވެސް ބިރުން ތުރުތުރު އަޅައިގަންނާނެއެވެ.\nސާބިތުކޮށް ނުދެވިއްޖެނަމަ ކުރިމަތިލާންޖެހެނީ ފުރާނަ ހިފުން ފިޔަވައި އިސްލާމީ ޝަރުޢުގެ އެންމެ ބޮޑުއަދަބާއެވެ. އަންހެނުންގެ އިއްޒަތާ ކަރާމަތަކީ ކުޅޭކުޅޭ އެއްޗެއްނޫންކަން ކަށަވަރުކޮށްދިނުމަށްޓަކައެވެ. އެހެންނަމަވެސް ތަހުޒީބުވެފައިއޮތް ހުޅަނގުގެ ގައުމުތަކުގައި އެންމެ ފުރަތަމަވެސް ދުލުކޮޅަށް އަންނާނީ “ސަންއޮފްއަބިޗް” މިހަކަހަލަ ބަހެކެވެ.\nވިސްނާލުން ހުއްޓެވެ. އިސްލާމްދީނުގައި އަންހެނުންނާ ބެހޭ ގޮތުން ހުރި ޝަރުޢީ ގާނޫނުތައް ހަރުކައްޓޭ މަޑުކައްޓޭ ކިޔަސް ފަރުވާލެއް ނެތެވެ. އެކަމަކު ޒާތީ ތަޢައްޞަބުން އެއްކިބާވެހުރެ މަޑުމައިތިރިކަމާއެކު އެ ގާނޫނުތަކާމެދު ވިސްނާމީހަކަށް އިބްރަތްތަކެއް ލިބޭނެއެވެ. އެ އަންހެންމީހާގެ އުފަންވުމަށް ވިސްނާލަބަލާށެވެ. ދަންނަބޭކަލުން ވިދާޅުވެފައިވާ ގޮތުގައި އޭނާ އުފައްދަވާފައިވަނީ އޭނާގެ ކިބައިން ހިތްހަމަޖެހުމާއި ލޯތްބާއި އަޅާލުން ފިރިމީހާއަށް ލިބިދިނުމަށްޓަކައެވެ.\nފިރިމީހާ އޮފީހުން ނިމިގެން ގެއަށް އައުމުން ފުނިފުންޏަށް ޝަކުވާތައް ބަންޑުން ކޮށްލާކަށް ނޫނެވެ. އިބްރާހިމިއްޔަ ދީނުގައޭ ބުނެ ވަކާލާތުކުރާއިރު ހަނދާންކުރަންޖެހޭނެއެވެ. އިސްމާޢީލްގެފާނަށް ޒިޔާރަތްކުރަން ވަޑައިގަތުމުން އެކަލޭގެފާނުގެ އަނބިކަނބަލުންނަށް އިބްރާހީމްގެފާނަކީ ކާކުކަން ނުވެސް އެނގިހުރެ ޝަކުވާދެންނެވުމުން އަމުރުކުރައްވާފައި ވަޑައިގަތީ ގޭގެ އޮޅިގަނޑު ބަދަލުކުރަން އިސްމާޢީލްގެފާނަށް ދެންނެވުމަށް ނޫންތޯއެވެ. ޢާއިލީ ހަމަޖެހުމުން މެނުވީ މުޖުތަމާގެ ހަމަޖެހުމެއް ނޯންނާނެއެވެ. ޢާއިލާގެ ހަމަޖެހުން ފެށިގެން އަންނަނީ ދެމަފިރިއެއްގެ ފަރާތުންނެވެ. އެއަށްފަހު ދަރިންނެވެ.\nމިކަމާ ބެހޭގޮތުން ފިރިންނަށް މާތް ނަބިއްޔާދެއްވާފައިވާ އިރުޝާދުގެ ބަސްފުޅެއްގައި ވެއެވެ. “އަނބިދަރިންނާއެކު އިށީންދެ އިނދެ އެމީހުންގެ ވާހަކަތައް އަޑުއަހަން ވަގުތު ހޭދަކުރުމަކީ އިއުތިކާފަށް އިނުންފަދަ ކަމެކެވެ.” މި ބަސްފުޅާމެދު ވިސްނައި ފިކުރުކުރުން ހުއްޓެވެ. އަދި އެބަސްފުޅާ އެއްގޮތަށް އަމަލު ކުރަމުން ގެންދާނަމަ އެއްވެސް މީހެއްގެ ހައްގަށް އުނިކަމެއް ނުލިބޭނެއެވެ. ދަރިންވެސް ބޮޑެތިވާނީ އެ ބަސްފުޅުން ދަރުސް ލިބިގެންނެވެ.\nތައްކާނު ސެޕްޓެމްބަރ 4, 2021 At 10:54 އމ\nތާލިބާނުންއަމަލުކުރަނީ އިލާހީފޮތުގައިވާގޮތަށް ކާފަފުންއެގޮތަކަނުރުހޭނެ\nކިއުންތެރިއެއް ސެޕްޓެމްބަރ 4, 2021 At 3:35 ޕމ\nލިއުންތެރިޔާވެސް ހާމަކުރައްވާފައިވާ އެއް ހަގީގަތަކީ ވެސް ދީނުގެ ޝަރުޢުތައް އަމިއްލަ އަމިއްލައަށް ނުކުރެވޭނެ ކަން ކަމުގައި ބެލެވެއެވެ. އަފްޣާނިސްތާނަކަސް ޕާކިސްތާނަކަސް މިކަމުގައި ތަފާތެއް ނެތެވެ. މައްސަލައަށް ވިސްނާލާއިރު ފާހަގަކުރެވުނު އަނެއްކަމަކީ ހުޅަނގުގެ ގައުމުތަކުގައި ޖިންސީ ޝިކާރައަށްވާ ފިރިހެނުންގެ ނިސްބަތް ގިނަކަމެވެ. ކޮންމެ ހަތަރު މީހަކުން އެކަކު އަދި ކޮންމެމިނިޓަކު މަދުވެގެން ވިހިމީހުން…..އަމަށަކު ހިންޏެއްނޫން އަންނަނީީ…\nމަންސޫރު އަހުމަދު ސެޕްޓެމްބަރ 4, 2021 At 11:32 ޕމ\nއެގެން ބޭނުން ބަޔަކަށް އެނގޭނީވެސް. އެހެނީ ހުޅަގުން ކިޔަވައިގެން އައިސް އެމީހުންގެ އެޖެންޑާ19 ހިންގާއިރު ދޮންމީހުންވަރެއް ނެތިގެން އުޅެންޖެހޭތީއެވެ. އެސޮރުމެންވެސް އެއީ ހަމަ ކެހިވެރި އިންސާނުންނެވެ. އަހަރެންގެ ގޭގައި އަހަރެން ބޭނުން ގޮތަކަށް ކަން ކުރުމުން އެމެރިކާގެ ލުޓޭރާއިންނަށް ކޮންކަމެއްހެއްޔެވެ. އެހެން މީހުންގެ ޙައްގުގެ ވާހަކަ ދައްކާއިރު ކިތަށްގައުމުގައި ކިތަށްމިލިޔަން މީހުން ޑިމޮކްރެސީގެ ގެނައުމަށް ޔައުނީ އެތަނުގެ މުއްސަދިކަން ފޭރިގަތުމަށް އެމެރިކާާއިއި ޔޫރަޕްގެ ގައުމުތަކުން މަރާފިހެއްޔެވެ. ކޮބޭތޯ އެ މެރިނިކަމެތީންގެ ޙައްގުތަށް. އަބަދުވެސް ގައުމަތައް ފުޑާލަނީ އެގައުމެއްގެ އެތެރެއިން ބޯސަކަރާތް ހަތްބޯރާސްއެއް ހޯދައިގެނެވެ. އެސޮރަށް ރަނގަޅަށް ކާންދީ ބޭރުދުނިޔެއަށް ގެންގޮސް ބޯންދީ އިއްޒަތްދިނީމާ އެސޮރު ދޮޅުރޯނާަވެގެން އެގައުމެއް ހަލާކުކޮށްލުމަށް މަގުފަހިކޮށްދެއެވެ. އޭގެ ރީތި ނަމޫނާއެއް ދިވެހިރާއްޖޭގެ އައިލެންޑް ޕްރެޒިޑންޓް ބޯސަކަރާތް. ނޫންތަ؟


ބުރާސްފަތި ދުވަހުން ފެށިގެން މާލެ ސަރަހައްދުގައި ރޭގަނޑު 9ން...\nބަލި ޖެހުނު މީހުންގެ އަދަދު 32،000ށް އަރާފައިވާއިރު، ކޮންމެ ދުވަހަކު ރިޕޯޓުކުރާ ކޭސްތަކުގެ އަދަދު ވަނީ 700ށް ވުރެ މައްޗަށް ގޮސްފައި\nބުދަ ދުވަހުން ފެށިގެން ސްކޫލުތަކާއި ސަރުކާރު އޮފީސްތައް ވަނީ ބަންދުކޮށްފައި\nޟަރޫރީ ބޭނުމަށާއި ޑެލިވަރީގެ ޙިދުމަތްތަކަށް ފުލުހުން ހުއްދަ ދޫކުރަމުން ގެންދާނެ\n6 މެއި 2021 | ބުރާސްފަތި 01:00\nމާލެ ސަރަހައްދުގައި މީގެ ކުރިން ކާފިއު އިއުލާންކޮށްފައި\nކޮވިޑް-19ގެ ހާލަތު ރާއްޖޭގައި ގޯސްވަމުންދާތީ އަޅާ ފިޔަވަޅެއްގެ ގޮތުން ބުރާސްފަތި ދުވަހުގެ ރެއިން ފެށިގެން ވަކި އެއްޗެއް އަންގަންދެން ރޭގަނޑު 9ން ފަތިހު 4ށް މާލެ ސަރަހައްދުގައި ކާފިއު އިއުލާންކުރަން ނިންމައިފިއެވެ.\nއެޗްޕީއޭއިން ކުރި ޓުވީޓެއްގައި ބުނީ ކޮވިޑް-19ގެ ހާލަތުން ރައްކާތެރިވުމަށް އަޅަމުންދާ ފިޔަވަޅުތަކުގެ ތެރެއިން،6މެއި 2021 ގައި މާލެ ސަރަޙައްދުގައި (މާލެ، ހުޅުމާލެ، ވިލިމާލެ) ރޭގަނޑު 9:00 ން ފަތިހު 4:00 އަށް ކާފިއު ހިންގުމަށް ނިންމާފައިވާ ކަމަށެވެ. އަދި އެ ވަގުތުތަކުގައި މި ހިނގާބިނގާވެ އުޅުމާއި ދުއްވާ އެއްޗެހި ދުއްވުމަކީ މަނާކަމެއް ކަމަށާއި ޟަރޫރީ ބޭނުމަށާއި ޑެލިވަރީގެ ޙިދުމަތްތަކަށް ފުލުހުން ހުއްދަ ދޫކުރަމުން ގެންދާނެ ކަމަށް ބުނެފައިވެއެވެ.\nއެޗްޕިއޭއިން މި ނިންމުން ނިންމި އިރު މާލެ ސަރަހައްދުގައި ކޮވިޑް-19ގެ ސަބަބުން އެޅި ފިޔަވަޅުތަކުގެ ތެރެއިން ބުދަ ދުވަހުން ފެށިގެން ސްކޫލުތަކާއި ސަރުކާރު އޮފީސްތައް ވަނީ ބަންދުކޮށްފައެވެ. އަދި ޕާކުތަކާއި މައިދާންތަކާއި، ކުޅިވަރު ކުޅޭ ތަންތަނާއި މުބާރާތްތައް ހުއްޓުވާފައިވާއިރު، ދުވާ ޓްރެކް އަދި ސްވިމިން ޓްރެކް ވަނީ ބަންދުކޮށްފައެވެ.\nމިސްކިތްތަކުގައި ގައިދުރުކުރުމާއި މާސްކް އެޅުމާއެކު އަމިއްލަ މުސައްލަ ގެންދަން ޖެހެއެވެ. އަދި ރަށްރަށަށް ދަތުރުފަތުރު ކުރުމުގައި ހުއްދަ ނަގައިގެން ޒަރޫރީ ބޭނުމެއްގައި މެނުނީ އެއްރަށުން އަނެއް ރަށަށް ދަތުރުނުކުރެވޭ ގޮތަށް ވެސް ވަނީ ހަދާފައެވެ. މާލެ ސަރަހައްދުން ޒަރޫރީ ބޭނުމަކަށް ވެސް ދަތުރުކުރާނަމަ 10 ދުވަހުގެ ކަރަންޓީނު މުއްދަތު ފުރިހަމަ ކުރަން ވެސް ޖެހެއެވެ.\nރާއްޖޭގައި ކޮވިޑް-19ގެ ކޭސްތައް އިންތިހާއަށް އިތުރުވަމުން އަންނައިރު އެކްޓިވް ކޭސްތަކުގެ އަދަދު މިހާރު ވަނީ 7،000ށް އަރާފައެވެ. އަދި ބަލި ޖެހުނު މީހުންގެ އަދަދު 32،000ށް އަރާފައިވާއިރު، ކޮންމެ ދުވަހަކު ރިޕޯޓުކުރާ ކޭސްތަކުގެ އަދަދު ވަނީ 700ށް ވުރެ މައްޗަށް ގޮސްފައެވެ.


Vaahaka: Bey Insaafu - Vaguthu\n9 މަސް ކުރިން ( މެއި 26, 2019 )\nދުއްވަމުން ދިޔަ ސައިކަލުގެ ދުވެލި ބާރުކޮށްލިއެވެ. މުޅި މީހާ ހުރީ ދާހިތްލާ ފޯވެވެއެވެ. ދިގު އިސްތަށިގަނޑު ވަޔަށް ވިހުރޭން ދޫކޮށްލާފައިވާ އިރު ލޯ އިރުއިރުކޮޅާ މެރިލައެވެ. ފަހަތުގައި އިށީނދެގެން އިން މީހަކު ކޮނޑުގައި އަތްއަޅާލުމާއެކު ސިހިފައި ދުވެލި އިހުނަށްވުރެ ބާރުކޮށްލިއެވެ. ވަގުތެއް ނެތެވެ. ވީހާވެސް އަވަހަކަށް މާލެއަރަން އެބަޖެހެއެވެ.\nމަގުތަށް ހިމޭންވެފައި ނާމާނެވެ. ދުނިޔެ ނިދީގެ ފޮނި އިހުސާސު ކުރަމުންދާއިރު މި ދެ ޒުވާނުންގެ މިސްރާބަކީ ތޮއްޖެހިފައިވާ ކޮންކްރިޓް ޖަންގައްޔެވެ. އަނބިންނާއި މައިން މި މީހުންގެ އިންތިޒާރުގައި ތިބެ ނިދައިފިއެވެ. ކޮންމެ މީހެއްގެ ފޯނުގައި އެތަކެއް މިސްޑ ކޯލެއް ވާނެކަން ޔަގީނެވެ. އާއިލާ މީހުންގެ އިތުރުން ވަރަށް މުހިންމު ދެމީހެއްގެ ކޯލެވެ. މިއީ މުއްސަނދިވުމަށް އޮތް ހަމައެކަނި ޝޯޓްކަޓްއޭ މި ދެމީހުން ބުނެފާނެއެވެ. އެކަމަކު ހަމަ ބުއްދިހުރި ބަޔަކު މިކަން ގަބޫލުކުރާނެ ހެއްޔެވެ؟\nފަހަތުގައި އިން ޒުވާނާގެ ކޮނޑުގައި އަޅުވާފައި އޮތް ދަބަސް ކުރިއަށްވުރެ ބަރުވިހެން ހީވިއެވެ. އޭގައި ވަނީ ވަރަށް އަގުހުރި އެއްޗެކެވެ. ކޮންމެހެން ހަދާފައިވެސް ނެތިކޮށްލަން ޖެހޭ ހެއްކެކެވެ. ފެރީގައި މާލެ ދާން މި ޖެހެނީ އެހެންވެއެވެ. ދާ މަގުމަތީ ވަރަށް ނޫންގޮތަކަށް ކަނޑު މެދަށް މި ވައްޓާލުން އެއީ އެންމެ ރައްކާތެރި ގޮތެވެ. މިވަގުތު މީހުންވެސް އެހާ މަދުވާނެއެވެ. ހާލަތުގެ ބޭނުން ހިފާ މިކަން ނިންމާލާނީއެވެ.\nރޭވިފައިވާ ގޮތަށް ދަބަސް އެއްލާލެވިއްޖެއެވެ. ނޭފަތުން ލޭގެ ތެތް ވަސް ކެނޑިގެންގޮއްސިއެވެ. ހިތުގައިވާ މޮޅިވެރިކަން މިރޭ ނިދާލުމާއެކު ހިނގައިދާނެއެވެ. މިހެން ހިތާ ދެމީހުންވެސް އެކަކު އަނެކަކުގެ ގެއާ ދިމާލަށް ދުއްވާލައިފިއެވެ. މާދަމާގެ އިރާއެކު ލިބޭނޭ ޚަބަރަށް އިންތިޒާރުކޮށްގެނެވެ.\nރަހުމްކުޑަ ގޮތަކަށް މަރާލެވިފައިވާ ނޫސްވެރިޔާގެ ވާހަކަ ރާއްޖޭގެ އުތުރުން ދެކުނަށް ފެތުރިގެންދިޔައީ ހަލުވިކަމާއެކުއެވެ. ހުޅުވާލާ ކޮންމެ ޓީވީ އަކުން އިވެނީ އޭނާގެ މަރުގެ އުސްއަލިތަކެވެ. ކުއްލި ޚަބަރެއް ގޮތުގައި ކޮންމެ ޗެނަލަކުން މި ވާހަކަ ގޮވަމުންދާއިރު، ނޫސްތައް އަވަސް ސްޕީޑްގައި ޗާޕްކުރަމުންދިޔައެވެ. ހުޅުމާލެއަށް ބަނަ ދުވަހެކެވެ.\nމަރްހޫމްގެ އާއިލާއިން ހިތާމަ ފާޅުކުރަމުން ދިޔައިރު އެތަކެއް ބަޔަކު މި ހިތާމައިގައި ޝާމިލްވަމުންދިޔައެވެ. ފުލުހުން ހޭބޯނާރާ މަސައްކަތްކުރަމުންދިޔައީ ޤާތިލުންނާއި ހަމައަށް ފޯރާނޭ މަގެއް ފެނޭތޯއެވެ. ނޫސްވެރިއެއްކަމުން މީޑިއާގެ ޕްރެޝަރު ވަރަށް ބޮޑެވެ. ނޭވާއަކު ދެކޮޅު ކޮންމެވެސް ނޫހަކުން ގުޅާނެއެވެ. އަމުދުން މަރާލެވުނު ނޫސްވެރިޔާ ނިސްބަތްވާ "އެހާރު" ނިއުސް އޭޖެންސީގެ ސުވާލުތައް ހަރުކަށިވެފައި ގިނަކަން ފާހަގަކުރެވެއެވެ. ނަމަވެސް އަދި ޖަވާބެއް ދެވޭވަރު ނުކުރެވެއެވެ.\nޓްވިޓަރ ހޫނުވަމުން ދިޔަވަރަކަށް ސަރުކާރަށް ގޮންޖަހަމުންދިޔަ މީހުންގެ އަޑުތައްވެސް ގަދަވަމުންދިޔައެވެ.\nމި ހާޖައިނުގަނޑު ތެރޭ އާދަޔާ ޚިލާފަށް ހަމަޖެހިލާފައި އިން ދެމީހަކު ފާހަގަވެއެވެ. ސަރުކާރުގެ މަތީ މަގާމެއްގައި އުޅޭ މި ދެވެރިންނަކީ އެއް ޕާޓީއަކަށް ނިސްބަތްވާ، އެންމެންވެސް ދަންނަ ދެމޫނެވެ. ރޭވުނު ގޮތަށް ކަންތައް ހިނަގައިދިއުމުން ދެމީހުންވެސް ތިބީ ޒާތަކަށް ހިތްހަމަޖެހިފައެވެ. މިހާރު ދެން އޮތްކަމަކީ މަސައްކަތުގައި ބައިވެރިވި ފަރާތްތަކަށް ވަޢުދުވެފައިވާ ފައސާ ހަވާލުކުރުމެވެ. މި ދަނޑިވަޅުގައި އެފަދަ ކަމެއް ކުރެވޭނީ ވަރަށް ސަމާލުވެގެން ކަމުން، ގުޅާފައި ފައިސާގެ ކަންތައް ކުރިއަށް ގެންދާނޭ ގޮތް އެއްކަލަ ދެމީހުންނަށް ވަރަށް ސާފުކޮށް ކިޔައިދެވިއްޖެއެވެ. އަދި މި ރޭވުމުގައި ނުވެއޮތް އެހެންކަމެއް އެބައޮތެވެ. ފުލުހުންގެ އަސްލު ތަހުގީގަށް ހުރަސް އަޅަން ކޮންމެވެސް މީހަކު މި މައްސަލައިގައި ހައްޔަރު ކުރުވަން އެބަޖެހެއެވެ. އެކަންވެސް އޮތީ މިހާރު ތައްޔާރުކުރެވިފައެވެ. ބޭނިގަންނާނެ މީހާއާއި، އޭނާ ދޭނެ ޖަވާބުތައްވެސް ކުރިއާލާ މަޝްވަރާ ކުރެވިފައެވެ. ދެން ވީ މިރޭގެ ޖަލްސާއަށް އަރާ ދެތިން ކަރުނަ ބާލާށެވެ. މަރާލެވުނު މީހާގެ ޢާއިލާއަށް ތަޢުޒިޔާ ކިޔާލާށެވެ. ޓްވިޓަރ ގައި މޮޅެތި ބަހުރުވައިން ވަރުގަދަ ޓްވީޓެއް ކޮށްލާށެވެ. މި ދެމީހުންނަށް މާ އުނދަގޫ ކަމަކަށް ނުވާނެކަން ޔަގީނެވެ.\nހެންވޭރު ސަހަރާ ކަންމައްޗަށް ވާ ގޮތަށް އިންނަ ކުޑަ އިމާރާތެއްގެ އެއް ކޮޓަރީ އެޕާޓްމަންޓެއްގައި ދިރިއުޅެމުންދާ ހުޒާމް އިނީ ކުޑަކޮށް މާޔޫސްވެފައެވެ. ދިރިއުޅުމުގައި އަދި މިހާތަނަށް ނެގި އެންމެ ބޮޑު ރިސްކު މި ނެގީ އަނބި މީހާގެ ބަނޑުގައި އޮތް ދަރިފުޅަށްޓަކައެވެ. އޭގެ ފޮނި މީރުކަން ވަޢުދުވެފައިވި ނަމަވެސް އަދި މާ އަލިގޮތެއް ނުފެނެއެވެ. މުޅި ދުވަހު ޓީވީ ކުރިމަތީ އިންނަން މި ޖެހެނީ އެހެންވެއެވެ. ދޮރުގައި މީހަކު ޓަކި ޖަހާލާއިރަށް ސިއްސައިގެން ދެއެވެ. ހީވާ ކަހަލައެވެ. ހަމަ ދެންމެ ދެންމެ ބަޔަކު ވަދެ އޭނާ ގޮވައިގެން ގޮސްދާނެއެވެ.\nމާލޭގެ އަނެއް ފަރާތުގައި ހުރި ބޮޑު ގެއެއްގައި، ދެކޮޅު ދެކޮޅަށް ހިނގާލަ ހިނގާލަ ހުރި އާއިދުގެ ހާލަކީވެސް އެއީއެވެ. ރޭގައި އަޅައިގެން އުޅުނު "ވިގް" އާއި، ލައިގެން ހުރި ގަމީހަށް ދަންދެން އަންދާ ހުލި ކުރެވިއްޖެއެވެ. އެއީ ރޭވުނުގޮތެވެ. ނަމަވެސް ހިތަކަށް ތަސައްލީއެއް ނުލިބެއެވެ. ކުރެވުނު ކަމާއި މެދު ދެރަވަނީ އެއް ނޫނެވެ. ވެދާނެ ގޮތަކާއި މެދު ވިސްނެނީއެވެ. އުމުރުން އަދި އެންމެ ސަތާރަ އަހަރެވެ.\nމި ދެމީހުންގެ މެޔަށް ވެސް ފިނިކަމެއް ލިބުނީ ތިން ދުވަސްފަހުން ލިބުނު ޚަބަރަކުންނެވެ.\nމަރާލެވުނު ނޫސްވެރިޔާގެ ޤާތިލް އަމިއްލައަށް އިޢުތިރާފްވެ ފުލުހުންގެ ބެލުމުގެ ދަށަށް ގެނެވުނު ޚަބަރެވެ. އޭނާއަށް އެހީތެރިވި އިތުރު ދެމީހަކާއި އެކުއެވެ. މިއީވެސް ޕްލޭންގެ ދަށުން ހިނގާކަމެއް ކަން އާއިދާއި ހުޒާމްއަށްވެސް ދެނެގަނެވުނެވެ. ދެން އޮތީ އަނެއްކާވެސް އެމީހުންގެ ރޯލެކެވެ. މާލެއިން ފުރައިގެން ދިޔުމެވެ.\nހަފްތާއެއް ތެރޭ ލިބެންޖެހޭ ހުރިހާ ފައިސާއެއް އެއްކަލަ ދެ ސިޔާސީވެރިން މި ދެމީހުންނާވެސް ހަވާލުކޮށްފިއެވެ. ހުޒާމް ފުރައިގެން ދިޔައީ އަނބިމީހާއާއެކު ރާއްޖެއިން ބޭރަށެވެ. އާއިދު ފުރީ ރިސޯޓަކަށެވެ. ވަޒީފާއެއް ލިބިގެންނޯލައެވެ. ދެމީހުންގެ ދިރިއުޅުންވެސް ދާދި ފަސޭހައިން ހަމައަކަށް އެޅިގެން ދިޔައެވެ. މުއްސަނދިވެސް ވެވުނީތާއެވެ. ދެން އޮތީ ވަކި ކޮން ހާހެއް ހެއްޔެވެ؟\nދިވެހިން އެއްކަލަ ނޫސްވެރިޔާގެ ވާހަކަތައް އަހަރު ނިމެންދެން ދައްކަމުންގޮސް ފޫހިވެއްޖެއެވެ. މިހާރު ޓްވިޓަރ ތެރޭގައިވެސް އެވާހަކަ ދައްކާލަނީ އޭނާގެ ގާތް ރަހުމަތްތެރިޔަކު ނޫނީ އާއިލާ މީހެކެވެ. ދުވަސް ފާއިތުވި ވަރަކަށް ހަނދާނުން ފިލާދާ ކަހަލައެވެ. ކުށެއް ނެތް ދެމީހުން ޖަލުގެ ތޭރި ތަކުގައި ދުވަސް ގުނަމުންދަނީއެވެ. ދުނިޔޭގެ އިންސާފަކީ މިއީ ހެއްޔެވެ؟\nމެއި 26, 2019 16:43\nގައުމުގެ ފަޚުރެއް ކަމުގައިވާން ޖެހޭ ފަދަ ހުނަރުވެރި ޒުވާން ލިޔުންތެރިއެއް! މޮޅު ވާހަކައެއް! ފަށްފަށުން އައްސަރިބަހާއި ސާބަސް!\nމެއި 27, 2019 03:23\nވާހަކައިގެ ނިންމުން އެހާ ކަމަކު ނުދޭ...\nޙައްގު އަދަބު ލިބެންޖެހޭ މީހުންނަށް އެއަދަބު ލިބެންވާނެ އެއްނު....\nމެއި 28, 2019 22:03\nބަލަ ސުރުހީގަވެސް އެ އޮތީބޭއިންސާފެއްނު


Joma dhookoh Kelme brand ge Jersey beynun kuran fashaifi\nކުޅިވަރު - ގައުމީ ޓީމު\nޖޯމާ ދޫކޮށް ކެލްމޭ ބްރޭންޑްގެ ޖާޒީ ބޭނުންކުރަން ފަށައިފި\nކެލްމާ ބްރޭންޑްގެ ޖާޒީ ރަސްމީކޮށް އިފްތިތާހް ކުރާނީ އަންގާރަ ދުވަހުގެ ރޭ\nކ. މާލެ 10 ސެޕްޓެންބަރ 2019 | އަންގާރަ 16:38 5,033\nގައުމީ ޓީމުގެ ފަރިތަކުރުން ތަކުގެ ތެރެއިން - އެފްއޭއެމް\nގައުމީ ފުޓުބޯޅަ ޓީމުން ބޭނުން ކުރަމުން އައި ޖޯމާ ބްރޭންޑްގެ ޖާޒީ ދޫކޮށް ސްޕެއިންގެ ބްރޭންޑްއެއް ކަމަށްވާ ކެލްމޭ ބްރޭންޑްގެ ޒާޒީ ބޭނުންކުރަން ފަށައިފިއެވެ.\nވޯލްޑް ކަޕް ކޮލިފިކޭޝަނުގައި އަންގާރަ ދުވަހުގެރޭ ޗައިނާއާ ދެކޮޅަށް ބައްދަލުކުރާ މެޗުގެ ފަރިތަކުރުންތަކުގައި ރާއްޖޭގެ ގައުމީ ޓީމުން ބޭނުން ކޮށްފައިވަނީ ކެލްމޭ ބްރޭންޑްގެ ޖާޒީއެވެ.\n2015 ވަނަ އަހަރުން ފެށިގެން ރާއްޖޭގެ ގައުމީ ފުޓުބޯޅަ ޓީމުން ބޭނުން ކޮށްފައިވަނީ ޖޯމާ ބްރޭންޑްގެ ޖާޒީއެވެ. އޭގެ ފަހުން ފާއިތުވެދިޔަ ހަތަރު އަހަރު ރާއްޖޭގެ ޓީމުން ބޭނުން ކޮށްފައިވަނީ ޖޯމާ ބްރޭންޑްގެ ޖާޒީއެވެ.\nރާއްޖެއެމްވީ އަށް މައުލޫމާތު ލިބުނު ގޮތުގައި ކެލްމޭ ބްރޭންޑްގެ ޖާޒީ ރާއްޖޭގެ ޓީމުން ބޭނުން ކުރަންފެށީ ޖޯމާ އާއެކު ހަދައިފައިވާ އެއްބަސްވުން ހަމަވުމާއެކުގައެވެ. ކެލްމޭއާއި ފުޓުބޯޅަ އެސޯސިއޭޝަން އޮފް މޯލްޑިވްސްއާއި ދެމެދު ވެފައިވަނީ ދެ އަހަރު ދުވަހުގެ އެއްބަސްމުކެވެ.\nކެލްމާ ބްރޭންޑްގެ ޖާޒީ ރަސްމީކޮށް އިފްތިތާހު ކުރުން އޮންނާނީ އަންގާރަ ދުވަހުގެ ރޭ އޮންނަ މެޗުގެ ކުރިންނެވެ. ޖާޒީ ރަސްމީކޮށް އިފްތިތާހު ކޮށްދެއްވާނީ ރައީސުލްޖުމްހޫރިއްޔާ އިބްރާހީމް މުހައްމަދު ސާލިހެވެ.


Adi Adin reyvi Bagaavaiy govee athah!\nއަޑިއަޑިން ރޭވި ބަޣާވަތް ގޮވީ އަތަށް!\n11 މަސް, 1 ހަފްތާ,3ދުވަސް, 1 ގަޑި,7މިނެޓް, 43 ސިކުންތު ކުރިން 4070އަލީ ޝިފާޒް\nމުޒާހަރާ ކުރުން މަނާ ސަރަޙައްދުގައި މުޒާހަރާ ކުރިޔަ ނުދިނުމަށް ފުލުހުން ބެރިކޭޑް ޖަހާފަ.\nދިވެހި ޖުމުހޫރިއްޔާގެ ޤާނޫނު އަސާސީގެ ދަށުން، ދިވެހި ރާއްޖޭގައި ބޭއްވުނު ރިޔާސީ އިންތިޚާބު ކާމިޔަބުކޮށް ދެހާސް ތޭރަވަނަ އަހަރުގެ ނޮވެމްބަރު މަހުގެ ސަތާރަވަނަ ދުވަހު ދިވެހި ރާއްޖޭގެ ރައީސުލުޖުމޫރިއްޔާ ކަމުގެ މަޤާމާއި ރައީސް ޔާމީނު ހަވާލުވިއެވެ. އެ މަނިކުފާނު ދިވެހި ރާއްޖޭގެ ވެރިކަމާއި ހަވާލުވުމަށްފަހު ދިވެހި ޤައުމުގެ އިޤުތިސާދީ ދުވެލި ހަލުވިވެ، ތަރައްޤީގެ ނާރެހުގައި ދިވެހި ޤައުމު ކުރިން ދުވަހަކު ނުދެކޭހާ ކުރިއެރުންތައް ހޯދަމުން ދާކަމީ ޝައްކެއްއޮތްކަމެއް ނޫނެވެ. ރައްޔިތުންނަށް އުޖާލާ ޒަމާނެއް ހޯދުމަށް ރައީސް ޔާމީނު ވެވަޑައިގެންނެވި ވައުދު ޔަޤިންކަމާއިއެކު ފުއްދަވާ ދެއްވަމުން ، ދިވެހިންގެ އުންމީދުތަކުގައި އެމަނިކުފާނު ދަނީ ކުލަޖައްސަވާ ދެއްވަމުންނެވެ. ރައްޔިތުންގެ ތާއީދު ދުވަހެއް ދުވަހަކަށް އިތުރުވެ، ރިޔާސީ އިންތިޚާބު ބޯމަތިވެފައިވާއިރު ރައީސް ޔާމީނަށް ލިބެމުންދާ ތާއީދާއި ކުރިއެރުން ފެނި އިދިކޮޅު މީހުން ތިބީ ބަސްހުއްޓިފައެވެ.\nރިޔާސީ އިންތިޚާބުގައި އެއް ކެންޑިޑޭޓަކު ނެރުމަށް އިދިކޮޅުން ކުރަމުން ދިޔަ މަސައްކަތް ފަނުފުލުން ގޮސް ރިޔާސީ އިންތިޚާބު ގެއްލިދާނޭ ކަމުގެ ބިރު އިދިކޮޅު ފަރާތްތަކަށް ޔަޤީންވި ހިސާބުން، މުޅި މި ދިވެހި ތާރީޚުގައި އަދި މިވީހާތަނަށް ޤައުމުގެ އެތެރެއިން ކުޅުނު އެންމެ ހަޑި ކުޅިވަރު މިބައި މީހުން ކުޅެންފެށިއެވެ. މާކުރިން ރޭވިގެން އަންނަ ކަމެއްކަން އެގޭގޮތަށް ނިޝާންތައް ދައްކަމުން، ދިވެހި ތާރީޚް އަދިރިގަނޑަކަށް ވައްޓާލުމަށް އިދިކޮޅު ފަރާތްތަކުން އަޑިނުބައި އަދި އަމިއްލަ އެދުމުން ފުރިގެންވާ ޕްލޭންތައް ރާވާލާ ރުކުރުވާލާ އެ މަސައްކަތް ފެށިއެވެ.\nމިބައި މީހުންނަށް ދުވަހަކު ކޮޅުންވެސް ކަމުނުގޮސް އަބަދުމެ، އެބަޔަކަށް ފާޑުކިޔަމުންދާ ޝަރުއީ ނިޒާމް ކުއްލިއަކަށް ރަނގަޅުވެ، ކޯޓްތަކުން އަންނާނެކަމަށް ލަފާ ކުރާ ހުކުމްތަކުގެ ވާހަތައް ދައްކަން ފެށިއެވެ. ކުއްލިއަކަށް ދެން އިވިގެންދިޔައީ ދިވެހިރާއްޖެގެ ސްޕްރީމް ކޯޓު މެދުވެރިކޮށް ދިވެހި ދައުލަތުގެ ހިންގުން ހުއްޓުވާލާ، ދިވެހި ޖުމްހޫރިއްޔާގެ ޤާނޫނު އަސާސީގެ ބާރު ކަނޑުވާލަން މަސައްކަތް ކުރިތަނެވެ. އެގޮތުން ފެބްރުއަރީ މަހުގެ އެއްވަނަ ދުވަހުގެ ރޭ ކުއްލިއަކަށް ސްޕްރީމް ކޯޓުން ނެރުނު އަމުރާއި އެކު އިދިކޮޅު ފަރާތްތަކުން މުޅި ގައުމު ހަލަބޮލިކޮށް، ވެރިކަން ފޮރޮޅާލަން މަސައްކަތް ފެށިއެވެ. އަމުރުގައި ވާގޮތުން ޖަލުގައި ހުކުމްކޮށްފައިވާ ބައެއް ޤައިދީންނާއި މައްސަލަތަކުގެ ތުހުމުތުތަކުގައި ހައްޔަރުކޮށްފައިވާ ބައެއް ފަރާތްތައް ވަގުތުން ދޫކޮށްލަން އަމުރުކޮށްފައިވެއެވެ. އަދި ޤާނޫނު އަސާސީގެ 148ވަނަ މާއްދާގެ ބާރު އެއްކޮށް ކަނޑުވާލާފާވައިވެއެވެ.\nދިވެހިރާއްޖޭގެ އަދުލް އިންސާފު ޤާއިމުކުރުމުގެ އެންމެ މަތީ ބާރުން ދައުލަތުގެ އެއްވެސް ބަހެއް ހޯދުމެއް ނެތި ކުރި އަމުރާއި ގުޅިގެން ދައުލަތުގެ ފަރާތުން ދައުލަތުގެ ވަކީލުން އުއްތަމަ ފަނޑިޔާރާއި މަޝްވަރާކުރުމަށް ކުރި މަސައްކަތްވެސް ކާމިޔާބެއް ނުވިއެވެ. އަދި ދައުލަތުގެ ފަރާތުން ހުށަހެޅި މައްސަލަތައްވެސް ބަލައެއް ނުގަތެވެ. ދައުލަތުގެ އެންމެ އިސްވެރިޔާގެ ހައިސިއްޔަތުން ރައީސުލް ޖުމުހޫރިއްޔާ ބައްދަލުކޮށްލަން އެދިވަޑައިގަތުމުން އެކަމަށްވެސް އެފަރާތްތަކުން ދީފައިވަނީ ބީރު ކަންފަތެކެވެ. އުއްތަމަ ފަނޑިޔާރު ހުންނެވީ ސީދާ އިދިކޮޅު ފަރާތްތަކުގެ ކޮމާންޑްގެ މަތީގައި ކަމަށް ސިޔާސީ ފަރާތްތަކުން ދިޔައީ ބުނަމުންނެވެ. އެގޮތުން ރައީސް ގުޅުއްވުމުން ފޯނު ނުނަންގަވާ، އެމަނިކުފާނު ނަންގަވަމުން ގެންދެވީ ބައެއް ސަފީރުންނާއި އިދިކޮޅު ފަރާތްތަކުގެ ފޯނު ކޯލްތައްކަން އެފަރާތްތަކުން މީޑިއާގައި ދައްކަވާފައިވާ ވާހަކަތަކުން ސާބިތުވެއެވެ.\nމިފަދަ ހުތޫރަތްތެރި ދަނޑިވަޅެއްގައި މާލޭގެ މަގުމަތި ހަލަބޮލިކޮށް ވެރިކަން ވެއްޓެނީކަމަށް ބުނެ، ރައްޔިތުންނަށް ހުވަފެންދައްކަން ބަޔަކު މީހުން ފެށިއެވެ. އެބައި މީހުންގެ މަދު ސަޕޯޓަރުންނާއި އެކު ހެނދުނެއް، ހަވީރެއް، ރޭގަނޑެއް، ދަންވަރެއް، ފަތިހެއް ބެލުމެއް ނެތި މުޒާހަރާ ކުރަންފެށިއެވެ. އަދި ފުލުހުންނާއި ކުރިމަތިލާ، އެމީހުންނަށްވެސް އިދިކޮޅާއި ގުޅުމަށް ތަކުރާރުކޮށް ދައުވަތު ދެމުން ގެންދިޔައެވެ.\nދަނޑިވަޅުގެ ބެނުން ހިފާ ސްޕްރީމް ކޯޓު މެދުވެރިކޮށް، ރައީސް ޔާމީނުގެ ވެރިކަން އަޒުލު ކުރުމަށްވެސް އިދިކޮޅު މީހުން މަސައްކަތް ފެށިއެވެ. އަދި އެކަމުގައި އުއްތަމަ ފަނޑިޔާރު އަބްދުﷲ ސައީދު ސްޕްރީމް ކޯޓުގެ ފަނޑިޔާރުންނާއި މަޝްވަރާކުރެއްވިއެވެ. ޤައުމެއްގެ ހަޔާތުގައި ޖުޑީޝަލް ކޫ އެއް ގެންނަން އިދިކޮޅު ފަރާތްތަކާއި އުއްތަމަ ފަނޑިޔާރު މަސައްކަތް ކުރިއެވެ.\nރައިސް ޔާމީނު ހުންނެވީ އެކަނި ވެފައިކަމަށާއި، ކުޑަ ހިއްވަރެއްކޮށްލުމުން ވެރިކަންވެސް ފޮރޮޅާލެވޭނޭކަމަށް ބުނެ އިދިކޮޅުން މަގުމަތީގައި ނަށާ އުފާ ފާޅުކުރަމުން ދިޔަ މަންޒަރު ފެނި ރަށްރަށުގައި ތިބި އިދިކޮޅު މީހުންވެސް އުފާ ފާޅުކުރަން ފެށިއެވެ. ވަގުތު ވަރަށް ކައިރިވެއްޖެ ކަމަށާއި، ސްޕްރީމް ކޯޓުން އިސާހިތަކު ރައީސް ޔާމީނުގެ ވެރިކަން އަޒުލުކޮށް ސިފައިންނަށް ރައީސް ޔާމީނު ހައްޔަރުކުރަން އަމުރު ނެރޭނެ ކަމަށް ބުނެ ސަޕޯޓަރުން ހިތްހަމަ ޖައްސައިދޭން ފެށިއެވެ. ނަމަވެސް ވަގުތު ފާއިތުވެ، އެމީހުން ރާވާފައިވާ ޕްލޭން "އޭ" އާއި ޕްލޭން "ބީ" ވެސް ފެއިލްވިއެވެ.\nދިވެހި ޤައުމުގެ ހުންގާނުގައި ހުންނެވީ އެބައި މީހުން އެހީކުރި ކަހަލަ ފިޑި ރައީސެއް ނޫން ކަން އެހިސާބުން ކަށަވަރުވެގެންދިޔައެވެ. ރައީސް ޔާމީނަކީ 21ވަނަ ޤަރުނަށް ލޯހުޅުވިފައި ހުރި ގަޓު ރައީސެއްކަން އެމަނިކުފާނުގެ ހިކުމަތު އަމަލުމް ސާބިތުކޮށްދޭން ފެށިއެވެ. ރައްޔިތުންނަށް ދިމާވަ މިފަދަ ދަނޑިވަޅުތަކުގައި އެމަނިކުފާނަކީ ފިލައިގެންދާނޭ މީހެއް ނޫންކަން ޢަމަލުފުޅުން ސާބިތުކޮށްދެއްވިއެވެ. އަދި ދެ މީހަކު އެއްވެފައި ބާރަށް ހޯކެއް ޖެހިޔަސް އެމަނިކުފާނު ސިއްސައިގެން ނުދާނޭކަން އެވަނީ ސާބިތު ކޮށްދީފައެވެ. ފަހަރުގަ އިދިކޮޅު މީހުންނަށް އެހާ ފަސޭހައިން ވެރިކަން ވެއްޓޭނެޔޭ ހިތަށް އެރީ 07 ފެބުރުއަރީ 2012 ގައި އޭރުގައި ހުންނެވި ރައީސްމީހާ ބިރުން އިސްތިއުފާ ދެއްވުމަށްފަހު ފިލި ފިލުން ހަނދާން އާވީމަކަމަށް ވެދާނެއެވެ.\nޤައުމަށް ގެންނަން އުޅުނު ބަޣާވާތް ނާކާމިޔާބުވީ ހިކުމަތްތެރި ރައިސެއްގެ ވިސްނުންފުޅާއި، ދިވެހި ޤައުމުދެކެ އިންތިހާއަށް ލޯބިވާ، މި ޤައުމާއި ދިން ހިމާޔަތްކުރަން އަތުކުރި އޮޅާލައިގެން ތިއްބެވި ދިވެހި ސިފައިންނާއި ފުލުހުން ދެއްކެވި ޤައުމީވަންތަ ނަމޫނާއިންކަން ޔަޤީނެވެ.


ފެވިފާ ތިނަންވޭ މިހިތުގާ…24 | FenvaruOnline\nފެވިފާ ތިނަންވޭ މިހިތުގާ...24\n23:08 -3މެއި 2019 - 28 comments\nއިވްޔާގެ ހަށިގަނޑުގެ ވަރު ދޫވިއެވެ. ދެފަރާތަށް ބޯހޫރާލެވުނީ އެހެން މީހެއްގެ ފަރާތުން އެވާހަކަ ރައިންގެ ކަންފަތާއި ހަމައަށް ފޯރަފާނެތީއެވެ. އެހެން އެކަން ވާކަށް އިވްޔާ ބޭނުމެއް ނުވިއެވެ. އޭނަ އަވަސްވެގަތީ އޮފީހުން ނުކުންނާށެވެ. ރައިންގެ ކަންފަތާއި ހަމައަށް އެޚަބަރު ފޯރުމުގެ ކުރިން އޭނަގެ ދުލުން އެވާހަކަ ކިޔައިދޭށެވެ. ނަމަވެސް އަޒުރާ އެފުރުޞަތެއް ނުދިނެވެ. އޮފީހުން ނުކުންނަށް ދޮރު ހުޅުވައިލިތަނައި އިސްތަށިގަނޑުގައި ހިފައި ދަމައިގަތެވެ. އިވްޔާ ފަހަތަށް ގޮސް އުއްޑުން ވާހެން މުށިތަކުގެ މައްޗަށް ވެއްޓުނެވެ. އެވަގުތު އެންމެން އެއްފަހަރާ ކަހަލަ ގޮތަކަށް ހޭންފެށިއެވެ. އޮފީސްތެރެއަށް ރައިން އަށާއި ނަޝީދަށްވެސް ވަދެވުނީ އެވަގުތުއެވެ. ކެބިންގައި އިނދެފައި ނާއިކްވެސް ބޭރަށް ނުކުތީ އަޑުގަދަވެގެންނެވެ.\nއިވްޔާގެ އަނގައިން ނުކުތް ވޭނީ ހަޅޭކުގެ އަޑު މުޅިތަނުގައި ގުގުމައިގެން ދިޔައެވެ. ދޮރުމަތީގައި ހުރި ރައިން ފެނުމާއިއެކު އިވްޔާގެ ހިތް ހީވީ ބޭރަށް ފުންމާލި ހެންނެވެ. އަވަސް އަވަހަށް ތެދުވަން މަސައްކަތްކުރިއެވެ. ނަމަވެސް އުނަގަނޑަށް އަރާފައިވާ ތަދުގެ ސަބަބުން އޭނައަށް ތެދުވެވޭ ގޮތެއް ނުވިއެވެ. އިވްޔާ ހާސްވީ ދެނެވެ. ހާސްވެގެން އޭނައަށް ރޮވޭގޮތްވީއެވެ. އަމިއްލަ ނިކަމެތިކަން އިޚްސާސްކުރެވުނު ވަރުންނެވެ.\nފެނުނު މަންޒަރުން ރައިންގެ ދެލޯ ބޮޑުވެގެން ދިޔައެވެ. އަތުގައި އޮތް ދަބަސް ދޫވެ، މުށިތަކުގެ މައްޗަށް ވެއްޓުނެވެ. އެންމެންގެ ނަޒަރު އެއްފަހަރާ ކަހަލަ ގޮތަކަށް ރައިންއަށް ހުއްޓުނީ އެވަގުތުއެވެ. ރައިން ފެނުމުން އެކި މީހުން އެކި ދިމާއަށް ދިޔަގޮތްވެސް ނޭނގުނެވެ. އަޒުރާގެ ހިތް އޮބި ނޯންނަވަރަށް ތެޅިގަތެވެ. އެކަންތައް މަތިޖަހައި އޮއްބައިލުމަށް ރައިންގެ ސަމާލުކަން ހޯދަން ބޭނުންވިއެވެ. އޭރު އޭނަ ހުރީ އިވްޔާގެ ހަޤީގަތް ރައިންއަށް ފަޅާ އަރުވައިލުމަށް އެލިބުނު ފުރުޞަތުގެ ބޭނުން ހިފުމަށް ތައްޔާރުވެގެންނެވެ.\nރައިން އުޅުނީ އިވްޔާގެ ކައިރިއަށް ދާށެވެ. ކައިރީގައި ނަޝީދު ހުރިކަންވެސް އޭނަގެ ހަނދާނުގައި ނެތެވެ. އެހެން ހުރިހާ ކަމަކަށްވުރެ، އޭނައަށް އިވްޔާ މުހިއްމުވިއެވެ. އިވްޔާ އެފަދަ ހާލެއްގައި ވާތަން ފެނުމުން ދުރުގައި ހުންނަން އެހިތަކަށް ކުޅަދާނައެއް ނުވިއެވެ. އެހިތުގައި އިވްޔާގެ ނަން ފެވިގެން ގޮސްފައި ވަނީ ދުވަހަކުވެސް ފަނޑުކަމެއް ނާންނާނޭ މިންވަރަށެވެ.\nއިވްޔާއަށް ގޮވައިލަމުން އެދިމާއަށް ދާން އުޅުނު ރައިންއަށް ހުއްޓެން މަޖުބޫރުވީ ކުރިމައްޗަށް އެރި އަޒުރާ ފެނިފައެވެ. ދެބުމަ ގޮށްޖަހައިލަމުން އަޒުރާ އާއި ދިމާއަށް ރައިން ބަލައިލިއެވެ. ނަމަވެސް އަޒުރާ ހުރިތަނުން ގުޑިވެސް ނުލިއެވެ. ރައިންގެ ރުޅި އިތުރަށް ގަދަވާގޮތްވިއެވެ. އޭނަ ނާއިކްއަށް އަމުރުކުރީ އަތުންފައިން ގޯހެެއް ނުހެެދެނީސް އަޒުރާ އޭނަގެ ލޯމަތިން ދުރަށް ގެންދިޔުމަށެވެ.\n"ރައިން..." ރައިންގެ އަތުގައި ހިފާލަމުން އަޒުރާ ގޮވާލީ އަޞަރުން ފުރިގެންވީ ރާގަކަށެވެ.\n"އެ އަންހެނާ..." އިވްޔާއަށް އިޝާރާތްކޮށް، އަޒުރާ އެއްޗެއް ބުނަން އުޅުނެވެ.\n"ހުއްޓާލާ... ހަމަ މިހާރު ތިކުރަން އުޅޭ ކަންތައް ހުއްޓާ..." ރައިން ހަޅޭއްލަވައިގަތެވެ. އަދި އަޒުރާގެ އަތް ފޮޅުވައިލަމުން ދުރަށްޖެހިލިއެވެ.\nސިއްސައިގެން ދިޔަ ނަމަވެސް އިވްޔާގެ ކައިރިއަށް ދިޔުމުގެ ފުރުޞަތު ރައިންއަށް ދޭކަށް އަޒުރާ ބޭނުމެއް ނުވިއެވެ. ރައިން ދުރަށް ޖެހިލައިފިއްޔާ އެއަށްވުރެ ކައިރިއަށް ޖެހިލައެވެ. ކުރިބައްދައި އިވްޔާގެ ކައިރިއަށް ދިޔުމަށް ހުރަސްއަޅަމުން ދިޔައެވެ. އެންމެފަހުން ރައިންގެ ކެތްތެރިކަން ކޮޅުންލިއެވެ. އަތުގައި ހުރި ބާރެއްލައިފައި، އަޒުރާ ދުރަށް ކޮއްޕައިލިއެވެ. އެފަދަ ކަމަކަށް ނުވިސްނާ ހުރުމުން އަޒުރާގެ ދެފައި އޮޅި، ބަންޑުންވާހެން މުށިތަކުގެ މައްޗަށް ވެއްޓުނެވެ. އެވަގުތު އަޒުރާ ބާރަށް ރޯން ފެށިއެވެ.\nރައިންގެ ހިތަކަށް އެއްވެސް އަޞަރެއް ނުކުރިއެވެ. އޭނަ އަޒުރާ އާއި ދިމާއަށް ބަލައިވެސް ނުލިއެވެ. އޭނައަށް މުހިއްމުވީ އިވްޔާގެ ކައިރިއަށް ދިޔުމެވެ. ޒަޚަމްވެފައިވާ އެހިތަށް ފަރުވާކޮށްދިނުމެވެ. އެދަނޑިވަޅުގައި އިވްޔާ އާއި އެންމެ ގާތުގައި ވާ މީހަކީ އޭނަ ކަމުގައި ވުމެވެ.\nރައިން ގޮސް ކުޑަކަކޫ މައްޗަށްވާހެން އިވްޔާގެ ކައިރީގައި އިށީނެވެ. އަދި އިވްޔާގެ ދެކޮނޑުގައި ހިފައި ގެނެސް މޭގައި ޖައްސައިލިއެވެ.\n"އިވީ... އައިމް ހިއަރ... އެއްވެސް މީހަކަށް އެއްކަމެއްވެސް ދެން ނުކުރެވޭނެ..." ރައިންގެ އަޑުގައި މަޑު ތުރުތުރެއް އުފެދިގެން ދިޔައެވެ.\n"އިވީއަށް ތިހެން ހެދި އެންމެންނަށް އޭގެ އަދަބު ދޭނަން... ޕްލީޒް ހުއްޓާލަބަލަ..." ކުޑަކުއްޖަކު މަސަލަސްކުރަން އުޅޭހެން ރައިން ވާހަކަ ދައްކަމުން ދިޔައެވެ.\nރައިންގެ އަޑު އިވުމުން އިވްޔާގެ ގިސްލުމުގެ އަޑު ވަކީން ގަދަވިއެވެ. އަޒުރާގެ އަޑެކޭ އެއްވަރަށް އެއަޑުވެސް މުޅި ތަނުގައި ގުގުމައިގެން ދިޔައެވެ. ބޮލުގައި އަތްއަޅައިގެން އިނދެ، އިވްޔާ ރޮމުން ދިޔައީ ވޭނުން ފުރިގެންވީ ގޮތަކަށެވެ. ދެލޯ މަރައި ބާރުކޮށްލައިގެން އިންއިރު، ރައިންގެ އަޑު އިވުމުން ދެލޯ ހުޅުވައިލާކަށްވެސް ނޫޅުނެވެ. ކަންތައްވީގޮތުން އޭނަ އިނީ ލަދުން އިސްއުފުލައިލަންވެސް ނުކެރިފައެވެ. އެއްވެސް މީހެއްގެ އޯގާތެރިކަންވެސް އެވަގުތަކު އޭނަ ބޭނުމެއް ނުވިއެވެ. ވަކިން ޚާއްސަކޮށް ރައިން އެތަނަށް އައުން ވެގެން ދިޔައީ އެހިތް އިތުރަށް ނުތަނަވަސްކުރުވި ކަމަކަށެވެ.\nރައިން އިވްޔާގެ ބޯ މޮޑެލަދިނެވެ. ބޮލުގެ އިސްތަށިގަނޑު ރީތިކޮށްދިނުމަށްފަހު، އޭނަ އުޅުނީ އިވްޔާ ގޮވައިގެން ކެބިންއަށް ދާށެވެ. އިވްޔާ ގަދަހަދަމުން ދިޔައީ ރައިންގެ އަތްދަށުން ސަލާމަތްވާށެވެ. އޭރު އެސިކުނޑި ވަނީ ރަނގަޅަށް މަސައްކަތް ކުރުން ހުއްޓާލާފައެވެ. ނުވިސްނަން އުޅުނަސް މާޒީ އައިސް ކުރިމަތީގައި އިޔާދަވާހެން އިވްޔާއަށް ހީވަނީއެވެ. އެރަޙުމެއް ނެތް މުޑުދާރު ބީހުންތައް ހަނދާންވެ މުޅި މީހާ ތުރުތުރު އަޅަން ފެށިއެވެ.\nރައިންގެ ގާތްކަމެއްވެސް އެވަގުތު އިވްޔާ ބޭނުމެއް ނުވިއެވެ. އޭނައަށް ހީވީ ރައިންވެސް އުޅެނީ އޭނަގެ ފަރާތުން ނާޖާއިޒް ފައިދާއެއް ނަގަން ކަމަށެވެ. ރައިންގެ މޭގައި އަތްއަޅައި ދުރުކުރަން އިވްޔާ މަސައްކަތް ކުރަމުން ދިޔައެވެ. އެކަން ކާމިޔާބު ނުވުމުން ރައިންގެ އަތް ފޮޅުވައިލާފައި ދުރަށްދާން އުޅުނެވެ. ނަމަވެސް އެފުރުޞަތު ދޭކަށް ރައިން ބޭނުމެއް ނުވިއެވެ. އޭނަ އިވްޔާގެ ގައިގައި ހިފަހައްޓައިގެން އިނީ ގުޑިވެސް ނުލެވޭނެހައި ބާރަށެވެ.\n"ދޫކުރޭ... ކަލޭމެން އެންމެން ތިއުޅެނީ އެހެން ބޭނުމަކު... ތިއުޅެނީ އަހަރެންގެ އުފާތައް ނިގުޅައިގަންނަން... ހަމަ މިހާރު ދޫކުރާށޭ..." އިވްޔާ ހީވަނީ މޮޔަވެފައިވާ މީހެއް ހެންނެވެ. ތެޅިފޮޅެން ފެށިގޮތުން ހިފަހައްޓައިގެން އިނުން ރައިންއަށް ވީ ދަތިކަމަކަށެވެ.\n"އިވީ..." ރައިންގެ ދެލޯ ފެންކަޅިވާކަށް ގިނައިރެއް ނުނެގިއެވެ.\n"ނާއިކް... ދޮންބެއަށް ގުޅާބަލަ... ބުނެބަލަ ވަރަށް އަވަހަށް އައިސްދޭށޭ..." އެއްޗެއް ހަނދާންވާ ފަދައިން ރައިން ބުންޏެވެ.\nނަޝީދަށް ހުރެވުނީ ބުނާނެ އެއްޗެއްވެސް ނޭނގިފައެވެ. ހަރަކާތެއް ކޮށްލަންވެސް ނޭނގުނެވެ. ފެންނަ މަންޒަރު ގަބޫލުކުރަންވެސް ދަތިވެފައި ހުރެވުނީއެވެ. އިވްޔާދެކެ ރައިން އެވަނީ ތެދުވެރި ސާފު ލޯތްބެއްކަން އޭނައަށް އެނގުނެވެ. އަމިއްލަ ދަރިފުޅާއިމެދު ޔަޤީންކަން އޮތްނަމަވެސް، އޭނަ ޖެހިލުންވީ އުމުރުގެ ހަގުކަމާއިއެކު ރައިން ކަތި ފިޔަވަޅެއް އަޅާފާނެކަމުގެ ބިރު ހިތުގައި އުފެދުމުންނެވެ.\nއިވްޔާ ހަމައަކަށް އެޅުނީ ރައިން އެތައް ވާހަކައެއް ދައްކައިގެންނެވެ. ނަމަވެސް ރައިން އާއިއެކު ދާކަށް އިވްޔާ ބޭނުމެއް ނުވިއެވެ. އެންމެފަހުން ރައިންއަށް މަޖުބޫރުވީ ގަދަކަމުން އިވްޔާ ގެންގޮސް ކެބިންއަށް ވައްދާށެވެ.\nއިވްޔާ ނަގައި ކޮނޑުމައްޗަށް ލައިގެން ކެބިން އާއި ދިމާއަށް ރައިން ހިނގައިގަތެވެ. ޙާލަތުގެ ގޮތުން އޭނައަށް މުހިއްމުވީ އެހެންމީހުންގެ ނަޒަރުން އިވްޔާ ސަލާމަތް ކުރުމެވެ. އަޒުރާދެކެ އެހާ ވަރަށް ރުޅި އައިސްފައި ހުރިއިރުވެސް ރައިން ކެތްތެރިވިއެވެ. އިވްޔާއަށްޓަކައެވެ. އެހިތުގައި އިވްޔާއަށްވާ މަތިވެރި ލޯތްބެއްގެ ސަބަބުންނެވެ. ކެބިން އާއި ދިމާއަށް ދިޔަ ރައިންގެ ފިޔަވަޅުތައް މަޑުޖެހުނީ އަޒުރާ ބުނި އެއްޗެއް އަޑު އިވުމުންނެވެ.\nހޮސްޕިޓަލުގެ ދޮރުމައްޗަށް ކާރު ހުއްޓައިލުމާއިއެކު ޔުމާން އަވަސްއަވަހަށް ކާރުން ފޭބިއެވެ. ބާރުބާރަށް ހިނގާލާފައި އޭނަ ދިޔައީ ލެބޯޓްރީ އާއި ދިމާއަށެވެ. ނަންބަރެއް ނަގައިގެން ގޮނޑިބަރީގައި އިށީންއިރު، ޔުމާންގެ ހިތުގެ ތެޅުން އިތުރުވެއްޖެއެވެ. ކައިލަންގެ "ޑީއެންއޭ" ރިޕޯޓް އޭނަގެ އަތްމައްޗަށް އަރަން ގިނައިރެއް ނެތްކަން އެނގުމުންނެވެ. އެއިން ދައްކާ ނަތީޖާ ވެގެން ދާނީ އޭނަގެ ދިރިއުޅުމަށް ބޮޑެތި ބަދަލުތަކެއް ގެނުވާނެ އެއްޗަކަށެވެ.\nކައިލަން އާއިމެދު ހިތުގައި އުފެދުނު ޝައްކުތައް ޔަޤީންކުރުމަށް "ޑީއެންއޭ" ޓެސްޓެއް ހެދުން ނޫން އިތުރު ގޮތެއް އޭނައަށް ނުފެނުނީއެވެ. އިވްޔާއަށްވެސް އެދަރިފުޅުގެ ބައްޕައަކީ ކާކުކަން ޔަޤީންނުވާއިރު، އެއީ އެންމެ ރަނގަޅު ގޮތްކަމުގައި އޭނަ ނިންމިއެވެ. އެޓެސްޓް ހެދުމަށް އޭނަ ބޭނުންކުރީ ކައިލަންގެ ބޮލުގެ އިސްތައްޓެކެވެ. އޭނަ އެކަން ކުރީ އިވްޔާ ހޮސްޕިޓަލުގައި އޮތް ދަނޑިވަޅު ބަލައި، އެގެއަށް ގޮހެވެ. އިވްޔާއަށް އެނގިގެން އެފަދަ ކަމެއް ކުރުމަށް ދުވަހަކުވެސް ހުއްދަ ނުދޭނެކަން އެނގޭތީއެވެ.\nނަންބަރު ޖެހުމާއިއެކު ޔުމާން ގޮނޑިން ތެދުވިއެވެ. ފުންކޮށް ދެތިން ނޭވާ ފުލުފުލުގައި ބޭރުކޮށްލުމަށްފަހު ކައުންޓަރާއި ދިމާއަށް ހިނގައިގަތެވެ. ހިތްތެޅޭވަރުން ދެފައިވެސް ގަނޑުވެފައިވާ ކަހަލައެވެ. އެންމެ ފިޔަވަޅެއްވެސް ނެގެނީ އެތައް ހިތްވަރެއް ކޮށްގެންނެވެ.\n"ރިޕޯޓު..." ޔުމާން ސިހުނީ ކައުންޓަރުގައި އިން އަންހެންކުއްޖާ ކަރުކެހިލި އަޑު އިވުމުންނެވެ.\nޔުމާން ބަލައިލުމާއިއެކު އެކުއްޖާ ހިނިތުންވެލިއެވެ. އަދި ރިޕޯޓް ދިއްކޮށްލިއެވެ. ރިޕޯޓް ހިފައިގެން ޔުމާން އަވަސްވެގަތީ ގެއަށް ދިޔުމަށެވެ. އޭގައި އޮތް އެއްޗެއް ބަލަން އޭނަ ބޭނުންވީ އެއްވެސް މީހެއްގެ އުނދަގުލެއް ނުފޯރާ ހިސާބުގައި ހުރެގެންނެވެ.\nގެއަށް އާދެވުމާއިއެކު، ޔުމާން ގޮސް އޭނާގެ ކޮޓަރިއަށް ވަނެވެ. އެތެރެއިން ދޮރު ތަޅުލުމަށްފަހު، ދޮރުގައި ލެނގިލިއެވެ. އަތުގައި އޮތް ރިޕޯޓް މޭގައި ޖައްސައިލައިގެން އޭނައަށް އިރުކޮޅަކު ހުރެވުނީ ހަދަންވީ ގޮތެއް ނޭނގިފައެވެ. އޭރު މުޅިމީހާ ވަނީ ދާހިއްލާ ފޯވެފައެވެ. ސިޓީއުރަ ކަނޑައިލަން އުޅެއުޅެ އެހިތްވަރެއްވެސް ނުލިބުނެވެ. ދެއަތް ތުރުތުރުއަޅަން ފެށީ މާބޮޑަށެވެ.\nޔުމާންއަށް ކުޑަކަކޫ މައްޗަށް ތިރިވެވުނެވެ. މައްޗަށް މޫނު އުފުލައިލަމުން ދެލޯ މަރާލިއެވެ. އެވަގުތު އެސްފިޔަތައް ފޫދުއްވާލާފައި އައީ ތާޒާ ކަރުނައެވެ. އެރިޕޯޓުގެ ނަތީޖާ ދައްކާ ގޮތަކުން މުޅި އުމުރަށް އިވްޔާ އާއި ވަކިވާން ޖެހުމަކީވެސް އެކަށީގެންވާ ކަމެކެވެ. އެދަރިފުޅުގެ ބައްޕައަކީ އޭނަގެ ބައްޕައަށް ވެއްޖެނަމަ، އޭނައަށް އިވްޔާ އާއި ކައިވެންޏެއް ނުކުރެވޭނެއެވެ. ހިތް ނޭދުނަސް، އޭނަ ޖެހޭނީ އެހިތި ހަޤީގަތް ޤަބޫލުކުރާށެވެ. އިވްޔާގެ ޚިޔާލުތައް އޭނަގެ ސިކުނޑިން ނެރެ އެއްލައިލާށެވެ.\nޔުމާން ކުއްލިއަކަށް ކޮޅަށް ތެދުވިއެވެ. ރިޕޯޓް ހިފައިގެން އޭނަ ހިނގައިތީ ބެލްކަންޏާއި ދިމާއަށެވެ. ބެލްކަނީގެ ދޮރު ހުޅުވައިލުމާއިއެކު ޖެހިލީ ފިނިފިނި ވައިރޯޅިއެކެވެ. މުޅި ޖިސްމުވެސް ތުރުތުރު އަޅައިގެންދާވަރުގެ ފިނިކަމެއް އޭނައަށް އެވަގުތު އިޚްސާސްކުރެވުނެވެ.\nތުރުތުރުލަމުންދިޔަ އަތަކުން ޔުމާން ސިޓީއުރަ ކަނޑައިލިއެވެ. އެތެރޭގައި އޮތް ކަރުދާސްގަނޑު ނެގިއެވެ. އޭގައި އޮތް އެއްޗެއް ކިޔައިލުމާއިއެކު ޔުމާންގެ ދެފައިގެ ވަރު ދޫވިއެވެ. ފަހަތަށް އެއްލިގެން ދިޔަގޮތުން އެކަރުދާސްގަނޑު އަތުން ދޫނުވީ ކިރިޔާއެވެ. ޔުމާންގެ ދެލޯ ބޮޑުވެގެން ދިޔައެވެ. ނޭވާ ހުއްޓުނުހެންވެސް ހީވިއެވެ. ތަކުރާރުކޮށް އޭގައިވާ އެއްޗެއް ކިޔާލެވުނީ ޤަބޫލުކުރަން ދަތިވީ ވަރުންނެވެ.\nގަބުވެފައި ޔުމާންއަށް އެތައް އިރަކު ހުރެވުނެވެ. އޭނަގެ ސިކުނޑިވަނީ ސުމަކަށް ގޮސްފައެވެ. ހިތް ޒަޚަމުވުން ނޫންކަމެއް ނުވިއެވެ. ރޮއެރޮއެ ދެލޯ ދުޅަވީއިރުވެސް ހުއްޓައެއް ނުލެވުނެވެ. ހަދަންވީ ގޮތެއް އެސިކުނޑިއަކަށް ނައެވެ.\nއެންމެފަހުން ޔުމާންއަށް ވިސްނުނީ އެކަމާއި ހިތާމަކޮށްގެން ވާނެ އެއްވެސް ފައިދާއެއް ނެތްކަމެވެ. ހިތްވަރާއިއެކު އެކަމާއި ކުރިމަތިލުން ނޫން އިތުރު ގޮތެއް އޭނައަކަށް ނެތެވެ. ކަރުނަތައް ފޮހެލަމުން، ޔުމާން ތެދުވީ ހިތުގައި އައު އަޒުމެއް ކަނޑައަޅައިގެންނެވެ.\nރިޕޯޓު ފަތްޖަހައިލުމަށްފަހު، ޖީބަށްލަމުން ޔުމާން ހިނގައިގަތީ ގަރާޖުން ސައިކަލު ނެރޭށެވެ. އޭގެ ކުރިން ފޯނު ނަގައި ފުލުހުންގެ އިދާރާއަށް ގުޅިއެވެ. ބުނަން ބޭނުންވި ހުރިހާ ވާހަކައެއް ކިޔައިދީ ނިމުމުން ޔުމާން އަވަސްވެގަތީ ގެއިން ނުކުންނާށެވެ. ރިޔާޒު ގެއަށް އައުމުގެ ކުރިން ގެއިން ނުކުންނަށް އޭނަ ކޮންމެހެންވެސް ބޭނުންވިއެވެ.\nޔުމާން އޭނާގެ ސައިކަލު ނެރެގެން ދުއްވައިލިތަނައި ތަންކޮޅެއް ދުރުން ރިޔާޒުގެ ކާރު އަންނަތަން ފެނުނެވެ. އެކާރު ފެނުމުންވެސް ޔުމާންގެ ތަބީޢަތު ބަދަލުވިއެވެ. ދެބުމަށް ގޮށްޖެހިގެން ދިޔައެވެ. ހިތުގައި އޮތް ނަފުރަތާއި ރުޅިވެރިކަމުގެ ތެރޭގައި ކޮންމެފަދަ ފިޔަވަޅެއް ނަގަންވެސް ދެން އޭނަ ފަސްނުޖެހޭނެއެވެ.\nޔުމާން އޭނާގެ ސައިކަލުގެ ސްޕީޑް އިތުރަށް ބާރުކޮށްލިއެވެ. އޭނަ މިސްރާބުޖެހީ އިވްޔާގެ ގެއާއި ދިމާއަށެވެ. އިވްޔާއަށް ހުރިހާ ހަޤީގަތެއް ހާމަކުރަންޖެހޭ ވަގުތު އައިސް ޖެހުނީއެވެ. އެއްވެސް އިންސާނަކަށް ދެން އޭނަ ނުހުއްޓުވޭނެއެވެ. އަމިއްލަ ފުރާނަ ޤުރުބާންކޮށްގެން ވިޔަސް އޭނަ އެހުރީ އިވްޔާއަށް އިންސާފު ހޯދައިދިނުމަށް ފުރިހަމައަށް ތައްޔާރު ވެގެންނެވެ.\nގޭގެ ބެލް އަޅާލި އަޑު އިވުމުން ފަރީދާ އައިސް ދޮރު ހުޅުވާލިއެވެ. ކައިލަން ހުރީ ފުރުޞަތަކަށް ބަލަބަލައެވެ. ފަރީދާ ދޮރު ހުޅުވާލުމާއިއެކު ދޮރުން ބޭރަށް ދެމިގަނެގެން ދުއްވައިގަތެވެ.\nދޮރުމަތީގައި ހުރި ޔުމާންއަށްވެސް ލިބުނީ ސިހުމެކެވެ. ކައިލަންގެ ފަހަތުން ފުރަތަމަ ދުއްވައިގަނެވުނީ އޭނައަށެވެ. ކައިލަން ހަލުވިކަމާއިއެކު ސިޑިން ފައިބައިގެން ގޮސް ދޮރާށި ހުޅުވާލާފައި މަގުމައްޗަށް ނުކުތެވެ. ފަހަތް ބަލަމުން ދުވަމުން ދިޔައީ އޭނަގެ ފަހަތުން ޔުމާން އަންނާތީ މަޖާވެފައި ހުރެއެވެ.\nޔުމާންއަށް ކައިލަން ހިފެހެއްޓުނީ ވަރަށް ދުރަށް ދިޔަ ފަހުންނެވެ. އޭރު އޭނަ ހުރީ މާނޭވާ ލެވިފައެވެ. ކައިލަން އުރާލައިގެން ކޮނޑުމައްޗަށްލަމުން ޔުމާން ހިނގައިގަތީ ކައިރީގައި ހުރި ފިހާރަ އާއި ދިމާއަށެވެ. ކަރުހިއްކުން ފިލުވައިލުމަށް ފެންފުޅިއެއް ގަތުމުގެ މަޤުޞަދުގައެވެ. ކައިލަން ފެށީ ހޭށެވެ. ޔުމާން ހެދިގޮތުން އޭނައަށް މާބޮޑަށް މަޖާވީއެވެ. ކައިލަންގެ މޫނާއި މޫނު ކައިރިކޮށްލުމަށްފަހު އެލޯބި މޫނުކޮޅުގައި ޔުމާންއަށް ބޮސްދެވުނެވެ.\n"ބޭބެ އުއްމަ ދިނީމަ މަންމި ރުޅިއަންނާނެ..." މަޢުސޫމް އަޑަކުން ކައިލަން އެހެން ބުނީ ތުންކޮޅު ދިގުކޮށްލާފައެވެ. ޔުމާން ތުންފަތް ޖައްސައިލި ތަން، އެކުޑަކުޑަ އަތްތިލައިން ފޮހެން ފެށިއެވެ.\n"އެކީއްވެ؟... ބޭބެ ހަޑިވީމަތަ؟..." ޔުމާން ހީލިއެވެ. އެއާއިއެކު ކައިލަން ދެފަރާތަށް ބޯހޫރާލިއެވެ.\n"ޖާމް ހުންނާނެ... ކައިއްކޮ ބަލިވާނެ..." ދެކޮލުގައި އަތުން ޖަހައިލަމުން ކައިލަން ބުންޏެވެ. އެއާއިއެކު ޔުމާންގެ ހިނިގަނޑު ދިޔައީ ފަޅައިގެންނެވެ.\nފަރީދާއަށް އާދެވުނީ ކައިލަން އެހެން ބުނި ވަގުތަށެވެ. ފަރީދާއަށްވެސް ހެވުނެވެ. އެންމެން ހޭންފެށުމުން ކައިލަންއަށްވެސް މަޖާވިއެވެ. ފިހާރައަށްވަދެ، ފެންފުޅިއަކާއި ކައިލަންއަށް ކުޅޭ އެއްޗެއް ގަނެގެން ޔުމާން ނުކުތްއިރުވެސް ފަރީދާ ހުރީ އެތަނުގައެވެ.\n"އިވީ ގޭގަ އުޅޭތަ؟..." ފެންފޮދެއް ބޯލުމަށްފަހު، ޔުމާން ސުވާލުކޮށްލިއެވެ.\n"އޮފީހަށް ނުދާށޭ ބުނީމަވެސް ގޮއްސަވީ..." ޝަކުވާގެ ރާގެއްގައި ފަރީދާ ބުންޏެވެ.\n"ހިނގާދޯ އަވަހަށް ގެއަށްދަމާ... މަންމި އަންނަންވާއިރަށް ގެއަށްދާންވާނެ އެއްނު..." ކައިލަންގެ އަތުގައި ހިފާލަމުން ފަރީދާ ބުންޏެވެ.\nގެއަށްދާން ކައިލަން ދެކޮޅު ހެދިއެވެ. ބޭނުންވީ ޔުމާން އާއިއެކު ސައިކަލު ދުއްވާލަން ދާށެވެ. ފަރީދާ އެތައް އެއްޗެއް ކިޔައިގެންވެސް ގެއަށްދާކަށް ކައިލަން އެއްބަހެއް ނުވިއެވެ. އެންމެފަހުން ފަރީދާއަށް މަޖުބޫރުވީ ޔުމާން އާއިއެކު ކައިލަން ފޮނުވައިލާށެވެ.\n"މަންމި ކައިރިއަށް ދާނަންތަ؟..." ކައިލަންގެ ކޮލުގައި ހިފައިލަމުން ޔުމާން ސުވާލުކޮށްލިއެވެ. އެއާއިއެކު ކައިލަން އަވަސްއަވަހަށް ބޯޖަހައިލިއެވެ.\nފަރީދާ އެދުނީ މާލަސްނުކޮށް ކައިލަން ގެއަށް ގެނެސްދިނުމަށެވެ. އޭނަ ގެއާއި ދިމާއަށް ހިނގައިގަތީ، ކައިލަން ގޮވައިގެން ޔުމާން ސައިކަލު ދުއްވައިލިތަން ބަލަން ހުރުމަށް ފަހުގައެވެ.\n"އިވްޔާ އަކީ އިއްފަތްތެރި އަންހެނެއް ނޫން... ރަންމެދަށް ދަރިއަކު ނުވިހަންތޯ އޭނައާ ނިކަން ސުވާލުކޮށްލަބަލަ..." އަޒުރާ ހަޅޭއްލަވައިގަތެވެ.\nރައިންއަށް ބަލައިލެވުނީ އިވްޔާ އާއި ދިމާއަށެވެ. ދެލޯ މަރައި ބާރުކޮށްލައިގެން އިވްޔާ އޮތްގޮތުން ރައިންގެ ހިތުގައި ނޭނގޭ ބިރުވެރިކަމެއް އުފެދުނެވެ. އަޒުރާ އެދައްކާ ވާހަކަ އާއި އިވްޔާ އާއި ގުޅުމެއް އޮތްކަމަށް ހިތް ބުންޏެވެ. ރައިންއެކޭ އެއްގޮތަށް ނާއިކް އަށާއި ނަޝީދަށްވެސް ލިބުނީ ސިހުމެކެވެ. ހައިރާންވެފައި އިވްޔާ އާއި ދިމާއަށް އެދެމީހުންނަށްވެސް ބަލައިލެވުނެވެ.\n"އަހަރެން މިހަދަނީ ދޮގެއް ނޫނޭ... އަޅެ އެއްފަހަރުވެސް އޭނަ އާ ސުވާލުކޮށްބަލަ..." އަޒުރާ ތެދުވެގެން އައިސް ރައިންގެ ކުރިމަތީގައި ހުއްޓުނެވެ. އޭރު އެދެލޮލުގައި ކަރުނައިގެ މުތީތައް ވިދަމުން ދިޔައެވެ. އަޒުރާއަކީ މަކަރުވެރިއަކަށްވިޔަސް، އެބަހުގެ ތެދުކަން އެމޫނުމަތިން ހާމަވަމުން ދިޔައެވެ.\nޖަވާބު ބޭނުމޭ ބުނާ ފަދައިން އިވްޔާ އާއި ދިމާއަށް ރައިންއަށް ބަލައިލެވުނެވެ. ދެލޯ މަރާލައިގެން އޮތް އިވްޔާގެ ދެލޮލުން އޮހެމުންދިޔަ ކަރުނަތަކުން ރައިންގެ ހިތަށް އުނދަގޫކުރަމުން ދިޔައެވެ. ހިތް ބިރުގަންނަން ފެށިއެވެ. އޭނަގެ ހިތުގައި އުފެދިފައިވާ ސުވާލުތަކަށް އެކަރުނަތައް ޖަވާބުދޭ ފަދައެވެ. އަޒުރާގެ އެއިލްޒާމްތަކަށް އިވްޔާ އެއްބަސްވާ ކަހަލައެވެ. ރައިންއަށް ހިންދިރުވައިލެވުނެވެ. ހިތް އެދުނީ އެއީ ދޮގެއްކަމަށް އިވްޔާގެ ދުލުން ބުނެލާ އަޑު އަހާލާށެވެ. ނަމަވެސް އިވްޔާ އެއްވެސް އެއްޗެއް ނުބުންޏެވެ. ދިފާޢުވާކަށްވެސް ނޫޅުނެވެ. ރައިންގެ ކެތްތެރިކަން ކޮޅުންލިއެވެ.\n"އިވީ... އެއްޗެކޭ ބުނެބަލަ..." އިވްޔާ ތިރީގައި ބަހައްޓާލަމުން ރައިންއަށް ބުނެވުނެވެ. އޭރު އޭނަ ހުރީ ފެންކަޅިވާގޮތްވެފައެވެ.\n"ނުކެރުނުދޯ އެއްޗެއް ބުނާކަށް... ބުނޭ ބުނޭ... ކީއްވެތަ ބުނަން ނުކެރިގެން ތިއުޅެނީ... ކަލޭތީ ނިކަން ކެރޭ އަންހެނެއްނު... އޮޅުވާލައިގެން ފިރެހެނުން ވާވައްދަން ކަލޭހާ މޮޅު މީހަކު ނުހުންނާނެ... ބުނެބަލަ ކަލޭގެ ރަންމެދު ދަރި..." އިވްޔާގެ މޭގައި އަތްއަޅައި މަޑުމަޑުން ކޮއްޕައިލަމުން އަޒުރާ އެއްޗެއް ބުނަން އުޅުނެވެ. އެވަގުތު މޫނުމައްޗަށް އަރައިގެން ދިޔައީ އިވްޔާގެ އަތުގެ ހޫނު ހަމަލާއެކެވެ.\nރޮވޭވަރުން އިވްޔާއަށް އެއްވެސް އެއްޗެއް ބުނެވޭގޮތެއް ނުވިއެވެ. ކައިލަންއަށް ނިސްބަތްކޮށް މީހަކު އެފަދަގޮތަކަށް ވާހަކަ ދައްކާ އަޑު އަހާކަށް އޭނައަކަށް ކެތެއް ނުކުރެވުނެވެ.\n"ކަލޭ ރޯންވީ މިއަދުތަ... އެކަހަލަ ނުބައިކަމެއް ކުރިއިރު ރޯކަށް ނޭނގުނުދޯ... ކޮންމެހެން ރައިންއަށް ތިއްތިދެއްކެން އާޓު ޖައްސާނެކަމެއް ނެތް... ކިތަންމެ ފޮރުވަން އުޅުނަސް ރަންމެދު ދަރިއެއް ނުހުރެއެކޭ ނުބުނެވޭނެ... އެކަން ރައިންއަށްވެސް މިހާރު އެނގޭނެ... ރަނގަޅަށްވިއްޔާ ކަލެއަށް ނޭނގޭނެ އެނަހަލާލު ދަރި ކަލެއަށް ދިނީ ކާކުކަމެއްވެސް..." އަޒުރާ އައިސް އިވްޔާގެ ބޮލުގެ އިސްތަށިގަނޑުގައި ހިފައިގަތެވެ.\n"އަޒުރާ..." ދެމީހުން ދުރުކުރަން ރައިން އަވަސްވެގަތެވެ.\nއިވްޔާ ދިފާޢުކޮށް އެއްޗެއް ބުނަން ބޭނުންވިޔަސް ރައިންއަކަށް އެކަމެއް ނުކުރެވުނެވެ. އިވްޔާ އޭނާގެ ދިފާޢުގައި އެއްވެސް އެއްޗެއް ނުބުނުމުން އެހިތް ނުތަނަވަސްވެފައިވީ މާވަރަކަށެވެ.\n"އަޒުރާ... ހަމަމިހާރު އިވީގެ ގައިން ދޫކޮށްލާ... މިތުއްތު ކުއްޖާގެ ބައްޕައަކީ ކާކުކަން އަހަރެން ބުނެދީފާނަން..." ދޮރުމަތިން އިވުނީ ޔުމާންގެ އަޑެވެ. އެއަޑުގައިވީ ހަރުކަށިކަމެވެ. އަމުރުވެރިގޮތެއްވެސް ހުއްޓެވެ.\nއެންމެންނަށް އެއްފަހަރައި ކަހަލަ ގޮތަކަށް ދޮރާއި ދިމާއަށް ބަލައިލެވުނެވެ. ކައިލަންގެ އަތުގައި ހިފާލައިގެން ހުރި ޔުމާން ފެނި އިވްޔާއަށް ލިބުނީ ސިހުމެކެވެ. ހަމައެއާއި އެއްވަރަށް އެދަރިފުޅުގެ ބައްޕައަކީ ކާކުކަން ޔުމާންއަށް އެނގުނުގޮތަކާއި މެދުވެސް އެހިތުގައި ސުވާލު އުފެދުނެވެ.\nއަޒުރާގެ ތުންފަތުގައި ދުވެލީ ވިހަ ހިނިތުންވުމެކެވެ. އޭނަ ރައިންއަށް ބަލައިލީ އެމޫނުމަތީގެ ކުލަވަރު ތަރުޖަމާކޮށްލާ ފަދައިންނެވެ. އެމޫނުމަތިން ފެންނަމުންދިޔަ ނުތަނަވަސްކަން ފެނި އަޒުރާގެ ހިތަށް ހަމަޖެހުން ލިބުނެވެ. އިވްޔާގެ ނަން ރައިންގެ ހިތުން ފޮހެވިގެން ދާކަށް ގިނައިރެއް ނެތްކަމަށް ހިތް ބުންޏެވެ. އެވަގުތު އެހިތް އުފަލުން ނަށައިގަތެވެ.\nކާނަލް ނާޒިމް ޖުމްހޫރީ ޕާޓީއާ ގުޅިވަޑައިގަންނަވަނީ\nނިދާފައި އިނދެ ދުއްވި ބަހަކުން ޖެހި، ހުޅުމާލޭގައި މީހަކު މަރުވެއްޖެ\n3 މެއި 2019, 23:24\nAm I first 😊💜\n3 މެއި 2019, 23:36\nYes jiji first 😊💕 congratulations dear 💕💕\n3 މެއި 2019, 23:37\nEysh dear😊😊😊😁😁💜💜❤❤💕💕🌺miadhu part vec v v v rythi nge..sifakohlaafa hurileh v kamudhey..dhn Alhe mi azuraa gandeh dhw..huh..v fuuhi vey eyna dheke😠😠..eysh dear kon irakun next part up kohlaany..curiously waiting for the next part..ly sooo much dear\n6 މެއި 2019, 19:22\nKeep waiting 😊\n4 މެއި 2019, 00:51\nOhhhhhhhhhhh shittttttttt.., kihineh mivee 💔💔💔💔💔💔💔💔💔 kihinehbaa vaan miulhenee? Raineaxura ehge vaahaka gaboolu kohfaanebaa? Kailange bappa akee kaakubaa? Mihuruhaa kamakaj fahuves rain ivy balai gannaanebaa? Yumaan aa ivy ge kanthah dhaanee kihinehbaa? Suvaaluthakun furifa 👁👁👁👁👁👁👁👁👁👁👁👁👁👁👁👁👁👁👁Rain ge reaction balaalaahithun keiy nuvey.. Komme gotheh viyas alhe emeehun dhuru nukuruvaathi please eysh.., 🙏🙏🙏🙏🙏🙏🙏🙏🙏🙏🙏🙏🙏💜💜💜💜💜💜💜💜💜 E axura heekohgen eulhenee ivy nikamethikollaafa rain ge dhiriulhumun beyrukollaafa eyna ah rain dhiriulhumahdheveyne kamah. Hama hilaa eyna ahefurusathu nudheythi 😠😠😠😠😠😠😠😠😠😠😠😠😠😠😠😠😠😠😠😠😠😠😠😠 Eyna ah dhakkamvaane rsin and ivy loabin ekee ulheythan. 👨❤👨👨❤👨👨❤👨👨❤👨👨❤👨👨❤👨👨❤👨👨❤👨👨❤👨👨❤👨👨❤👨👨❤👨👨❤👨👪👪👪👪👪👪👪👪👪👪👪 Hmmnm dhen vaahaka aa dheytherey buneveynee hama perfect ey.. Thivareh hama nethey.. 💙💙💙💙💙💙💙💙💙💙💙💙💙💙💙💙💙💙💙💙💙💙💙💙 Ibaaraaiykurunthsjves hama obi noavey. Sifakurunthahves ehaa molhu. Komme jumulaeh kiyaalaauru liakurimathin manxwru fenna kahala. 😍😍😍😍😍😍😍😍😍❤❤❤❤❤❤❤❤❤❤❤ Fudheyvarakah dhigukoh genes dheefa ineemaves haadha ufaaviey…, 💚💚💚💚💚💖💖💖💖💖💖💖💖💕💕💕 Ehenveema hama buneveyne ennu eysh akee hama emme perfect emme best writer ey… Seriously u r the bestest.. Lysm 😘😘😘😘😘😘😘😘😘😍😍😍😍😍😍😍😍😍😍😍😘😘😘😘😘😘😘😘😘 Waiting for the next part. 🌺🌺🌺🌺🌺🌺🌺🌺🌺💕💕💕💕💕💕💕💚💚💚💖🌷🌷🌷🌷🌷🌷🌷🌷🌷🌷💎💎💎💎💎💎💎💎💎💎💎💎💎\n4 މެއި 2019, 02:51\nDhuvaskolhakah fahu anekkaa ves mi vaahakamikiyaaly sifakurun rangalhu adhives varah fashuvi ibaaraathun sifakolladheveyne thanthan\nmibaiga athuvejje misaalakah kailan dhuvefa magumahchah nikumegen hingaa dhiya kanthah bayaan kulhaumuga magumathyga nurakkaatherikamai karubaaru bodukan genas dheyn jeheykamah 100% qabool kuran kudakujjeh egothah magah nukume dhuvvaigathyma kommeves kameh dhimaavenudhaaneyhaa nurakkaatheri maqu hingaa bingaave ulheymeehunves ekamah samaalve thibeyne\nEbai bai univefa hutteh kamakuves vaahaka varah furihama kuriah vadaigannavaa\n6 މެއި 2019, 19:23\nThank u so much dear 😊❤ In Sha Allaah masakkaiy kuraanan ragalhu kohlan😊\n4 މެއި 2019, 13:55\nAlhe hrdha rychey mi part vx 😍😍😍😍😍😍So so curious vaa hamaegga nw story miulheny .. Alhe ivy vx yumaan dheke rulhi annani dhw yumaan ah huriha nikamethi kmh milibeny yumaan bappa aaigen .. Vrh fuuhi vey huh 😡😡😡😡Alhe eysh dear yumaan ah vx happy lyf eh hoadha dhehche nge .. Btw ths story is hama amazingg ❤❤❤❤❤❤❤Vvvvvvvv rythi eysh hama molhiyye ma sha allah 💜💜💜💜💜💜💜 When nxt part vvvvv curious .. Waitings hama .. Keep it up eysh dear 💚💚💚💚💚💚May god bless u\n6 މެއި 2019, 19:24\nIn sha Allaah soon\n4 މެއި 2019, 15:05\nމާޝާﷲ ވާހަކައިގެ ފުރިހަމަ ކަމާއިއެވެ. އޭޝްގެ ވާހަކަތައް ކިޔާލުމުން ހިތަށް އެލިބޭ ހިތްހަމަޖެހުން ދުލަކުން ގަލަމަކުން ބަޔާންކޮށް ދޭނީ ކިހިނަކުން ހެއްޔެވެ. ޖުމުލަތައް ސާދާ ވެފައި ކިޔާލަން ފަސޭހައެވެ. ޢިބާރާތް ކުރުން ރީތިވެފައި ފަށުވިއެވެ. ހިޔާލު ތަނަވަސްވެފައި އުފެއްދުންތެރިއެވެ. ހިތުގައި އުފެދުނު އެތައް ބައިވަރު ސުވާލުތަކާއިއެކު ކުރިއަށް އޮތް ބަޔަށް އިންތިޒާރު ކުރަމުން ވަކިވެލަމެވެ.\n4 މެއި 2019, 15:11\nOmg alhey kihineh thi nimmaalee.. Kiriyaanu heart attack eh nujehunee.. Alje dhen rain hadhaanee kihinehbaa? E axura ganduge vaahaka gaboolu kuraaneetha hama. Eysh ves thi nimmaalee emme hiy thelhey gothah viyyaa.. Dhen kuraane kameh neiythaa.. Bunan jeheynee nimmunthah hama v molhey.. Vaahaka genes dheefa in goiyves hiyawluves hama perfect. Eysh thee mihaaru hama emme best ah ve nimijje. 😍😍😍😍😘😘😘😘😘😘😘💕💕💕💕💕💕💕💕💕\n4 މެއި 2019, 15:12\nWow wow vvv salhi. Vaahaka reethivefa hama 100 dheyhaavey molhukamaai hunaruverikamun ❤❤❤❤❤❤❤❤❤❤❤❤\n6 މެއި 2019, 19:26\n4 މެއި 2019, 19:23\nWow. This part is so emotional. And varah interesting hisaabakun mi nimuny mi part ves. Hope u’ll upload next part sooner. Love u❤❤\n6 މެއި 2019, 19:25\n4 މެއި 2019, 21:36\nJust wow 😘😘😘 Alhey haadha curious kohlaafa ey dhw thi ninmaalyvx 😍😍😍🌹🌹🌹 As usual mi partvx v v v furihama vefa rythi ingey eysh dhooniii 🌸🌸🌸💙💙💙 I just love it 💐💐💐💚💚💚 lysm eysh dhooooniiiii ❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤❤\n5 މެއި 2019, 12:00\nVaahaka varah varah reethi.aslu kanthahthah tha mee💜💜💜💜\n5 މެއި 2019, 15:21\nSaabas neyngeytha aslukameh kiyaairu 😜😜😜😜 alhr dhw miee mujuthamaugai hingaa kankamah riaayaiykoh eysh liyaa hiyaalee vaahaka eh. Ekam eysh ge sifakohdhinun molhu kamun hageegatheh hem heevanee hama. Lolah fenna kahala rnnu. 💓💕💕💕 Eysh akee best ey thiki💜💙💜💙💜💙💚💙💜💚💙💜💚💙💜💚💙💜\n7 މެއި 2019, 09:42\nމާޝާﷲ ވަރަށް ރީތި. ކުރިޔަށް އޮތް ބަޔަށް އިންތިޒާރުކުރަން\n9 މެއި 2019, 00:38\n8 މެއި 2019, 11:40\nKon Irakun tha story ge next part genesdheynii🤗🤗🤔🤔😧😦😧😦\n9 މެއި 2019, 00:39\nIn Sha Allaah tmrw nyt 😊❤\n"ވަގުތު" ޢީދު ފުޓްސަލް މުބާރާތުގައި ބައިވެރިވުމުގެ ފުރުޞަތު ހުޅުވާލައިފި\n18 އޮގަސްޓް 2017\nދޮންފަނު އިންވިޓޭޝަން ކަޕް: ދޮންފަނާއި އޭދަފުށީގެ ފައިނަލްމެޗް މިއަދު ހަވީރު\n29 ޑިސެމްބަރު 2017\nމާލޭގެ ގެއެއް ބަލައިފާސްކޮށް މަސްތުވާތަކެއްޗާއެކު މީހަކު ހައްޔަރުކޮށްފި\n7 ޑިސެމްބަރު 2017\nކާޅުގެ ދުލުން: އާދަމް عليه السلام ގެ ދެ ދަރިކަލުންގެ ވާހަކަ...3\n31 އޮކްޓޯބަރު 2018